আপুনি ক্লাউড ষ্ট’ৰেজ ব্যৱহাৰ কৰেনে? – তৰংগ\nপ্ৰচ্ছদ বিজ্ঞান আৰু প্ৰযুক্তি\tআপুনি ক্লাউড ষ্ট’ৰেজ ব্যৱহাৰ কৰেনে?\nআপুনি বাৰু আপোনাৰ কম্পিউটাৰৰ হাৰ্ড ডিক্সটো দুমাহৰ মূৰে মূৰে ফৰ্মেট কৰে নেকি? আপুনি আপোনাৰ কাৰ্যালয়ৰ গুৰুত্বপূৰ্ণ নথি-পত্ৰ আৰু আপোনাৰ গৱেষণাৰ নথি-পত্ৰ সমূহ কম্পিউটাৰত ৰাখে আৰু, ভুলক্ৰমে সেইবোৰ মোহৰা যাব বুলি আপুনি সদায় শংকিত হৈ থাকে নেকি? নাইবা, আপোনাৰ এই নথি পত্ৰবোৰ নিজৰ কম্পিউটাৰটো লগত কঢ়িয়াই নুফুৰাকৈ আপুনি যিকোনো ঠাইৰ আন কম্পিউটাৰত চাব বিচাৰে?\nযদি ওপৰৰ কথাবোৰ আপোনাৰ ক্ষেত্ৰত খাটে আপুনি ইন্টাৰনেটত উপলব্ধ যিকোনো, ক্লাউড ষ্ট’ৰেজ ব্যৱহাৰ কৰিব পাৰে। ক্লাউড ষ্ট’ৰেজ বা ফাইল হ’ষ্টিং চাৰ্ভিছ সমূহে আপোনাক আপোনাৰ ফাইলসমূহক আপোনাৰ নিজৰ কম্পিউটাৰত সংৰক্ষণ কৰাৰ দৰে, কোনো এক ইন্টাৰনেট চাৰ্ভাৰত সুৰক্ষিতভাৱে সংৰক্ষিত কৰিবলৈ সুবিধা দিয়ে।\nআপুনি প্ৰয়োজন সাপেক্ষে যিকোনো ঠাইৰপৰা ফাইল সমূহ কম্পিউটাৰ বা মোবাইলৰ ইন্টাৰনেট ব্ৰাউজাৰ বা ক্লাউড এপলিকেচনসমূহৰ যোগেদি চাব পাৰে বা প্ৰয়োজন সাপেক্ষে ব্যৱহাৰ কৰি থকা সজুলিটোত ডাউনল’ড কৰি লব পাৰে। আপুনি মাত্ৰ ব্যৱহাৰ কৰিব বিচৰা ক্লাউড ষ্ট’ৰেজ ব্যৱস্থাটোত এটা একাউন্ট খুলি ল’লেই হ’ল। আপুনি নিৰ্বাচন কৰা পাছৱৰ্ডৰ সহায়ত আপোনাৰ ফাইলসমূহ অত্যন্ত সুৰক্ষিত ভাৱে এই ব্যৱস্থাসমূহত সাঁচি ৰখা হয়, যাতে ফাইলসমূহ কেৱল আপুনিহে ব্যৱহাৰ কৰিব পাৰে। অৱশ্যে ইচ্ছা অনুসৰি আপুনি কিছুমান ফাইল সকলোৱে দেখাকৈ বা কোনো নিৰ্দিষ্ট ব্যক্তিয়ে দেখাকৈও ৰাখিব পাৰে।\nবৰ্তমান ইন্টাৰনেটত শতাধিক ক্লাউড ষ্ট’ৰেজ চাৰ্ভিছ আপুনি দেখিবলৈ পাব, তাৰে কেইটামান জনপ্ৰিয় চাইটৰ বিষয়ে ইয়াত লিখিম,\n১) স্কাই ড্ৰাইভ: স্কাই ড্ৰাইভ নামৰ ফাইল চাৰ্ভিচটো মাইক্ৰচফ্ট কোম্পানীৰ, ইয়াৰ ৱেব ঠিকনা হৈছে www.skydrive.com , স্কাই ড্ৰাইভ ব্যৱহাৰ কৰিবলৈ আপুনি এই ঠিকনালৈ গৈ নিজৰ এটা একাউন্ট খুলিলেই হ’ল, মাইক্ৰচফ্ট হটমেইল, লাইভমেইল বা আউটলুক মেইলৰ ব্যৱহাৰকাৰী সকলে পুৰণি ই-মেইলটো ব্যৱহাৰ কৰিয়েই এই চাৰ্ভিচ সক্ৰিয় কৰিব পাৰে, মাইক্ৰচফ্টৰ একাউন্ট নথকা সকলে নতুনকৈ মাইক্ৰচফ্ট একাউন্ট এটা খুলি ল’লেই হ’ল। স্কাই ড্ৰাইভত আপুনি ৭ জিবি লৈকে ফাইল সংৰক্ষণ কৰি ৰাখিব পাৰে, ফাইলবোৰ ক্লাউডলৈ আপলোড কৰিবলৈ আপোনাৰ কম্পিউটাৰৰ ব্ৰাউজাৰত স্কাই ডাইভ ৱেবচাইট খুলি লৈ আপলোড কৰিব বিচৰা ফাইলসমূহ কম্পিউটাৰৰ ফ’ল্ডাৰটোৰ পৰা টানি আনি এৰি দিলেই হয় (drag and drop), পুৰণি মাইক্ৰচফ্ট একাউন্ট থকা সকলে স্কাই ড্ৰাইভত ২৫ জিবিলৈকে মুক্ত ষ্ট’ৰেজ লাভ কৰে, তাৰোপৰি যদিহে আপুনি মাইক্ৰচফ্ট অফিচ ৩৬৫ৰ গ্ৰাহক আপুনি অতিৰিক্তকৈ ২০ জিবি ষ্ট’ৰেজ লাভ কৰিব।\nএবাৰ ফাইলসমূহ স্কাই ড্ৰাইভত আপলোড হোৱাৰ পাছত এইবোৰ আপুনি যিকোনো ঠাইৰ পৰা কম্পিউটাৰ, ম’বাইল বা আন ইন্টাৰনেট যুক্ত আহিলাৰে ইন্টাৰনেট ব্ৰাউজাৰতে খুলিব পাৰে বা সেইবোৰ পুনৰ ডাউনল’ড কৰিব পাৰে। ব্ৰাউজাৰৰ উপৰিও এপল’ মেক আৰু আপোনাৰ কম্পিউটাৰত ব্যৱহাৰ কৰিব পৰাকৈ স্কাই ডাইভৰ নিজা কিছুমান এপ্লিকেচনো আছে, তেনেদৰে ম’বাইল সজুলি সমূহৰ বাবেও (এপল, এন্ড্ৰয়ড, ৱিণ্ড’জ) স্কাই ড্ৰাইভৰ নিজা নিজা এপলিকেচন আছে, এইবোৰৰ যোগেদি আপুনি স্কাই ড্ৰাইভত ডাউনল’ড বা আপল’ড কৰিব পাৰে।\nতাৰোপৰি স্কাই ড্ৰাইভৰ আন এক সুবিধা হৈছে আপুনি মাইক্ৰচফ্ট অফিচ ফাইলসমূহ (যেনে: ৱৰ্ড, পাৱাৰ প‍ইন্ট, এক্সেল) আপোনাৰ ইন্টাৰনেট ব্ৰাউজাৰতে খুলি চোৱাৰ লগতে সম্পাদনাও কৰিব পাৰে, তাৰ বাবে আপুনি ব্যৱহাৰ কৰি থকা কম্পিউটাৰটোত অফিচ ইনষ্টল নাথাকিলেও হ’ব। মুঠতে এবাৰ ইয়াত ফাইল সংৰক্ষণ কৰাৰ পাছত আপুনি এইবোৰ যিকোনো ঠাইৰ পৰা যিকোনো সময়তে যিকোনো সঁজুলিৰ সহায়ত ব্যৱহাৰ কৰিব পাৰিব।\nমুক্ত ৭ জিবিৰ উপৰিও টকা খৰচ কৰি স্কাই ড্ৰাইভত অধিক ষ্ট’ৰেজ কিনাৰ সুবিধাও আছে।\n“মাইক্ৰচফ্ট অফিচ ২০১৩” বা “মাইক্ৰচফ্ট অফিচ ৩৬৫”ৰ গ্ৰাহক সকলে যিকোনো ফাইল সংৰক্ষণ কৰোঁতে পোনপটীয়াকৈ স্কাই ড্ৰাইভত ৰখাৰ সুবিধা আছে।\n(২) গুগল ড্ৰাইভ: মাইক্ৰচফ্টৰ স্কাই ড্ৰাইভৰ দৰে প্ৰায় একেই গুগলে আগবঢ়োৱা সুবিধাটোৰ নাম হ’ল গুগল ড্ৰাইভ, গুগল ড্ৰাইভৰ ঠিকনা হ’ল drive.google.com এই ঠিকনালৈ গৈ আপুনি গুগল ড্ৰাইভত একাউন্ট খুলি ল’ব পাৰিব বা আপোনাৰ পুৰণি জি-মেইল একাউন্টটোৰে এই ব্যৱস্থা সক্ৰিয় কৰিব পাৰিব। গুগল ড্ৰাইভত আপুনি একাউন্ট খোলাৰ পাছত ৫ জিবি মুক্ত ষ্ট’ৰেজ লাভ কৰিব, ইয়াতো প্ৰয়োজন হ’লে অধিক ষ্ট’ৰেজ কিনাৰ সুবিধা আছে।\nস্কাই ড্ৰাইভৰ দৰে গুগল ড্ৰাইভো আপুনি যিকোনো ব্ৰাউজাৰ বা স্কাই ড্ৰাইভ এপলিকেচনেৰে যিকোনো সজুলিতে খুলিব পাৰিব। লগতে অফিচ ফাইলসমূহ (যেনে: ৱৰ্ড, পাৱাৰ পইন্ট, এক্সেল)ক গুগলৰ আন এক ব্যৱস্থা গুগল ড’কচ্ ব্যৱহাৰ কৰি ইন্টাৰনেট ব্ৰাউজাৰতে সম্পাদনা কৰি পুনৰ সংৰক্ষণ কৰিব পাৰিব।\n(৩) ড্ৰপ বক্স: আন এক পুৰণি আৰু জনপ্ৰিয় আৰু ক্লাউড ফাইল হ’ষ্টিং চাৰ্ভিছ হৈছে ড্ৰপ বক্স। ঠিকনা www.dropbox.com, ড্ৰপ বক্সেই পোন প্ৰথম ক্লাউড ষ্ট’ৰেজ ব্যৱস্থাক অধিক জনপ্ৰিয় কৰি তুলিছিল, সেয়ে বহুতেই ড্ৰপ বক্সক বহুতেই ক্লাউড ষ্ট’ৰেজৰ সমাৰ্থক (synonymous) বুলি কব খোজে।\nড্ৰপবক্সত একাউন্ট খুলিলে আপুনি প্ৰথমে ২ জিবি মুক্ত ষ্ট’ৰেজ লাভ কৰিব, অধিক ঠাইৰ বাবে আপুনি টকা খৰচ কৰিব লগা হ’ব। অৱশ্যে বহুক্ষেত্ৰত ড্ৰপ বক্সৰ সুবিধা স্কাই ড্ৰাইভ বা গুগল ড্ৰাইভৰ দৰে নতুন ব্যৱস্থাসমূহতকৈ কিছু কম।\nওপৰত লিখা সুবিধাসমূহৰ উপৰিও এই চাৰ্ভিছকেইটাৰ আন আন বহুতো সুবিধা আছে। অৱশ্যে তাৰ মাজতে দুই এটা অসুবিধা নথকাও নহয়, এই ব্যৱস্থাসমূহত ৰখা ফাইল সমূহ প্ৰায় সুৰক্ষিত বুলি ধৰা হয় যদিও, প্ৰয়োজন সাপেক্ষে এই ফাইলসমূহ আমেৰিকাৰ চৰকাৰে পৰীক্ষা কৰাৰ অধিকাৰ ৰাখে (যিহেতু এই আটাইবোৰ আমেৰিকান মালিকানা কোম্পানীৰ অধীন)। ইয়াৰ বাদে আপোনাৰ ফাইলসমূহ অত্যন্ত সুৰক্ষিত ভাৱে এই চাৰ্ভিছ সমূহে সংৰক্ষণ কৰি ৰাখে। আন এটা অসুবিধা(?) হ’ল এই ফাইলসমূহ ব্যৱহাৰ কৰিবলৈ আপোনাৰ ইন্টাৰনেট সংযোগ থকাটো বাধ্যতামূলক।\nএইকেইটাৰ উপৰিও আন কিছুমান জনপ্ৰিয় ফাইল হ’ষ্টিং চাইট হৈছে box.com, SugarSync, AmazonCloudDrive, UbuntuOne, Apple i-Cloud, zipcloud, justcloud ইত্যাদি।\nআন এক চাইট হৈছে filestream.me এই চাইটটোৰ বিশেষত্ব হ’ল, ইয়াত আপুনি আপোনাৰ কম্পিউটাৰৰ পৰা ফাইল আপলোড কৰাৰ লগতে, আন ৱেবচাইটত থকা ফাইলো ইয়ালৈ পোনপটীয়াকৈ অনলাইন সংগ্ৰহ কৰি আনি সাঁচিব পাৰিব, তাৰোপৰি ই এক অনলাইন টৰেন্ট ডাউনলডিং ক্লায়েণ্টৰ কামো কৰে, অৰ্থাত আপুনি filestreamক কোনো টৰেন্ট ফাইল বা ইয়াৰ মেগনেট লিংক দিলে ই মূল ফাইলটোক আপোনাৰ কম্পিউটাৰৰ টৰেন্ট ক্লায়েন্টবোৰ (যেনে: utorrent)ৰ দৰে ডাউনল’ড কৰি filestreamতে সাচি ৰাখে, আপুনি তাক পাছত ইচ্ছা কৰিলে নিজৰ কম্পিউটাৰলৈ ডাউনল’ড কৰি লব পাৰে।\nআনহাতেদি storagemadeeassy.com নামৰ ৱেবচাইটটোৱে আন প্ৰায়বোৰ ষ্ট’ৰেজ চাইটত থোৱা ফাইলসমূহক একেলগে চোৱাৰ সুবিধা দিয়ে, যদিহে আপুনি ওপৰত দিয়া কেইবাটিও ব্যৱস্থা একেলগে ব্যৱহাৰ কৰে এই চাইটোৱে সেই আটাইবোৰতে সাচি ৰখা ফাইল সমূহক একেলগে চোৱাৰ সুবিধা আপোনাক কৰি দিয়ে। মুঠৰ ওপৰত এই সুবিধাসমূহে আপোনাৰ ফাইলসমূহ ইন্টাৰনেটতে সংৰক্ষণ কৰাৰ লগতে সকলো সময়তে সেইবোৰ ব্যৱহাৰ আৰু সম্পাদনা কৰাৰ সকলোবোৰ সুবিধা আপোনাক দিব।\n(এই লেখাটো ন-ব্যৱহাৰকাৰী সকল আৰু এতিয়ালৈকে ব্যৱহাৰ কৰি নোপোৱা সকলক উদ্দেশ্য কৰিহে লিখা হৈছে, বিভিন্ন ব্যৱস্থা সমূহৰ বিশদ তুলনামূলক বিৱৰণ পাবলৈ Googleৰ সহায় ল’ব পাৰে, আগেয়ে যদি আপুনি ক্লাউড ষ্ট’ৰেজ কেতিয়াও ব্যৱহাৰ কৰি পোৱা নাই আজিয়েই এটা SkyDrive বা Google Driveৰ একাউন্ট খুলি ব্যৱহাৰ কৰি ব্যৱহাৰ কৰি নাছায় কিয়? ইয়াত আপোনাৰ ফাইল সমূহ কেতিয়াও হাৰ্ড ডিক্স বেয়া হৈ মোহাৰ নাখায় বা হৰণ-ভগনো নহয়। পিছে এবাৰ ব্যৱহাৰ কৰাৰ পাছত অনলাইন ফাইল ৰখাৰ মোহত পৰিলে লিখক দায়ী নহয় দেই।)\n* তথ্যসূত্ৰ: ইন্টাৰনেট।\n22 টা মন্তব্য\nRajib Saikia February 18, 2014 - 10:22 pm\nGitartha Bordoloi February 18, 2014 - 10:25 pm\nMediafire-ত প্ৰথমে ১০ জিবি দিয়ে। বন্ধুলৈ refer কৰি কৰি ভঁৰালটো বিনামূল্যে ৫০ জিবিলৈকে বঢ়াব পাৰি।\nদীপাংকৰ February 18, 2014 - 10:28 pm\nহয়, এসময়ত ড্ৰপবক্সত এই বন্ধুক মাতি ষ্ট’ৰেজ বঢ়োৱা প্ৰক্ৰিয়াটো ভাইৰেল হৈ পৰিছিল, আৰু ড্ৰপবক্সৰ চাৰ্ভাৰকে ডাউন কৰি পেলাইছিল|\nদ্বিজেন মহন্ত February 18, 2014 - 10:30 pm\nAmitabh Mahanta February 18, 2014 - 10:31 pm\nকপি কৰি থলো৷ দৰকাৰী পোষ্ট৷\nMridul Kumar Sharmah February 18, 2014 - 10:34 pm\nমই iCloud ব্যৱহাৰ কৰো৷ অইন যি নহ’লেও ম’বাইলৰ নম্বৰবোৰ সুৰক্ষিত কৰি ৰাখিব পাৰি৷ পিছে এটা কথা দুটা ডিভাইচ sync কৰি ৰাখিবলৈ নেটৰ বেগ ভাল হোৱাটো বৰ দৰকাৰ৷ সেইটোহে সমস্যাহৈ পৰিছে৷\nদীপাংকৰ February 18, 2014 - 10:36 pm\ni-cloudৰ আন এটা ডাঙৰ সমস্যা হ’ল এই এপলিকেচনটো এপলৰ বাদে কোনো ডিভাইছতে ইনষ্টল কৰিব নোৱাৰি| ব্ৰাউজাৰতো খুলিব নোৱাৰি নিশ্চয় ইয়াক?\nMridul Kumar Sharmah February 18, 2014 - 10:41 pm\nপাৰিহে৷ এইটো চোৱা- https://www.apple.com/in/icloud/setup/pc.html\nMridul Kumar Sharmah February 18, 2014 - 10:42 pm\nদায়লুপ্তি: মই ৱিণ্ড’জত ব্যৱহাৰ কৰি চোৱা নাই\nদীপাংকৰ February 18, 2014 - 10:44 pm\nঅ পাৰি তেতিয়াহ’লে অলপ ভালেই, খুবসম্ভৱ আগতে নাছিল, গুগল ড্ৰাইভ আৰু স্কাই ড্ৰাইভৰ পিছি আৰু ম’বাইল এপ কেইটাই কিন্তু ২ জিৰ লেহেমিয়া স্পিডটো File Sync কৰি থাকে|\nনহ’ব Mridul দা, icloudৰ একাউন্ট প্ৰথমতে ios বা মেকত এক্টিভেট কৰিব লাগিব তাৰ পাছতহে ব্যৱহাৰ কৰিব পৰা হয় ৱিণ্ডোজত\nSurajit Chetia February 18, 2014 - 10:46 pm\nতথ্যপূর্ণ | সকলোখিনি উপলব্ধৰ বাবে Internet ৰ এক ভাল সংযোগ আটাইতকৈ দৰকাৰী, যিটো মই ভাবো আজিৰ দিনত অসমৰ কম শতাংশ ব্যবহাৰকাৰীৰ উপলভ্য |\nMridul Kumar Sharmah February 18, 2014 - 10:49 pm\nDipankar, হয়৷ মানে কথাটো এনেকুৱা চাগে- iPhone/iPad ব্যৱহাৰকাৰীয়ে Apple ৰ কম্পিউটাৰ নহ’লেও iCloud ব্যৱহাৰ কৰিব পাৰিব৷ মানে iTunes ৰ দৰে৷\nধনজিৎ কুমাৰ শৰ্ম্মা February 18, 2014 - 10:50 pm\nস্কা‍ইড্ৰা‍ইভ বা গুগ’ল আদি ক্লাছ। পিছে সুৰক্ষাজনিত কাৰন থাকিব পাৰে। তথ্যবোৰ এনক্ৰিপটেড হৈ থাকিলেও ‘আমেৰিকান কোম্পেনী’ গতিকে অতি দৰকাৰী তথ্য থওঁতে সাৱধান হ’ব। https://tresorit.com/ আন এটা তুলনামূলকভাবে সুৰক্ষিত, মানে চাৰ্ভাৰবোৰ আমেৰিকাৰ দৰে দেশত না‍ই। স্নোদেন লীকৰ পিছত কিছু সাৱধান হ’বলৈ হ’ল। কোম্পেনীবোৰৰ দুমূখীয়া/বহুমূখীয়া নীতি বুজা দৰকাৰ।\nদীপাংকৰ February 18, 2014 - 10:53 pm\nহয়, তাৰোপৰি গুগল ড্ৰাইভত ৰখা ডকুমেন্টচ্‌বোৰ আমেৰিকাৰ চৰকাৰৰ উপৰিও দৰকাৰ হ’লে গুগলে নিজেও স্কেন কৰাৰ অধিকাৰ ৰাখে, অৱশ্যে মাইক্ৰ’চফ্টে স্কাই ড্ৰাইভৰ ডকুমেন্টচ্ কেতিয়াও নিজেই নাচায়|\nDiganta Kumar Bhattacharya February 18, 2014 - 10:54 pm\nপ্ৰয়োজনীয় লেখা৷ ক্লাউডৰ বিষয়ে অসমীয়াত প্ৰথম লেখা এইটো দেখিলোঁ, অশেষ ধন্যবাদ!\nPankaj Jyoti Mahanta February 18, 2014 - 10:58 pm\nদীপাংকৰ February 18, 2014 - 11:01 pm\nএইটো লিখাৰ কথা মনলৈ কেতিয়াও অহা নাছিল আপুনি (Pankaj Jyoti Mahanta দা) কোৱাতহে লিখি পেলালোঁ!\nPankaj Jyoti Mahanta February 18, 2014 - 11:03 pm\nঅ’ বঢ়িয়া…..। আৰু লিখিবা এনেকুৱা, মই সুবিধা পালে আৰু তাগিদা দিম বাৰু.. 😀 । ৰ’বা মোৰ পঢ়ি হোৱাই নাই, পঢ়ি আছোঁ…. 🙂\nধনজিৎ কুমাৰ শৰ্ম্মা February 18, 2014 - 11:06 pm\n‘মাইক্ৰ’চফ্টে স্কাই ড্ৰাইভৰ ডকুমেন্টচ্ কেতিয়াও নিজেই নাচায়’ বুলি ‘Terms & Conditions’ ত উল্লেখ কৰিব বা য’তেও উল্লেখ নকৰক; শ্নোডেন লীকৰ পিছত বিশ্বৰ কোনো আ‍ইটি-বিশেষাজ্ঞ’ আৰু চৰকাৰে‍ই মাইক্ৰ’চফ্টেৰ দৰে কোম্পানীক সম্পূৰ্ণ বিশ্বাস নকৰে।\nঅ’ নিঃসন্দেহে‍ই ক্লাউড এটা ভাল সেৱা। আমি তাৰ লাভ উঠাব লাগে, পিছে সুৰক্ষাজনিত কথাবোৰো বুজা উচিত। সাধাৰন দৰকাৰী ফা‍ইল বা কিতাপ আদি থ’ব পাৰি যদিও ‘নিজৰ দিজা‍ইন’ বা ‘টেকনিকেল পেপাৰ’, ‘বিজনেছ প্লেন’ আদি নাৰাখিবলৈয়ে বয্ক্তিগতভাবে ম‍ই উপদেশ দিম।\nইয়াত দিয়া ছবিখনত মাইক্ৰ’চফ্টেৰ hotmail (এতিয়া outlook) আৰু Skype সেৱায়ো আমেৰিকাৰ চৰকাৰৰ লগত সহযোগীতা কৰিছে; Skydive এ নকৰিব বুলি মনে নধৰে।\nতোমোৰ লেখাটো মনোগ্ৰাহী হৈছে। ক্লাউদৰ বিষয়ে অসমীয়াত ময়ো আগতে পঢ়া না‍ই। তথ্যপূৰ্ণ লেখাটোৰ বাবে ধন্যবাদ তোমালৈ ~\nএন্.এছ্.এ লিকৰ লিংক কে‍ইটামান তলত দিলোঁ:\nতথ্য সুৰক্ষাৰ ওপৰত ম‍ই অকবত আগতেও লিখিছো, লেখাটো মোৰ ব্যক্তিগত ব্লগত আছে http://dhanjit.livejournal.com/3149.html\nবি: দ্ৰ্: এনেবোৰ তথ্য গুগ’লৰ সলনি duckduckgo.com ত বিচাৰিব।\nআহক আমি আটাযে ২০১৪ বৰ্ষটো ”তথ্য সুৰক্ষা আৰু এনক্ৰিপশ্বন বছৰ” হিচাপে পালন কৰোঁ:\nদীপাংকৰ February 18, 2014 - 11:08 pm\nহয়, মাইক্ৰ’চফ্টে নিজেহে নাচায় কিন্তু আমেৰিকা চৰকাৰে বিচাৰিলে চাবলৈ দিবলৈ বাধ্য তেওঁলোক গতিকে সেইফালৰ পৰা চাবলৈ গুগলৰ সৈতে বিশেষ পাৰ্থক্য নাই তেওঁলোকৰো আপোনাৰ লেখাটো আগতে দেখা নাছিলোঁ পঢ়ো ৰ’ব|\nদীপাংকৰ February 22, 2014 - 9:16 pm\nযোৱা ১৮ তাৰিখৰ পৰা মাইক্ৰ’চফ্ট SkyDriveৰ নাম সলনি হৈ One Drive হৈছে, BSkyB কোম্পানীৰে সৈতে চলি থকা নাম সংক্ৰান্তীয় এক গোচৰৰ ফলশ্ৰুতিত মাইক্ৰ’চফ্টে এই সিদ্ধান্তলৈ আহে, OneDrive তলৰ থিকনাত উপলব্ধ http://www.onedrive.com


ইণ্টাৰনেটৰ অপপ্রয়োগৰ সামাজিক সংকট\nPublished on January 11, 2018 | News Source: ড0 জয়কান্ত শর্\nসোঁ বাহুত নীলা তিমি মাছৰ খাঁজ কাটি লোৱা এগৰাকী সোতৰ বছৰীয়া গাভৰু কায়লানা হ্রদৰ (ৰাজস্হানৰ যোধপুৰৰ সমীপত) পাৰত বহিলগৈ৷ অলপ পাছতে তাই হাতৰ সিৰা এডাল কাটি ল’লে আৰু পিছ মুহূর্ততে গভীৰ পানীত জাঁপ দিলে৷ তেনে নকৰিবলৈ আৰক্ষীয়ে বুজনি দি থকাৰ মাজতে ছোৱালীজনীৰ আচম্বিত আত্মহত্যাৰ অপচেষ্টাই তাত উপস্হিত থকা সকলোকে স্তম্ভিত কৰি তুলিছিল৷ ভাগ্যে সেই সময়ত হ্রদৰ পাৰত কেইজনমান ডুবাৰু উপস্হিত আছিল়, সেয়েহে তাইক মৃতু্যমুখৰ পৰা বচাব পৰা গ’ল৷\nঘটনাটো দুমাহমান পূর্বে সংঘটিত হৈছিল ৰাজস্হানৰ যোধপুৰ চহৰত৷ সেইটো যে দেশৰ বিভিন্ন প্রান্তত চলি থকা ‘Blue Whale’ (নীলা তিমি) নামৰ ইণ্টাৰনেট ক্রীড়া (?)বিধৰ অংশ বিশেষ, সহজে বুজা যায়৷ ছোৱালীজনীয়ে বেছ কিছু৲দিন ধৰি মানসিক অস্হিৰতাত ভুগি থকাটো মাক-দেউতাকে লক্ষ্য কৰিছিল আৰু সেয়েহে সেইদিনা কাকো মাত-বোল নকৰাকৈ ঘৰৰ পৰা ওলাই যোৱাৰ পাছতে তেওঁলোকে কথাটো আৰক্ষীক জনাইছিল৷ পিছে আৰক্ষীয়ে তাইৰ ম’বাইল নম্বৰত ফ’ন কৰোঁতে সঁহাৰি দিছিল এজন অপৰিচিত ব্যত্তিুয়ে৷ কাৰণ তাই বজাৰত ছুৰী এখন কিনি লৈ ম’বাইলটো ৰাস্তাত দলিয়াই পেলাইছিল৷ ম’বাইল বুটলি লোৱা সেই অপৰিচিত লোকজনেহে আৰক্ষীক জনাইছিল যে তেওঁলোকে বর্ণনা দিয়া ধৰণৰ ছোৱালী এজনীয়ে মপেডত উঠি তীব্র বেগেৰে হ্রদ অভিমুখে আঁতৰি যোৱা তেওঁ দেখিছে৷ গোটেই ঘটনাটো চালিজাৰি চালে দেখা যায় যে দৈৱক্রমেহে ছোৱালীজনীক বচাব পৰা গ’ল৷ পিছে তেনে সৌভাগ্য বহুতৰে হোৱা নাই৷ অসমকে ধৰি বিভিন্ন ৰাজ্যত ‘ব্লু হোৱেল’ বা ‘নীলা তিমি মাছ’ৰ ক্রীড়াৰ জ্বৰত আক্রান্ত হৈ ভালেমান কিশোৰ-কিশোৰী তথা যুৱক-যুৱতীৰ মৃতু্য হৈছে৷ এইটোৱে সৃষ্টি কৰিছে এটা সামাজিক সংকটৰ৷\nঅলপতে ‘ব্লু হোৱেল’ ক্রীড়াক এটা ৰাষ্ট্রীয় সমস্যা বুলি অভিহিত কৰিছে মাননীয় সর্বচচ ন্যায়ালয়ে৷ ‘ব্লু হোৱেল’ নিষিদ্ধ কৰাৰ দাবী জনাই দাখিল কৰা এখন আৱেদনৰ সন্দর্ভত ন্যায়ালয়ে চৰকাৰক যথোপযুত্তু ব্যৱস্হা ল’বলৈ নির্দেশ দিছ়ে, কিন্তু লগতে এই ক্রীড়াবিধৰ বিৰুদ্ধে জনসচেতনতা সৃষ্টিৰ বাবেও বিভিন্ন পক্ষক আহ্বান জনাইছে৷ প্রধান বিচাৰপতি দীপক মিশ্রই স্পষ্টকৈ নির্দেশ দিছে, ‘ব্লু হোৱেল’ ক্রীড়াৰ বিৰুদ্ধে জনসাধাৰণক সজাগ কৰি তুলিবলৈ সংবাদ মাধ্যমে বিশেষ কার্যসূচী গ্রহণ কৰা উচিত৷ দূৰদর্শনৰ লগতে ব্যত্তিুগত খণ্ডৰ টিভি চেনেলবোৰে ‘ব্লু হোৱেল’ ক্রীড়াৰ ভয়াৱহতা আৰু ইয়াৰ পৰা পৰিত্রাণ পোৱাৰ উপায় সম্পর্কে বিশেষ কার্যসূচী প্রস্তুত কৰিব লাগে আৰু সেইবোৰ প্রাইম টাইমত সম্প্রচাৰ কৰিব লাগে৷ ন্যায়ালয়ে এই ক্ষেত্রত সংবাদ মাধ্যমক কেন্দ্রীয় গৃহ মন্ত্র্যালয়, মহিলা উন্নয়ন মন্ত্র্যালয়, তথ্য আৰু সম্প্রচাৰ মন্ত্র্যালয় আৰু মানৱ সম্পদ উন্নয়ন মন্ত্র্যালয়ৰ সহায় লোৱাৰ পৰামর্শও দিয়া হৈছে৷\n‘ব্লু হোৱেল’ হ’ল ইণ্টাৰনেটৰ মাধ্যমত চলা এবিধ প্রত্যাহ্বানমূলক ক্রীড়া়, ক্রীড়াবিধ অজান্তি মুলুকৰ পৰা কোনো অপৰিচিত ব্যত্তিুয়ে পৰিচালনা কৰে৷ পৰিচালকে খেলুৱৈ (?)জনক এটাৰ পাছত আনটো বিপজ্জনক কাম কৰিবলৈ প্রত্যাহ্বান জনাই থাক়ে, আৰু খেলুৱৈজনেও নিচাসত্তু লোকৰ দৰে জিদ পূৰণ কৰিবলৈ পৰিচালকৰ নির্দেশবোৰ পালন কৰি গৈ থাকে৷ অন্তিম পর্য়ত নির্দেশ আহে আত্মহত্যা কৰাৰ এটা পথ বাছি ল’বলৈ৷ ওপৰত উল্লেখ কৰা ঘটনাটোত দশম শ্রেণীৰ ছাত্রীজনীক কোৱা হৈছিল, যদি সাহস আছে, অট্টালিকাৰ ছাদলৈ উঠি যোৱা আৰু তললৈ জাঁপ দিয়া়, নহ’লে কোনো গভীৰ নদী বা হ্রদত জাঁপ দিয়াগৈ৷ উল্লেখযোগ্য যে আৰক্ষীয়ে বচোৱাৰ পাছতো চিকিৎসাধীন অৱস্হাত তাই আকৌ এবাৰ আত্মহত্যা কৰিবলৈ চেষ্টা চলাইছিল৷ কাৰণ তাইক পৰিচালকে ভাবুকি দি থৈছিল যে খেলৰ অন্তিম পর্য়ত তাই বিফল হ’লে মাক-দেউতাকক মাৰি পেলোৱা হ’ব৷\nচিকিৎসকসকলৰ মতে ‘ব্লু হোৱেল’ৰ জালত পৰাসকল প্রকৃততে দুর্বল মনৰ মানসিক ৰোগী়, সাধাৰণতে কিশোৰ-কিশোৰী আৰু কম বয়সীয়া ডেকা-গাভৰুহে এইবিধ সংক্রামক ৰোগৰ চিকাৰ হয়৷ পিছে ক্রীড়াবিধৰ আঁত ধৰিছে কোনে, তাৰহে উৱাদিহ উলিয়াব পৰা নাই৷ লক্ষণীয় যে ‘ব্লু হোৱেল’ৰ নিচাসত্তু এজনৰ পৰা আন এজনে লাভ কৰিব পাৰে খেলত যোগদান কৰাৰ প্রয়োজনীয় ইণ্টাৰনেটৰ কিটিপ৷ অৱশ্যে ইতিমধ্যে কেন্দ্রীয় চৰকাৰে গুগল, য়াহু, ফে’চবুক আৰু ৱাটছএপৰ কর্তৃপক্ষলৈ ‘ব্লু হোৱেল’ৰ সকলো প্রকাৰৰ যোগসূত্র কর্তন কৰিবলৈ নির্দেশ দিছে৷ এই নির্দেশে কেনে ফল দিয়ে, সেইটো কিছুদিন পাছতহে ক’ব পৰা যাব৷ কাৰণ ইণ্টাৰনেটৰ যোগানকাৰী সংস্হাবোৰৰ বাবেও কিছুমান বার্ৰ উৎস থাউকতে চিনাত্তু কৰাটো যে দুৰুহ হৈ পৰে, সেইটো সর্বজনবিদিত৷\nমহাৰাষ্ট্রৰ ‘ছাইবাৰ ক্রাইম’ (ইণ্টাৰনেটৰ মাধ্যমত সংঘটিত অপৰাধ) বিভাগৰ আৰক্ষী অধীক্ষকগৰাকীয়ে স্বীকাৰ কৰিছে যে সাধাৰণতে খেলবিধ সমনীয়া-সমনীয়াৰ মাজত চলি থকা বাবে ক্রীড়াসত্তুসকলক প্রাথমিক অৱস্হাত চিনাত্তু কৰাটো টান৷ আনহাতে, ক্রীড়াবিধৰ এটা যোগসূত্র বন্ধ কৰিলে তেনেধৰণৰ এশটা নতুন যোগসূত্রৰ সৃষ্টি হয়৷ সেইটোও আন এটা বিড়ম্বনা৷ এনে পৰিস্হিতিত ভাব হয়, পৌৰাণিক কালৰ মহিষাসুৰটোৱেই যেন ইণ্টাৰনেটৰ মাধ্যমত একবিংশ শতিকাত জন্ম লৈছে৷ পিছে মহিষাসুৰ বধ কৰিব পাৰিছিল দেৱী দুর্ইহে৷ এতিয়া ‘ব্লু হোৱেল’ৰ উপদ্রৱৰ পৰা ৰক্ষা পৰাৰ একমাত্র উপায়টো হ’ল অভিভাৱকসকলৰ সচেতনতা৷\nইণ্টাৰনেটত আসত্তু ল’ৰা-ছোৱালীৰ সৈতে পৰিয়ালৰ লোকে লঘু কথা-বতৰা পতা, সঘনাই মত বিনিময় কৰা আৰু সিহঁতৰ বন্ধুবর্গৰ সৈতে মিলা-মিছা কৰাটো অতি প্রয়োজনীয়৷ সন্তানটো একাকিত্বত ভুগি কথা-বতৰা পাতিবলৈ এৰিছে নেকি বা সি (তাই) দুৱাৰ বন্ধ কৰি কোঠাত সোমাই থাকে নেকি, অথবা মাজ নিশালৈকে ইণ্টাৰনেটৰ সন্মুখত বহি থাকে নেকি আদিৰ দৰে লক্ষণবোৰ বিশেষভাৱে মন কৰিবলগীয়া৷ নক’লেও হয় যে এইক্ষেত্রত মাতৃ সমাজৰ দায়িত্ব গধুৰ৷ সামাজিক সমস্যা সমাধানত মহিলাসকলে চলোৱা প্রচেষ্টা সফল হোৱাৰ সম্ভাৱনা সদায়েই বেছি, তাতে সন্তানৰ অধিক আস্হাভাজন হোৱা হেতুকে মাতৃসকলে কিশোৰ-কিশোৰীহঁতৰ আনুগত্য সহজে আদায় কৰিব পাৰে৷\nইণ্টাৰনেটত প্রচাৰিত উৰাবাতৰিয়েও সময়ে সময়ে সমাজত ভয়ানক পৰিস্হিতিৰ সৃষ্টি কৰি আহিছে৷ কেইমাহমান পূর্বে ঝাৰখণ্ডৰ কেইবাটাও অঞ্চলত সোপাধৰা (শিশু অপহৰণকাৰী) ওলাইছে বুলি উৰাবাতৰি প্রচাৰিত হোৱাৰ ফলত নিৰীহ লোককো সোপাধৰা বুলি সন্দেহ কৰি মাৰধৰ কৰা হৈছিল়, গণ প্রহাৰত ভালেমান লোকে প্রাণ হেৰুৱাইছিল৷ এয়া হ’ল ইণ্টাৰনেটে সৃষ্টি কৰা তথাকথিত সামাজিক মাধ্যমৰ (Social Media) কু-পৰিণাম৷ স্মৰণযোগ্য যে ২০১২ চনত বেংগালুৰুত কর্মৰত উত্তৰ-পূর্ঞ্চলৰ শ শ লোকে প্রাণৰ ভয়ত পলায়ন কৰিছিল৷ ‘প্রাণৰ ভয়’ৰ বাতৰি প্রচাৰিত হৈছিল ইণ্টাৰনেটৰ মাধ্যমত়, কিন্তু বাতৰিটো আছিল ভুৱা৷ লক্ষণীয় যে ৱাটছএপ, ফে’চবুক, ইউটিউব আদিৰ জৰিয়তে প্রায়েই মিছা বাতৰি আৰু ভুৱা ভিডিঅ’ প্রচাৰ হৈ থাক়ে, সেইবোৰে সময়ত আহুকলীয়া পৰিস্হিতিৰ সৃষ্টি নকৰাকৈ নাথাকে৷ আনকি ইণ্টাৰনেটৰ ভুৱা বাতৰিয়ে সাম্প্রদায়িক তথা গোষ্ঠীগত সংঘর্ষ ঘটোৱাৰ উদাহৰণো আছে৷\nআজিকালি এচাম লোকে বিশ্বাস কৰে যে টেলিভিছনত শিৰোনামৰ বাতৰি ৰূপে প্রকাশ পোৱাৰ বহুপূর্বেই তেওঁলোকে গুৰুত্বপূর্ণ খবৰবোৰ ইণ্টাৰনেটৰ মাধ্যমত আগতীয়াকৈ পাব পাৰে৷ তেনে খবৰ এজনে পালে আন এজনলৈ প্রেৰণ কৰে আৰু নিমিষতে সেইটো বনজুইৰ দৰে হাজাৰ-বিজাৰ লোকৰ মাজলৈ বিয়পি যায়়, লাগিলে বাতৰিটো ভিত্তিহীনেই নহওক কিয়৷ এনেদৰে সামাজিক মাধ্যমৰ অজস্র চাঞ্চল্যকৰ বাতৰি মূৰকত ভিত্তিহীন অপপ্রচাৰ ৰূপে সাব্যস্ত হয় সঁচা়, কিন্তু সেইবোৰে সৃষ্টি কৰা অঘটনৰ কুফল সমাজে বহুদিনলৈ ভোগ কৰিব লগীয়াত পৰে৷ এনে ইণ্টাৰনেট ব্যাধিৰ সহজে নিৰাময় নহয়৷ সময়ত একোগৰাকী ব্যত্তিুৰ সন্দর্ভত প্রচাৰিত মুখৰোচক কাহিনীও হয়গৈ নিকৃষ্ট চৰিত্রহনন মাথোন়, সেইটো ব্যত্তিুগৰাকীৰ পৰিয়ালৰ বাবে অশান্তিৰ কাৰণ হয়গৈ৷ এনেদৰেই মত প্রকাশৰ স্বাধীনতাৰ নামত ইণ্টাৰনেটৰ সামাজিক মাধ্যমে সময়ে সময়ে জটিল সামাজিক সমস্যাৰ সৃষ্টি নকৰাকৈ থকা নাই৷\nইণ্টাৰনেটৰ ভুৱা বাতৰি তথা জাল ভিডিঅ’ৰ স্বৰূপ উদ৲ঘাটনৰ প্রচেষ্টা চলাবলৈ আগবাঢ়ি আহিছে এচাম উদ্যমী লোক়, সেইটো কম উৎসাহজনক বতৰা নহয়৷ ‘Breaking Fake News’ জাতীয় প্রচেষ্টাবোৰ নিতান্তই ব্যত্তিুগত উদ্যম, কিন্তু নিশ্চিতভাৱে সেইবোৰ সামাজিক সচেতনতাৰ লক্ষণ৷ উদাহৰণস্বৰূপে, আহমেদাবাদৰ প্রতীক সিন৲হা নামৰ ৩৫ বছৰীয়া প্রযুত্তিুবিদগৰাকীয়ে উদ্দেশ্যপ্রণোদিত ৰাজনৈতিক অপপ্রচাৰৰ বিৰুদ্ধে যুঁজিবলৈ এটা ৱেবছাইট আৰু ‘টুইটাৰ হেণ্ডল’ খুলি লৈছে৷ তেওঁ কৈছে যে ইণ্টাৰনেটত অপপ্রচাৰ বন্ধ কৰিবলৈ কোনো ৰাজনৈতিক দলেই চেষ্টা নকৰাটো উদ্বেগজনক৷ আকৌ ছাম্মাছ অলিয়াথ আৰু বালকৃষ্ণ বিৰলাই যুটীয়াভাৱে স্হাপন কৰা এটা ৱেবছাইটৰ জৰিয়তে বাতৰিৰ সত্যাসত্য নির্ণয়ৰ দায়িত্ব স্বেচছাই গ্রহণ কৰিছে৷ সামাজিক মাধ্যমৰ বাতৰিৰ ভেদ ভঙাটো এটা বৃহৎ প্রত্যাহ্বান হ’লেও তেওঁলোকে দিনে প্রায় এহেজাৰ বার্ৰ সঁহাৰি দিবলগীয়াত পৰে৷ একেদৰে জেন্সি জেকব নামৰ প্রযুত্তিুবিদগৰাকীয়ে ভুৱা বাতৰি প্রতিহত কৰিবলৈ নিজেই খুলি লৈছে Boom নামৰ এটা সংস্হা৷ এনে উদাহৰণ আৰু আছে৷\nইণ্টাৰনেট হ’ল গণসংযোগ আৰু জ্ঞান ভাণ্ডাৰৰ এবিধ চমকপ্রদ আহিলা়, মানৱ সভ্যতাৰ উত্তৰণৰ দিশত এইটোৱে গতি নির্য়কৰ ভূমিকা গ্রহণ কৰিছে৷ কিন্তু আহিলাই জানো সভ্যতাৰ গুণগত মান ৰক্ষা কৰিব পাৰে? মাধ্যমটোৰ অপপ্রয়োগ ৰোধ কৰিবলৈ আহিলাবিধ চূৰমাৰ কৰাৰো প্রয়োজন নাই৷ ইণ্টাৰনেটে আনি দিয়া সুযোগ আৰু সুবিধাৰ সৈতে আমি কেনেদৰে খাপ খুৱাই লওঁ, সেইটোৰ ওপৰতহে নির্ভৰ কৰিছে মাধ্যমটোৰ সার্থকতা৷ সেই বার্টোও আমাক ইণ্টাৰনেটেই দিছে৷\nফ’ন : ৯৪৩৫৫-৫৪২০৫\nAssam CM urges peace after JPC's visit to State\nঅসমকে ধৰি উত্তৰ- পূর্বাঞ্চলৰ বিভিন্ন স্থানত ধুমুহা-বৰষুণৰ সম্ভাৱনা\nArshad is happy to dub for Johnny Depp's movie\nনৃশংসতাৰ পৰিসমাপ্তি বিচাৰি\nAll Rights Reserved 2018 © The Janambhumi | Total visits : 6035982


arunita-kanjilal-walked-out-of-second-music-video-with-pawandeep-rajan-know-the-reason-skd– News18 assam\nঅৰুণিতা কাঞ্জিলাল আৰু পৱনদীপ ৰাজনৰ যুটীত ফাট! একেলগে মিউজিক ভিডিঅ’ কৰিবলৈ অস্বীকাৰ, কাৰণ কি?\nএতিয়া অৰুণিতাই পৱনদীপৰ সৈতে কাম কৰিবলৈ অস্বীকাৰ কৰিছে। এই খবৰ ভাইৰেল হোৱাৰ পিছত এতিয়া পৱনদীপ আৰু অৰুণিতাৰ অনুৰাগীসকল নিৰাশ হৈ পৰিছে।\nইণ্ডিয়ান আইডল ছিজন ১২ (Indian Idol season 12)ত আটাইতকৈ বেছি চৰ্চিত হৈছিল অৰুণিতা কাঞ্জিলাল (Arunita Kanjilal) আৰু পৱনদীপ ৰাজন (Pawandeep Rajan)। এই যুটীয়ে মানুহৰ দৃষ্টি আকৰ্ষণ কৰিবলৈ সক্ষম হৈছিল। ইণ্ডিয়ান আইডল শেষ হোৱাৰ পিছত এই যুটীয়ে কেইবাটাও প্ৰজেক্ট একেলগে পাইছিল। দুয়োকে মিউজিক ভিডিঅ’তো দেখা গৈছিল। কিন্তু এতিয়া অৰুণিতাই পৱনদীপৰ সৈতে কাম কৰিবলৈ অস্বীকাৰ কৰিছে। এই খবৰ ভাইৰেল হোৱাৰ পিছত এতিয়া পৱনদীপ আৰু অৰুণিতাৰ অনুৰাগীসকল নিৰাশ হৈ পৰিছে।\nঅৰুণিতাৰ পিতৃৰ আছিল এই দাবী\nআচলতে এই গানটোৰ নিৰ্দেশনা ৰাজ ছুৰানীয়ে কৰিবলগা আছিল। তেওঁ দুয়োৰে গান ‘মঞ্জুৰ দিল’ৰো নিৰ্দেশনা কৰিছে। এয়াও কোৱা হৈছে যে পৱনদীপ আৰু অৰুণিতাৰ মাজত সকলো ঠিকে–ঠাকে চলা নাই। টাইমছৰ ৰিপ’ৰ্ট মতে, অৰুণিতাৰ অভিভাৱক ইণ্ডিয়ান আইডলত দেখুওৱা তেওঁলোকৰ লাভ ট্ৰেকক লৈ সুখী নাছিল। যেতিয়া ৰাজ ছুৰানীয়ে দুয়োকে তিনিটা মিউজিক ভিডিঅ’ৰ বাবে চুক্তিবদ্ধ কৰিছিল তেতিয়াও অৰুণিতাৰ পিতৃয়ে স্পষ্ট কৰি দিছিল যে ভিডিঅ’ত ইণ্টিমেট দৃশ্য থাকিব নোৱাৰিব।\nঅধিক হস্তক্ষেপ আছিল নেকি পিতৃৰ\nঅনুমান কৰা হৈছে যে অৰুণিতাৰ পিতৃৰ অধিক হস্তক্ষেপৰ বাবেই তেওঁ দ্বিতীয়টো মিউজিক ভিডিঅ’ এৰি দিছে। ৰাজ ছুৰানীয়ে সংবাদ মাধ্যমৰ সৈতে বাৰ্তালাপত কয় যে এনেকুৱা কোনো কথা নাছিল যে অৰুণিতাই মিউজিক ভিডিঅ’ত কাম কৰিব বিচৰা নাছিল। যদি তেওঁ পাৰফৰ্ম নকৰে তেন্তে বিদেশত কিয় শ্ব’ কৰে। ৰাজ ছুৰানীয়ে কয়, ‘‘মই ভাবো এয়া পৰিয়ালৰ সিদ্ধান্ত যে তেওঁ মিউজিক ভিডিঅ’ত কাম কৰিব নালাগে। মই সঁচাকৈ বহুত নিৰাশ হৈছো।’’\nএয়া আচল কাৰণ\nতেওঁ ইয়াকো কয় যে অৰুণিতাৰ অভিনয়ত আগ্ৰহ নাই আৰু তেওঁ কেৱল গানত গুৰুত্ব দিব বিচাৰে। মাতৃৰ হস্তক্ষেপ সন্দৰ্ভত ছুৰানীয়ে কয় যে, ‘‘ইয়াত এইবোৰ কথাৰ কোনো সম্পৰ্ক নাই। অৰুণিতাৰ অভিনয়ত আগ্ৰহ নাই আৰু কেৱল গানত গুৰুত্ব দিব বিচাৰে। কোম্পানীয়ে তেওঁৰ পৰা যি পৰ্যায়ৰ অভিনয় বিচাৰিছিল সেয়া তেওঁৰ বাবে চিন্তাৰ কাৰণ হৈ পৰিছিল আৰু সেইবাবে এই সিদ্ধান্ত লৈছে।’’\nকিন্তু কাৰণ যিয়েই নহওক,কিন্তু ‘ইণ্ডিয়ান আইডল ছিজন ১২’ত পৱনদীপ আৰু অৰুণিতাৰ যুটী ছুপাৰহিট আছিল। মানুহে তেওঁলোকৰ যুটী খুব ভাল পাইছিল। সেইবাবে অনুৰাগীয়ে তেওঁলোকৰ মিউজিক ভিডিঅ’ৰ বাবে অপেক্ষা কৰিছিল। আৰু সেয়েহে এয়া অনুৰাগীৰ বাবে নিশ্চয়কৈ বেয়া খবৰ।\nFirst published: December 06, 2021, 14:09 IST


হেমচন্দ্ৰ বৰুৱা - অসমীয়া ৱিকিপিডিয়া\nঅসমৰ সাহিত্যিক তথা সমাজ সংস্কাৰক\nএই প্ৰবন্ধটো সাহিত্যিক, হেমকোষ অভিধানত প্ৰণেতাজনৰ বিষয়ে। আন ব্যৱহাৰৰ বাবে হেম বৰুৱা (দ্ব্যৰ্থতা দূৰীকৰণ পৃষ্ঠা) চাওক।\nহেমচন্দ্ৰ বৰুৱা (ইংৰাজী: Hemchandra Barua; ১৮৩৫-১৮৯৬) অসমীয়া ভাষা-সাহিত্যৰ এজন একনিষ্ঠ সেৱক। ‘অসমীয়া ভাষাৰ ওজা’ নামেৰে সম্বোধিত হেমচন্দ্ৰ বৰুৱা, হেমকোষ অভিধানৰ প্ৰণেতা। তেওঁৰ মৃত্যুৰ পিছত ১৯০০ চনত হেমকোষ প্ৰকাশিত হয়। হেমচন্দ্ৰ বৰুৱাৰ জন্মদিনটোক (১০ ডিচেম্বৰ) ২০০৫ চনৰ পৰা 'অন্ধবিশ্বাস আৰু কুসংস্কাৰবিৰোধী দিৱস' হিচাপে ইলোৰা বিজ্ঞান মঞ্চই পালন কৰি আহিছে।\n২৪ আঘোণ ১৮৩৫ চন\n১৭ ব'হাগ ১৮৯৬ চন\n2 শিক্ষাৰম্ভ তথা প্ৰাকযৌৱন\n5 প্ৰকাশিত পুথি\n১৮৩৫ চনৰ ১০ ডিচেম্বৰত (১৭৫৭ শকৰ ২৪ আঘোণ) অসমৰ যোৰহাট জিলাৰ ৰজা-বাহৰ গাঁৱত জন্ম হৈছিল। তেওঁৰ পিতৃৰ নাম আছিল মুক্তাৰাম বৰুৱা আৰু মাতৃৰ নাম আছিল ৰূপহী দেৱী। মুক্তাৰাম বৰুৱাৰ তিনিজন পুত্ৰ আৰু এজনী পুত্ৰী সন্তান আছিল। হেমচন্দ্ৰ বৰুৱা মুক্তাৰাম বৰুৱাৰ জ্যেষ্ঠ সন্তান আছিল।\nশিক্ষাৰম্ভ তথা প্ৰাকযৌৱনসম্পাদনা কৰক\nহেমচন্দ্ৰ বৰুৱাৰ বিদ্যাৰম্ভ হৈছিল ৯ বছৰ বয়সত। দেউতাকে তেওঁক বৰ্ণমালা নিশিকোৱাকৈয়ে শব্দৰ আখৰ জোটনি শিকাইছিল আৰু তাৰ লগে লগে ব্যাকৰণো পঢ়ুৱাইছিল। ব্যাকৰণৰ সন্ধিলৈকে শিকাৰ পাছতেই তেখেতে সেই শিক্ষাৰ অন্ত পৰে, কাৰণ সেইসময়তে তেওঁলোকৰ গাঁওখনত জহনী ৰোগে মহামাৰী ৰূপ ধাৰণ কৰাত পিতাকে গাঁৱৰ ৰোগীসকলৰ চিকিৎসাত দিনে ৰাতিয়ে ব্যস্ত হৈ থাকি শেষত নিজেই সেই ৰোগত আক্ৰান্ত হৈ ইহলীলা সম্বৰণ কৰে। ফলত তেওঁ শিৱসাগৰলৈ গৈ খুৰাক লক্ষ্মীৰাম বৰুৱাৰ ঘৰত থাকিবলগীয়া হয়। কিছুদিন পাছত লক্ষ্মীৰাম বৰুৱাই তেওঁক শিৱসাগৰ কাছাৰীত সুমুৱাই দিয়ে। তেতিয়া তেওঁ বেতন পাইছিল মাহে চাৰি টকা। য'ত তেও কেপ্তেইন ব্ৰডীৰ সংস্পশলৈ আহে,যি সেই সময়ৰ শিৱসাগৰৰ ডেপুটী কমিচনাৰ আছিল। কেপ্তেইন ব্ৰডীয়ে আৰু খ্ৰীষ্টান মিছনাৰীসকলৰ সহায়ত তেওঁক ইংৰাজী ভাষা আৰু সংস্কৃতিৰ জ্ঞান দিছিল।\nনানান প্ৰতিকূল পৰিস্থিতিক প্ৰত্যাহ্বান জনাই তেখেতে সংস্কৃত, হিন্দী আৰু ইংৰাজী ভাষাৰ জ্ঞান আহৰণ কৰিছিল।\n১৮৫২ চনত তেখেতে বিয়া কৰাইছিল। এবছৰৰ পাছতে এজনী কন্যা সন্তান জন্ম লাভ কৰে। জীয়েকৰ নাম পদ্মাৱতী ৰাখিছিল। বিয়াৰ মাত্ৰ দুবছৰ পাছতেই তেখেতৰ পত্নীয়ে অকাল মৃত্যুক সাৱটি লয়।\nগোলাঘাটৰ ৰাজহ বিভাগৰ পেচকাৰ পদত ৬ মাহৰ বাবে যোগদান।\nশিৱসাগৰ ইংৰাজী স্কুলত কিছুদিন শিক্ষা প্ৰদান।\nপুনৰ ৰাজহ বিভাগৰ চাকৰিত যোগদান। (১৮৬২ চনলৈকে)\nগুৱাহাটীত ন্যায়িক আদালতৰ ভাষা অনুবাদক (কাকতী) হিচাপে যোগদান।\nঅধীক্ষক (চুপাৰিণ্টেডেণ্ট) পদলৈ পদোন্নতি লাভ।\nকামৰূপৰ উপায়ুক্ত কাৰ্যালয়ত এবছৰ অনুবাদক পদত যোগদান।\nন্যায়িক আয়ুক্ত চাহাবৰ কাৰ্যালয়ত পুনৰ যোগদান।\nকিছুকাল 'আছাম নিউজ' কাকতৰ সম্পাদক।\nএইবোৰৰ উপৰিও তেখেতে অসমত মিশ্যেনেৰী সকলৰ দ্বাৰা প্ৰকাশিত অৰুণোদ‍ই সংবাদ পত্ৰৰ লগতো জড়িত হৈ আছিল। ১৮৯৬ চন(১৮১৮ শক)ৰ ১৭ ব'হাগ তাৰিখে তেখেতৰ মৃত্যু হয়।\nঅসমীয়া ব্যাকৰণ, ১৮৫৯ চনত প্ৰকাশ পায়।\nঅসমীয়া ল’ৰাৰ ব্যাকৰণ\nঅসমীয়া ল'ৰাৰ আদিপাঠ\nপাঠ-মালা, এই পাঠ্যপুথিখন ১৮৮২ চনত ৰচনা কৰিছিল।\nস্বাস্থ্য ৰক্ষা বা গা ভালে ৰাখিবৰ উপায়,\nবাহিৰে ৰংচং ভিতৰে কোৱাভাতুৰী\nআছামিজ মেৰেজ ছিষ্টেম\nঅসমীয়া হেমকোষ, এই অভিধানখন ১৯০০ চনত প্ৰকাশ পায়।\n↑ "ভাষাৰ ওজা হেমচন্দ্ৰ বৰুৱাৰ মৃত্যু দিৱস". https://prathamkhabar.com/2017/12/%E0%A6%AD%E0%A6%BE%E0%A6%B7%E0%A6%BE%E0%A7%B0-%E0%A6%93%E0%A6%9C%E0%A6%BE-%E0%A6%B9%E0%A7%87%E0%A6%AE%E0%A6%9A%E0%A6%A8%E0%A7%8D%E0%A6%A6%E0%A7%8D%E0%A7%B0-%E0%A6%AC%E0%A7%B0%E0%A7%81%E0%A7%B1/। আহৰণ কৰা হৈছে: 39 April 2020.\n↑ 3.0 3.1 নবীন চন্দ্ৰ লহকৰ (২০১২). অসমীয়া ভাষাৰ ওজা হেমচন্দ্ৰ বৰুৱা. অকণিৰ সাহিত্য সভা. পৃষ্ঠা. ৩.\n↑ মঙলদৈত অন্ধবিশ্বাস আৰু কুসংস্কাৰ বিৰোধী দিৱস উদযাপন\n↑ 5.0 5.1 5.2 5.3 5.4 5.5 গগণ চন্দ্ৰ অধিকাৰী (১০ ডিচেম্বৰ, ২০১১ (শনিবাৰ)). ভাষাৰ ওজা হেমচন্দ্ৰ বৰুৱা. পৃষ্ঠা. ৪.\n↑ http://www.iitg.ernet.in/rcilts/phaseI/hem_b.html RCILTS, IIT, Guwahati ত হেমচন্দ্ৰ বৰুৱাৰ বিষয়ে থকা তথ্য\nকানীয়াৰ কীৰ্ত্তন, ৱিকিউৎসত থকা গ্ৰন্থ।\n"https://as.wikipedia.org/w/index.php?title=হেমচন্দ্ৰ_বৰুৱা&oldid=277365"ৰ পৰা অনা হৈছে\nশেষ সম্পাদনা কৰা হৈছে 16 May 2021 তাৰিখে 04:40 বজাত\nএই পৃষ্ঠাখন ১৬ মে’, ২০২১ তাৰিখে ১০:১০ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=4901।


ৰাইমনা ৰাষ্ট্ৰীয় উদ্যান - অসমীয়া ৱিকিপিডিয়া\nৰাইমনা ৰাষ্ট্ৰীয় উদ্যানৰ পশ্চিমাঞ্চল\n26°39′35″N 89°58′34″E / 26.65972°N 89.97611°E / 26.65972; 89.97611স্থানাংক: 26°39′35″N 89°58′34″E / 26.65972°N 89.97611°E / 26.65972; 89.97611\n৪২২ বৰ্গ কিলোমিটাৰ\nবন আৰু পৰিৱেশ মন্ত্ৰালয়, ভাৰত চৰকাৰ\nৰাইমনা ৰাষ্ট্ৰীয় উদ্যান (ইংৰাজী: Raimona National Park) হৈছে অসমৰ ষষ্ঠখন ৰাষ্ট্ৰীয় উদ্যান। ২০২১ চনৰ ০৯ জুন তাৰিখে পূৰ্বৰ এই সংৰক্ষিত বনাঞ্চলখনক 'FRW.02/2021/27 dtd. 08th June, 2021' নম্বৰৰ এক ৰাজপত্ৰিত নিৰ্দেশনাৰ যোগেদি ৰাষ্ট্ৰীয় উদ্যান হিচাপে ঘোষণা কৰা হয়। এই ৰাষ্ট্ৰীয় উদ্যানখন কোকৰাঝাৰ জিলাৰ গোঁসাইগাঁও মহকুমাৰ কচুগাওঁ বন সংমণ্ডলৰ অন্তৰ্গত। ৰাষ্ট্ৰীয় উদ্যানখন ১১ বিধ বিভিন্ন বন প্ৰকাৰ আৰু ইয়াৰ উপ-প্ৰকাৰৰে চহকী জৈৱ বৈচিত্ৰ্যৰ বন এলেকা। ৰাইমনা সোণালী বান্দৰৰ বাবে বিখ্যাত।\n3 চিত্ৰ বীথিকা\nকোকৰাঝাৰ জিলাৰ ৪২২ বৰ্গফুট এলেকাৰ ৰাইমনা ৰাষ্ট্ৰীয় উদ্যানখন মানস ৰাষ্ট্ৰীয় উদ্যানৰ সবাতোকৈ পশ্চিম বাফাৰৰে সংযুক্ত হৈ আছে। উদ্যান খনে সাঙুৰি লোৱা এলেকাৰ ভিতৰত ৫০৮.৬২ বৰ্গ কিলোমিটাৰৰ ৰিপু সংৰক্ষিত বনাঞ্চলৰ উত্তৰাংশ অন্তৰ্ভুক্ত হৈছে। যি নেকি ভাৰত-ভূটান সীমাৰ মানস ৰাষ্ট্ৰীয় উদ্যানৰ পশ্চিম সীমাক নিৰ্দেশ কৰে।\nৰাইমনাৰ পশ্চিম অংশক অসম-বংগ সীমা সহ সোণকোষ নদীয়ে আগুৰি আছে যি নেকি ভাৰত-ভূটান সীমাৰে দক্ষিণলৈ আগবাঢ়ি গৈছে আৰু পূবত ভাৰত-ভূটান সীমাৰ দক্ষিণ অংশ নোপোৱালৈকে সৰলভগা নদীয়ে আগুৰি আছে। ৰিপু বনাঞ্চলৰ পেকুৱা নদীয়ে ৰাইমনা ৰাষ্ট্ৰীয় উদ্যানৰ দক্ষিণ সীমাৰ পৰিচয় দিয়ে।\nৰাইমনাই ভূটানৰ ফিপছ' অভয়াৰণ্য আৰু জিগমে ছিংগে ৱাংচুক ৰাষ্ট্ৰীয় উদ্যানৰ (মুঠ ১,৯৯৯ বৰ্গ কিমি) অৰণ্যাঞ্চলৰ সীমান্ত স্পৰ্শ কৰি প্ৰায় ২,৪০০ বৰ্গ কিমিতকৈও অধিক অঞ্চলজোৰা সংৰক্ষিত প্ৰাকৃতিক শোভাৰ সৃষ্টি কৰিছে। ৰাইমনা ২,৮৩৭ কিমি অঞ্চলজোৰা মানস জৈৱ বনাঞ্চল আৰু চিৰাং-ৰিপু হস্তী বনাঞ্চলৰ অবিচ্ছেদ্য অংগ।\nৰাইমনা ৰাষ্ট্ৰীয় উদ্যানৰ প্ৰধান আকৰ্ষণ হৈছে সোণালী বান্দৰ আৰু এই বান্দৰ বিধক বড়োলেণ্ড অঞ্চলৰ শুভংকৰ বুলি গণ্য কৰা হয়। ইয়াৰোপৰি এই উদ্যানত আছে এচিয়ান হাতী, নাহৰফুটুকী বাঘ, গোধা ফুটুকী বাঘ, মেঠোন, বনৰীয়া ম’হ, ফুটুকী হৰিণ, ধনেশ পক্ষী, ১৫০ বিধতকৈয়ো বেছি প্ৰজাতিৰ পখিলা, ১৭০ প্ৰজাতিৰ চৰাই, ৩৮০ প্ৰজাতিৰ বিভিন্ন উদ্ভিদ আৰু অৰ্কিড।\nএচিয়ান হাতীৰ এটা দল\n↑ "Raimona becomes Assam’s sixth national park". The News Millthenewsmill.com.5June 2021. https://thenewsmill.com/raimona-assams-sixth-national-park/। আহৰণ কৰা হৈছে:5June 2021.\n↑ "Assam: Raimona declared National Park on World Environment Day". The Assam Tribuneassamtribune.com.5June 2021. https://assamtribune.com/amp/assam/assam-raimona-declared-national-park-on-world-environment-day-1094487। আহৰণ কৰা হৈছে:5June 2021.\n↑ "Raimona becomes Assam’s sixth national park". The Hinduthehindu.com.5June 2021. https://www.thehindu.com/news/national/raimona-becomes-assams-sixth-national-park/article34736719.ece। আহৰণ কৰা হৈছে:5June 2021.\n↑ "Assam gets its sixth national park, golden langur habitat Raimona". Deccan Heralddeccanherald.com.5June 2021. https://www.deccanherald.com/national/east-and-northeast/assam-gets-its-sixth-national-park-golden-langur-habitat-raimona-994137.html। আহৰণ কৰা হৈছে:5June 2021.\n"https://as.wikipedia.org/w/index.php?title=ৰাইমনা_ৰাষ্ট্ৰীয়_উদ্যান&oldid=303494"ৰ পৰা অনা হৈছে\nএই পৃষ্ঠাখন ০৯ অক্টোবৰ, ২০২১ তাৰিখে ১২:২২ বজাত অন্তিম সংশোধন কৰা হৈছিল।


প্ৰতিৰোধ তন্ত্ৰ - অসমীয়া ৱিকিপিডিয়া\n(প্ৰতিৰক্ষা তন্ত্ৰৰ পৰা পুনঃনিৰ্দেশিত)\nএটা অকলশৰীয়া নিউট্ৰ’ফিলে (সালধিয়া) এটা এনথ্ৰাক্স বেকটেৰিয়া (কমলা) ভক্ষণ কৰাৰ আলোক আণুবীক্ষনিক স্ক্ৰেন চিত্ৰ\nপ্ৰতিৰোধ তন্ত্ৰ (ইংৰাজী: Immune system) হৈছে কোনো এটা জীৱৰ দেহত থকা, বহুতো জীৱবৈজ্ঞানিক গঠন আৰু জীৱবৈজ্ঞানিক পদ্ধতিৰে গঠিত এক প্ৰকাৰৰ প্ৰতিৰোধ প্ৰণালী যি জীৱটোক ৰোগ বিৰুদ্ধে প্ৰতিৰোধ ক্ষমতা গঢ়ি তোলাত সহায় কৰে। প্ৰতিৰোধ তন্ত্ৰই মূলতঃ বিভিন্ন ধৰণৰ পদাৰ্থ, ৰোগ সৃষ্টিকাৰী পদাৰ্থ, ভাইৰাছৰ পৰা পৰজীৱি কৃমিলৈকে চিনাক্ত কৰিব পাৰে আৰু জীৱৰ নিজৰ দেহ কোষৰ পৰা পৃথক কৰিব পাৰে। বহুতো প্ৰজাতিৰ, প্ৰতিৰোধ তন্ত্ৰক কেইবাটাও উপ-তন্ত্ৰত শ্ৰেণীবিভাজন কৰিব পাৰি, যেনে ইননেট ইমিউন ছিষ্টেম বনাম এডাপ্তিভ ইমিউন ছিষ্টেম, বা হিউমৰেল ইমিউনিটি বনাম চেল-মেডিয়েটেড ইমিউনিটি। মানুহৰ ক্ষেত্ৰত, ৰক্ত–মস্তিষ্ক প্ৰতিৰোধ, ৰক্ত–চেৰেব্ৰ’স্পাইনেল প্ৰতিৰোধ, আৰু একে ধৰণৰ তৰল-মস্তিষ্ক প্ৰতিৰোধে পেৰিফেৰেল প্ৰতিৰোধ তন্ত্ৰৰ পৰা স্নায়ুপ্ৰতিৰোধ তন্ত্ৰক পৃথক কৰে, যি মস্তিষ্কক সুৰক্ষা প্ৰদান কৰে।\nবীজাণুবোৰ অতি খৰকৈ বিকশিত হয় আৰু পৰিৱেশৰ লগত সহৱস্থান কৰিবলৈ শিকে, আৰু সেইদৰে প্ৰতিৰোধ তন্ত্ৰৰ দ্বাৰা চিনাক্তকৰণ আৰু প্ৰশমিত হোৱাৰ পৰা হাত সাৰিব পাৰে; সেইদৰে, প্ৰতিৰোধ তন্ত্ৰইও এইবোৰ চিনাক্ত কৰি প্ৰশমিত কৰিবলৈ বিবিধ প্ৰতিৰক্ষা প্ৰক্ৰিয়াৰ বিকাশ সাধন কৰে। আনকি সৰল এককোষী জীৱ, যেনে বেক্টেৰিয়াইও উৎসেচকৰ ৰূপত বেক্টেৰিয়া জনিত সংক্ৰমণ ৰোধৰ বাবে উৎসেচকৰ ৰূপত এক প্ৰকাৰৰ ৰুডিমেণ্টেৰি প্ৰতিৰোধ তন্ত্ৰৰ সৃষ্টি কৰিব পাৰে। অন্যান্য বুনিয়াদী প্ৰতিৰোধ প্ৰক্ৰিয়া প্ৰাচীন সংকোষকেন্দ্ৰী জীৱৰ দেহতেই উদ্ভৱ হৈছিল আৰু এতিয়াও সিহঁতৰ উত্তৰসূৰী, যেনে উদ্ভিদ আৰু মেৰুদণ্ডী প্ৰাণীৰ দেহত বিদ্যমান। এই প্ৰক্ৰিয়াসমূহ হৈছে ফেগ’ছাইট’ছিছ, ডিফেন্সিন নামৰ এণ্টিমাইক্ৰ’বিয়েল পেপ্টাইডছ, আৰু কম্পিমেণ্ট তন্ত্ৰ। হনুযুক্ত মেৰুদণ্ডী, যেনে মানুহৰ অধিক শক্তিশালী প্ৰতিৰক্ষা প্ৰদ্ধতি আছে।\nপ্ৰতিৰোধ তন্ত্ৰৰ বিসংগতিৰ ফলত স্বয়ং প্ৰতিৰোধজনিত ৰোগ, জ্বলন ৰোগ আৰু কৰ্কট ৰোগৰ সৃষ্টি হয়। সাধাৰণ অৱস্থাতকৈ কম সক্ৰিয় প্ৰতিৰোধ তন্ত্ৰই প্ৰতিৰোধৰ অভাৱ সৃষ্টি কৰে, ফলত বহুতো ৰোগৰ সৃষ্টি হয়। মানুহৰ ক্ষেত্ৰত প্ৰতিৰোধ তন্ত্ৰৰ অভাৱত, বংশগত ৰোগ, যেনে 'ছেভাৰেল কম্বাইন ইমিউনুডেফিছিয়েন্সি' অথবা HIV/AIDSৰ দৰে অৰ্জিত ৰোগৰ সৃষ্টি হ’ব পাৰে। সেইদৰে অতি সক্ৰিয় প্ৰতিৰোধ তন্ত্ৰৰ ফলত 'স্বয়ং প্ৰতিৰোধতা'ৰ সৃষ্টি হ’ব পাৰে, যি নিজৰ দেহ কোষকেই বীজাণু জ্ঞান কৰি নাশ কৰে। সাধাৰণতে হোৱা এনে কেইটামান স্বয়ং প্ৰতিৰোধজনিত ৰোগ হৈছে, 'হেছিম’ট’ছ থাইৰ’ডাইছিছ', 'ৰিউমাটইড আৰ্থৰাইটিছ', 'ডায়েবেটিছ মেলিটাছ টাইপ 1' আৰু 'ছিষ্টেমিক লিউপাছ এৰিথেমাট’ছাছ'।\n↑ Beck, Gregory; Habitat, Gail S. (November 1996). "Immunity and the Invertebrates" (PDF). Scientific American খণ্ড 275 (5): 60–66. doi:10.1038/scientificamerican1196-60. http://www.scs.carleton.ca/~soma/biosec/readings/sharkimmu-sciam-Nov1996.pdf। আহৰণ কৰা হৈছে: 1 January 2007.\n↑ "Chronic immune activation and inflammation as the cause of malignancy". British Journal of Cancer খণ্ড 85 (4): 473–83. Aug 2001. doi:10.1054/bjoc.2001.1943. PMID 11506482.\n"https://as.wikipedia.org/w/index.php?title=প্ৰতিৰোধ_তন্ত্ৰ&oldid=281835"ৰ পৰা অনা হৈছে\nএই পৃষ্ঠাখন ১২ জুন, ২০২১ তাৰিখে ১১:০৯ বজাত অন্তিম সংশোধন কৰা হৈছিল।


যিহি 17 - ইণ্ডিয়ান ৰিভাইচ ভাৰচন (IRV) আচামিচ - 2019\n1যিহোৱাৰ বাক্য মোৰ ওচৰলৈ আহিল আৰু ক’লে,\n2“হে মনুষ্য সন্তান, তুমি ইস্ৰায়েল বংশৰ আগত এটা সাঁথৰ বাক্য প্ৰকাশ কৰা আৰু এটা দৃষ্টান্ত কোৱা।\n3তুমি কোৱা, ‘প্ৰভু যিহোৱাই এই কথা কৈছে: “ডাঙৰ ডেউকা থকা আৰু ডেউকাত দীঘল পাখি থকা এটা ডাঙৰ ঈগল পক্ষীয়ে, আৰু যি নানা বৰণৰ পাখিৰে ভৰা, সি লিবানোনলৈ আহি এৰচ গছজোপাৰ ওপৰত আহি বহিল।\n4সি সেই গছৰ আটাইতকৈ ওপৰত থকা আগডালদোখৰ ছিঙি বাণিজ্য দেশলৈ লৈ গ’ল। সি বেপাৰীসকলৰ নগৰত তাক ৰুই হ’ল।\n5সি সেই দেশৰ মাজৰ গুটিবোৰৰ পৰা এটি গুটি লৈ উৰ্ব্বৰা মাটিত ৰুলে। সি বিজল সমূহৰ কাষত তাক থলে; সি বাইশী গছৰ দৰে তাক ৰুলে।\n6তেতিয়া সেয়ে গজি বাঢ়ি, মাটিৰ তললৈ ব্যাপি যোৱা এক দ্ৰাক্ষালতা হ’ল। তাৰ ডালবোৰে সেই ঈগল পক্ষীৰ ফালে মুখ কৰিছিল আৰু শিপাবোৰ তাৰ তলত গজিছিল। সেয়ে এইদৰে দ্ৰাক্ষালতা হৈ ডালবোৰ উৎপন্ন হ’ল আৰু পোখাবোৰ মেলিলে।\n7কিন্তু বহুত পাখি আৰু ডাঙৰ ডেউকা থকা আন এটা ঈগল পক্ষী আছিল। আৰু চোৱা! এই দ্ৰাক্ষালতাৰ শিপাবোৰে নিজকে সেই ঈগল পক্ষীটোৰ ফালে শিপা মেলিলে, আৰু যি ভেটিটোত ৰোৱা হৈছিল, সেই ঠাইৰ পৰা সি পানী দিবৰ বাবে তাৰ ফালে ডালবোৰ বিয়পি গ’ল।\n8সেয়ে বহু জল সমূহৰ কাষত আৰু উৰ্ব্বৰা মাটিত তাক ৰোৱা হৈছিল। যাতে সেয়ে ডাল মেলিব আৰু ফল উৎপন্ন কৰি এখন উত্তম দ্ৰাক্ষালতা হ’ব’!”\n9তুমি লোকসকলক কোৱা: ‘প্ৰভু যিহোৱাই এই কথা কৈছে: সেয়ে উন্নতি লাভ কৰিব নে? তেওঁ জানো তাৰ শিপাবোৰ উঘালি নল’ব নে বা তাৰ ফলবোৰ ছিঙি নল’ব নে যাতে তাৰ নতুনকৈ ওলোৱা আটাই পাতবোৰ শুকাই লেৰেলা হৈ পৰে? তাৰ শিপা উঘালিবলৈ অধিক বল কি আনকি অনেক মানুহ নালাগিব।\n10সেই কাৰণে চোৱা! সেয়ে আকৌ ৰোৱাৰ পাছত তাৰ উন্নতি হ’ব নে? পূৱৰ বতাহ তাত লগা মাত্ৰে সেয়ে একেবাৰে শুকাই নাজাব নে? সেয়ে তাৰ গজা ভেটিতে সম্পূৰ্ণৰূপে শুকাই যাব’।”\n11তাৰ পাছত যিহোৱাৰ বাক্য মোৰ ওচৰলৈ আহিল আৰু ক’লে,\n12“তুমি সেই বিদ্ৰোহী বংশক কোৱা: ‘এইবোৰৰ অৰ্থ কি, সেই বিষয়ে তোমালোকে নাজানা নে? চোৱা! বাবিলৰ ৰজাই যিৰূচালেমলৈ আহি তাৰ ৰজাৰ সৈতে তাৰ বিষয়াসকলক ধৰি বাবিললৈ নিজৰ ঠাইলৈ লৈ আনিলে।\n13তাৰ পাছত তেওঁ ৰাজবংশীয় এজনক ল’লে আৰু তেওঁৰ লগত এটি নিয়ম স্থাপন কৰিলে।\n14ৰাজ্যখন যেন সামান্য হয় আৰু নিজকে যেন বৰ বুলি নামানে আৰু তেওঁৰ নিয়মটি পালন কৰিলে হে দেশখন স্থিৰেৰে থাকিব পাৰিব, সেই কাৰণে তেওঁ দেশৰ বীৰ সকলক আঁটৰাই লৈ গ’ল।\n15কিন্তু যিৰূচালেমৰ ৰজাই মিচৰীয়াসকলৰ পৰা ঘোঁৰা আৰু অনেক মানুহ পাবৰ কাৰণে মিচৰলৈ নিজ দূতবোৰক পঠিয়াই দিলে আৰু তেওঁৰ অহিতে বিদ্ৰোহ কৰিলে। তেওঁ উন্নতি লাভ কৰিব নে? এনে কৰ্ম কৰা জনে জানো ৰক্ষা পাব? তেওঁ যদি এই নিয়মটি ভাঙে, তেওঁ ৰক্ষা পাব নে?\n16‘মোৰ জীৱনৰ শপত, প্ৰভু যিহোৱাই কৈছে - যি ৰজাই তেওঁ নিজ থকা ঠাইত তেওঁক ৰজা পাতিলে, যাৰ শপত তেওঁ তুচ্ছ কৰিলে আৰু যাৰ নিয়মটি তেওঁ ভাঙিলে, বাবিলৰ মাজত তেওঁৰ তাতেই মৃত্যু হ’ব।\n17অনেক লোকক বধ কৰিবলৈ হাদাম বান্ধা আৰু কোঁঠ সজা সময়ত, ফৰৌণেও তেওঁৰ পৰাক্ৰমী সৈন্য-সামন্ত আৰু মহাদলৰ সৈতে ৰণত তেওঁক ৰক্ষা কৰিবলৈ নোৱাৰিব।\n18কিয়নো ৰজাই নিয়মটি ভাঙি শপতটো তুচ্ছ কৰিলে; চোৱা, তেওঁ হাতযোৰ কৰি শপত লোৱাৰ পাছতো, এই আটাই কাৰ্য কৰিলে; তেওঁ ৰক্ষা নাপাব।\n19এই কাৰণে ‘প্ৰভু যিহোৱাই এই কথা কৈছে - ‘মোৰ জীৱনৰ শপত, মোৰ শপত আৰু তেওঁ ভঙা মোৰ নিয়মটিৰ তুচ্ছ কৰা নাছিল নে? এই কাৰণে তেওঁ পাবলগীয়া শাস্তি মই তেওঁৰ ওপৰত ফলিওৱাম।\n20মই তেওঁৰ ওপৰত মোৰ জাল মেলিম আৰু তেওঁ মোৰ ফান্দত ধৰা পৰিব। তেতিয়া মই তেওঁক বাবিললৈ নি তেওঁ মোৰ অহিতে কৰা তেওঁৰ অপৰাধৰ কাৰণে সেই ঠাইত তেওঁৰ ওপৰত গোচৰ কৰিম।\n21তেতিয়া তেওঁৰ সকলো দলৰ আটাই আশ্রয়প্রাৰ্থী সকল তৰোৱালত মৰা পৰিব আৰু অৱশিষ্ট থকা সকলোকে চাৰিওফালে বায়ুত উড়ুৱাই নিয়া হ’ব; তেতিয়া মই যিহোৱায়েই যে এই কথা ক’লোঁ, সেই বিষয়ে তোমালোকে জানিবা।”\n22প্ৰভু যিহোৱাই এই কথা কৈছে: “ময়েই এৰচ গছজোপাৰ ওখত থকা আগডোখৰৰ এটা ডাল লৈ তাক ৰোম; এনে কি, সকলোতকৈ ওপৰত থকা তাৰ পোখাবোৰৰ মাজৰ পৰাই মই এটি পোখা ছিঙি এখন ওখ আৰু উন্নত পৰ্ব্বতত ৰোম!\n23ইস্ৰায়েলৰ ওখ পৰ্ব্বতখনতেই মই তাক ৰুম; তেতিয়া সি ডাল মেলিব আৰু ফল ধৰি এজোপা উত্তম এৰচ গছ হ’ব; যাতে সকলো বিধৰ চৰাইয়ে তাৰ তলত বাস কৰিব আৰু তাৰ ডালবোৰৰ ছাঁত সিহঁতে বাস কৰিব।\n24তেতিয়া মই যে যিহোৱা সেই বিষয়ে পথাৰত থকা সকলো গছবোৰে জানিব। মই ওখ গছজোপা চাপৰ, চাপৰ গছজোপা ওখ কৰোঁ; মই কেঁচাপতীয়া গছজোপা শুকান আৰু শুকান গছজোপা জকমকীয়া কৰোঁ! মই যিহোৱা; এই কথা ঘোষণা কৰিলোঁ আৰু ইয়াক সিদ্ধও কৰিলোঁ!”\n< যিহি 16\nযিহি 18 >


AFSPA আইন প্ৰত্যাহাৰৰ ৫ দফীয়া প্ৰস্তাবত অনুমোদন নাগালেণ্ড বিধানসভাৰ… - NEWS8 NorthEast\nHome/অসমীয়া/নাগালেণ্ড/AFSPA আইন প্ৰত্যাহাৰৰ ৫ দফীয়া প্ৰস্তাবত অনুমোদন নাগালেণ্ড বিধানসভাৰ…\nAFSPA আইন প্ৰত্যাহাৰৰ ৫ দফীয়া প্ৰস্তাবত অনুমোদন নাগালেণ্ড বিধানসভাৰ…\nAFSPA আইন প্ৰত্যাহাৰৰ ৫ দফীয়া প্ৰস্তাবত অনুমোদন নাগালেণ্ড বিধানসভাৰ।\nনাগালেণ্ডৰ মন জিলাত সংঘটিত হোৱা নিৰীহৰ গণহত্যা ঘটনাৰ পিছত নাগালেণ্ডৰ পৰা সশস্ত্ৰ বাহিনী বিশেষ ক্ষমতা আইন প্ৰত্যাহাৰ কৰিবলৈ প্ৰবল দাবী উত্থাপিত হোৱাৰ পৰিপ্ৰেক্ষিতত নাগালেণ্ড বিধানসভাৰ বিশেষ অধিবেশন অনুষ্ঠিত হয়।\nসোমবাৰে বিধানসভাৰ বিশেষ অধিবেশনৰ কাৰ্যসূচী আৰম্ভ কৰি নাগালেণ্ড বিধানসভাৰ অধ্যক্ষ ছাৰিগেইন লংকুমাৰে সদনক অৱগত কৰে যে চলিত ৪ আৰু ৫ ডিচেম্বৰত মন জিলাৰ অটিঙত সংঘটিত ১৪ গৰাকী নিৰীহৰ মৃত্যুৰ ঘটনাৰ সন্দৰ্ভত এই বিশেষ অধিবেশন আহবান কৰা হৈছে।\nলংকুমাৰে কয় নাগালেণ্ডত ১৯৯৭চনৰ পৰা বলৱৎ হৈ থকা সশস্ত্ৰ বিহিনী বিশেষ ক্ষমতা আইন ১৯৫৮ , অৰ্থাৎ আফস্পাৰ কুপৰিণামেই হ’ল অটিঙৰ গণহত্যা ঘটনা। তেওঁ নাগালেণ্ডৰ পৰা আফস্পা বাতিলৰ বাবে দাবী জনাবলৈ সকলোকে আহবান জনায়।\nইয়াৰ পাছতে নাগালেণ্ড বিধানসভাই নাগালেণ্ডৰ পৰা সশস্ত্ৰ বাহিনী বিশেষ ক্ষমতা আইন ১৯৫৮, অৰ্থাৎ আফস্পা প্ৰত্যাহাৰ বাবে নাগালেণ্ড বিধানসভাই দাবী জনাই সৰ্বসন্মতি ক্ৰমে ৫ দফীয়া প্ৰস্তাব অনুমোদন জনায়।\nমুখ্যমন্ত্ৰী নেইফিউ ৰিঅ’ৱে সদনক সম্বোধন কৰি ৫ দফীয়া প্ৰস্তাৱ উত্থাপন কৰে। আফস্পা প্ৰত্যাহাৰৰ প্ৰস্তাব মৌখিক ভোটত অনুমোদন হোৱাৰ পিছত ৰিঅ’ৱে ৫ দফীয়া প্ৰস্তাব সদনত দাঙি ধৰে।\nপ্ৰস্তাব অনুসৰি সদনে মন জিলাৰ অটিঙৰ ঘটনা নিহত হোৱা পৰিয়ালক ন্যায় দিবলৈ সকলো বিধায়ক আফস্পা বাতিলৰ বাবে সংকল্পবদ্ধ হয়।\nপ্ৰস্তাবত সদনে নাগৰিক সমাজ আৰু নাগৰিক সংগঠন সমূহে আফস্পা বাতিল কৰিবলৈ উত্থাপন কৰা দাবীক প্ৰসংশা আৰু সমৰ্থন কৰে।\nনাগালেণ্ড বিধানসভাই উত্তৰ পূৰ্বাঞ্চলৰ পৰা আফস্পা প্ৰত্যাহাৰ কৰিবলৈ দাবী জনাবলৈ সংকলবদ্ধ হয়। যাতে নগা ৰাজনৈতিক সমস্যা সমাধানৰ প্ৰয়াসক অধিক শক্তিশালী কৰিব পৰা যায়।\nউল্লেখযোগ্য আফস্পা আইন বাতিলৰ বাবে নাগালেণ্ড বিধানসভাই ইতিমধ্যে ১৯৭১ ,২০১৫ আৰু ২০২১ চনত মুঠ তিনিবাৰকৈ প্ৰস্তাৱ অনুমোদন কৰিছ।\nনাগালেণ্ডত কৰ্মৰত অৱস্থাত শােকাৱহ মৃত্যু অসমৰ নিতুলৰ\nনাগালেণ্ডত পুনৰ ৬মাহলৈ বৃদ্ধি AFSPAৰ সময়সীমা…\nনাগালেণ্ডৰ মন জিলাত ১৪৪ ধাৰা জাৰি, জিলাখনত সাময়িকভাৱে স্থগিত সেনাৰ সঞ্চালন…\nনাগালেণ্ডৰ মন জিলাৰ ঘটনাক লৈ অমিত শ্বাহৰ প্ৰতিক্ৰিয়া, তদন্ত কৰিব উচ্চস্তৰীয় SITয়ে…\nনাগালেণ্ডত ভয়াৱহ গুলীচালনা! নিহত ১৪ জন, শ্বহীদ এজন সেনা জোৱান…\nমুখ্যমন্ত্ৰীৰ কাৰ্যালয়ত অগ্নিকাণ্ড, জুইত ভস্মীভূত গুৰুত্বপূৰ্ণ নথিপত্ৰ…\nমণিপুৰ এম্বুশ্বৰ শ্বহীদ খাটনাই কন্যাকৰ ৰাষ্ট্ৰীয় মৰ্যাদাৰে শেষকৃত্য সম্পন্ন…\nচােৰাং সোণ জব্দ কৰি আত্মসাৎ, নিলম্বিত হ’ল ১৩ আৰক্ষী বিষয়া-জােৱান!\nYouTube ৰ ভিডিঅ' চাই ঘৰতে পত্নীৰ প্ৰসৱৰ চেষ্টা স্বামীৰ, তাৰ পাছত ঘটিল এই ঘটনা\nভাল খবৰ! ISROৰ বিজ্ঞানী হিচাপে স্বীকৃতি লাভ অসম কন্যা নাজনীন য়াছমিনৰ...\nনাগালেণ্ডৰ ৰাজ্যপাল হিচাপে শপত ল’লে অধ্যাপক জগদীশ মুখীয়ে…\nনাগালেণ্ডৰ ৰাজ্যপাল আৰ এন ৰবিক তামিলনাডুৰ ৰাজ্যপাল হিচাপে বদলি, জগদীশ মুখীক অতিৰিক্ত দায়িত্ব…\nঅসম-নাগালেণ্ড সীমান্ত সংঘাতঃ ডিমাপুৰত দুয়োখন চৰকাৰৰ মাজত বিশেষ বুজাবুজি চুক্তি স্বাক্ষৰ…


আজি ঘোষণা হ’ব গুৱাহাটী বিশ্ববিদ্যালয়ৰ স্নাতকোত্তৰ সাধাৰণ নিৰ্বাচনৰ ফলাফল; কোনে মাৰিব শেষ হাঁহি? – Pratham Khabar\nঘৰ/ৰাজনৈতিক/আজি ঘোষণা হ’ব গুৱাহাটী বিশ্ববিদ্যালয়ৰ স্নাতকোত্তৰ সাধাৰণ নিৰ্বাচনৰ ফলাফল; কোনে মাৰিব শেষ হাঁহি?\nআজি ঘোষণা হ’ব গুৱাহাটী বিশ্ববিদ্যালয়ৰ স্নাতকোত্তৰ সাধাৰণ নিৰ্বাচনৰ ফলাফল; কোনে মাৰিব শেষ হাঁহি?\nভোটদান কৰা ২৫৪৬ গৰাকী ছাত্ৰ-ছাত্ৰীৰ ভোটে আজি নিৰ্ধাৰণ কৰিব ৩৪ গৰাকী প্ৰাৰ্থীৰ ভৱিষ্যত\nPratham Khabar News Send an email ডিচেম্বৰ 1, 2021\n0 313 এক মিনিটতকৈ কম\nআজি ঘোষণা হ’ব গুৱাহাটী বিশ্ববিদ্যালয়ৰ স্নাতকোত্তৰ ছাত্ৰ সন্থাৰ সাধাৰণ নিৰ্বাচনৰ ফলাফল।\nজানিব পৰা মতে পুৱা ১০ বজাৰ পৰা আৰম্ভ হৈছে সাধাৰণ নিৰ্বাচনৰ ভোটগণনা। উল্লেখ্য যে, মঙলবাৰে অনুষ্ঠিত হৈছিল বিশ্ববিদ্যালয়খনৰ সাধাৰণ নিৰ্বাচনৰ ভোটগ্ৰহণ।\nStudents of Gauhati University casting their vote for their favourite candidate on the polling day of Gauhati University Post Graduate Students Union General Election 2021-22 in Guwahati on 30-11-21. Pix by UB Photos\n১৪টা পদৰ বাবে ৩৪ গৰাকী প্ৰাৰ্থীয়ে কৰিছে প্ৰতিদ্বন্দ্বিতা। ২৫৪৬ গৰাকী ছাত্ৰ-ছাত্ৰীৰ ভোটে আজি নিৰ্ধাৰণ কৰিব ৩৪ গৰাকী প্ৰাৰ্থীৰ ভৱিষ্যত।\nআনহাতে, গুৱাহাটী বিশ্ববিদ্যালয়ৰ স্নাতকোত্তৰ ছাত্ৰ সন্থাৰ গুৰু ক্ৰীড়া বিভাগত বিনা প্ৰতিদ্বন্দ্বিতাৰে এগৰাকী প্ৰাৰ্থী জয়ী হয়।\nCandidates and their supporters are seen outside the polling stations of Gauhati University Post Graduate Students Union General Election 2021-22 in Guwahati on 30-11-21. Pix by UB Photos\nমন কৰিবলগীয়া যে, স্নাতকোত্তৰ ছাত্ৰ সন্থাৰ নিৰ্বাচনক কেন্দ্ৰ কৰি বৰ্তমানেও এক উদুলি-মুদুলি পৰিৱেশে বিৰাজমান কৰিছে বিশ্ববিদ্যালয়খনত।\nElection Results GU PGSU Election Guwahati Guwahati University News Time Assam Pratham Khabar 24x7\nৰৌণক আলী হাজৰিকাৰ বিৰুদ্ধে থকা গোচৰৰ দিঘলীয়া চাৰ্জশ্বিট দাখিল\nঅগ্নিবীৰৰ বাবে অসম আৰক্ষীলৈ পোনপটীয়া প্ৰৱেশ: মুখ্যমন্ত্ৰী শৰ্মা


ডিমা হাচাওবাসীলৈ ক্ষমা প্ৰাৰ্থনা – Mahabahoo\nHome/ Assam News & Articles/ডিমা হাচাওবাসীলৈ ক্ষমা প্ৰাৰ্থনা\nএক জটিল সন্ধিক্ষণত আন বহুজনৰ লগতে ময়ো বহি আছিলোঁ সাহিত্য সভাৰ সেই বিশেষ অনুষ্ঠানত-নিৰ্ণিত হ’ৱ অসমীয়াৰ সংজ্ঞা। সাহিত্য সভাৰ ওপৰত পৰিছিল সেই গধুৰ দায়িত্ব। অসমীয়াৰ সংজ্ঞা দিব লাগে কেন্দ্ৰীয় চৰকাৰক।\nসাহিত্য সভাৰ আমন্ত্ৰণক্ৰমে এটা এটাকে জাতীয় সংগঠন সমূহ আহিল- আৰু কৈ গ’ল সেই নিদাৰুণ সিদ্ধান্ত। সেই দিনাই অসম নামৰ এই ভূখণ্ডৰ ৰাজনৈতিক ভৱিষ্যত প্ৰায় নিৰ্দ্ধাৰিত আৰু স্পষ্ট হৈ পৰিছিল। সেয়া আন এক অধ্যায়। কালান্তৰত কেতিয়াবা সেই কথাও লিখিম, যি কথা আজিৰ জাত্যাভিমানী অসমীয়াই পাহৰাৰ ভাও ধৰে।\nআজি সেই দিনতোৰ কথা মনত পেলোৱাৰ উদ্দেশ্য বেলেগ।\nদুপৰীয়া হ’ৱৰ হৈছে-হঠাৎ গোমা হৈ পৰা পৰিবেশ শৰতৰ দুপৰীয়াৰ দৰে ৰদ্ৰোজ্জল হৈ পৰিল। অসমীয়া জাতিৰ ওপৰত দেখা দিয়া কলীয়া ড়াৱৰ যেন আতৰি গৈছে।\nকাৰণ ডিমাছা প্ৰতিনিধি সকল আহিছে-কাৰণ এই ভূখণ্ডৰ প্ৰাচীনতম জনগোষ্ঠীৰ বীৰ যোদ্ধা সকলৰ উত্তৰপুৰুষ আহিছে-কাৰণ এই ভূখণ্ডত দ্বাদশ শতিকাৰ পৰা শত্ৰুৰ আগ্ৰাসন ৰোধ কৰি আঞ্চলিক সাৰ্বভৌমত্ব অক্ষুন্ন ৰখা ৰাজতন্ত্ৰৰ প্ৰতিনিধি সকল আহিছে। তেওঁলোক আহিয়েই বাহিৰত ৰৈ থকা সকলক কৈ গ’ল সেই অনিৰ্বান জ্যোতি প্ৰসাৰিত আমোঘ বাণী- আমি অসমীয়া। সৰু ভাই। একে মাতৃৰ সন্তান।\nযিসকল এই শ্যামল ভূমিত অনাদি কালৰে পৰা আছে, যিসকলৰ পৰাক্ৰমক স্বীকৃতি দি সূৰ্য-চন্দ্ৰ থকালৈকে বন্ধুত্বৰ অংগীকাৰ কৰি থৈ গৈছে স্বৰ্গদেউ চাওলুং চুকাফাই; ১৭ বাৰ মোগলৰ আক্ৰমনত যি নিঃস্বাৰ্থভাবে যুজঁ দিছিল কেৱল এই বন্ধুত্ব ৰক্ষাৰ বাবে, যদিওবা ডিমা সাম্ৰাজ্য কেতিয়াও মোগলৰ লক্ষ নাছিল; সেই সকল বীৰ যি পূৱৰ বন্ধু আহোম আৰু পশ্চিমৰ বন্ধু কমতাৰ সাৰ্বভৌমত্ব ৰক্ষাৰ যুজঁত অৱতীৰ্ণ হৈ বহুবাৰ কপিলী-কলং-ব্ৰহ্মপুত্ৰ-মানাহ-কৰতোৱাৰ পানী ৰাঙলী কৰিছে;—তেওঁলোক কি কেতিয়াৱা ইমান ঠেক মনৰ হ’ৱ পাৰে???\nএই সকল ডিমাছা প্ৰতিনিধিয়ে সাহস দি গ’ল-আমি আছোঁ। আগতেও আছিলোঁ।। ভবিষ্যতেও থাকিম।।।\nঅভয়বানী। সাহস।। এক বলিষ্ঠ জাতি গঢ়াৰ সোপান।।।\nকিন্তু কি পালে ডিমাছাই?\nসাহিত্য সভাই আয়োজন কৰা সভাখনৰ কিছুদিনৰ পিছৰে পৰা এক ভয়ানক ৰক্তক্ষয়ী সংঘাতত জুৰুলা হৈছিল ডিমাৰাজি।\nগ’ল নে কোনোবা সৰু ভাইৰ খবৰ ল’বলৈ? তুমৰলী ডিমাভূমি দেখি ডাঙৰ ভাইৰ বুকু কঁপিছিলনে?? এহেজাৰ বছৰ সগৌৰবেৰে বৰাইলৰ শিখৰ জিলিকাই ৰখা ডিমাছা সকলে আঘাত পালে আমি দুখ পাওঁনে???\nনাপাওঁ। আমি অনুভৱেই নকৰোঁ।। আমি আমাক লৈয়েই ব্যস্ত, যি আমিৰ সংজ্ঞা তেনেই ঠেক। অজিৰ তাৰিখত অসমীয়াৰ সংজ্ঞা যিমান ঠেক, তাতোতকৈ বেছি ঠেক আমাৰ ”আমি”ৰ সংজ্ঞা।\nআমি এই কথা জানো, কিন্তু নজনাৰ ভাও ধৰো। আমি ভাবো তেওঁলোকেও “আমি” বুলি কওঁক, কিন্তু আমাৰ “আমি”ত তেওঁলোক নাথাকে।\nএই যে এদিন সকলো আতৰি যাবলৈ লওতেও ডিমাছা সকলে আমি অসমীয়া বুলি কৈছিল, সেয়া প্ৰথম নহয়। লুইত-কপিলী সাক্ষী আছে- পূৰ্বেও শত সহস্ৰবাৰ ডিমাছাই নিজৰ তেজেৰে এই অংগীকাৰ আওৰাইছে।\nসেই যুজঁ খন মনত আছেনে? মোগল এবাৰেই ৰাজধানী পাইছিলগৈ। স্বৰ্গদেউৱে ৰাজধানী এৰি যোৱাৰ বাবে ভগাৰজাৰ অপযশ পাইছিল!\nসেই এবাৰেই- – -!!! থাকক দিয়ক! আমি কিয় জানিব লাগে? আমি মোগল খেদালো। সেয়াই বহুত।\nকিন্তু খাছপুৰৰ পৰা খেদাতো কোনে মাৰিছিল?\nক’তো লিখা নাই। নথাকেও। কাৰন বুৰঞ্জীখন আমাৰ সুবিধামতে লিখি লৈছোঁ। এবাৰ নহয়, কেইবাবাৰো। বিশ্বাস নহয়-জলম বটাৰ পৰা ইয়াণ্ডাবুলৈকে অলেখ উদাহৰন আছে।\nসেই বিখ্যাত উক্তিতো- পুখুৰী সিঁছিলেও দহ বাৰতা মানুহ শিঙিয়ে বিন্ধে? আলাবৈৰ ৰণ। দহ হাজাৰ যোদ্ধা ৰণত পৰিছিল। মোগল কপিলী পাৰ হৈ কছুৱাত উঠিছিলহি। ঠিকেই কছুৱা। নামতো পাছৰ। যুদ্ধৰ পাছৰ।\nকছুৱা। পাৰ হৈ উমৰাংছু। পাৰ হৈ হাফলং।\nকছু কটা দিয়াৰ বাবে নাম কছুৱা হৈছিল। আহোম সকল আছিল, ভূঞা দুজনো আছিল! আৰু- – -?\nনাজানো। ক’তো একো লিখা নাই।।। নথকাৰে কথা।।।\nতুৰ্বকৰ নাম শুনিছে নে কি? পাহৰিবও পাৰে? স্বাভাৱিক।\nকলিয়াবৰত স্বামীৰ মৃত্যুৰ পিছত লাংজি নামৰ হাতীতোত উঠি মূলা আইদেৱে যুজিঁছিল।\nমূলাগাভৰুক হত্যা কৰাৰ পিছৰ যুজঁখন?\nত্ৰাণকৰ্তাক পাহৰাতো আমাৰ স্বভাৱ। আমেৰিকাত কিবা এটা হ’লে আমি শান্তি সমদল বহুবাৰ উলিয়াইছো। কিন্ত পঞ্জাৱৰ গণহত্যাত আমি মৌন!!!\nকিয়? পঞ্জাৱৰ কথা ভাবিবলৈ আকৌ কি হ’ল?\nকিয়? পাহৰে কিয়??\nপূৱৰ মিতিৰে আক্ৰমণ কৰোঁতে মহাৰাজা ৰঞ্জিত সিংহই যে অশ্বাৰোহী সকলক পঠিয়াইছিল? পাহৰিলে? তেওঁলোকো আছিল-যাক কেতিয়াও সুধিব নালাগে আপুনি কোন?\nএদিন কমতাই বিশ্বাসঘাতকতা কৰিছিল, তিনিবাৰ নৰাই উন্মাদ আচৰন কৰিছিল। সদলবলে পলাইছিল যে???\nহয়। অনুমান সত্য।। পাহাৰতে আশ্ৰয় পাইছিল।\nএই যে বিদেশী খেদাৰ আন্দোলনতো? আমাৰ আন্দোলন বুলি জপিয়াই পৰিছিল। অথচ পাহাৰত বিদেশী নাছিলেই। আন্দোলনত অংশলোৱা নেতাৰ নাম ক’লেও ছাগৈ চিনি নেপাব!\nঠিকেই। কপিলী সাক্ষী আছে। আমি অকৃতজ্ঞ।\nআজি আমি কোন অসমীয়া বুলি হাবাথুৰি খাইছো, অসমত কোনো নাথাকে! সকলো আতৰিছে।\nকিন্তু অসমৰ লগত, অসমীয়াৰ লগতে থাকিবৰ বাবে ডিমা হাচাওত তেজাল যুৱকে গুলি খাইছে। ৰাজপথ ৰাঙলী হৈছে- আমাক ডাঙৰ ককাই বুলি কোৱা ল’ৰা কেইতাৰ তেজেৰে।\nআমাৰ কিন্তু ভাবিবলৈ সময় নাই! মাত এষাৰ লগাবলৈ আহৰি নাই। খবৰ লোৱাতো দূৰৈৰে কথা।\nকাৰন।আমি আমিয়েই। আমাৰ “আমি”ত তেওঁলোক নাই।\nসঁচাকৈয়ে চেলিউকছ!!! কি অকৃতজ্ঞ জাতি\nMegha Kashyap, Uttam Bathari, Kulendra Daulagupu


লিউকোৰিয়া মহিলাৰ বগা স্ৰাৱ যোৱা ৰোগ : — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / লিউকোৰিয়া মহিলাৰ বগা স্ৰাৱ যোৱা ৰোগ :\nলিউকোৰিয়া মহিলাৰ বগা স্ৰাৱ ৰোগৰ বিষয়ে লিখা হৈছে ।\nআজি এনে এটা বিষয়ৰ ওপৰত আলোচনা কৰিবলৈ ওলাইছোঁ, যিটো বিষয়ে প্ৰায়বিলাক মহিলাই ক’বলৈ বা চিকিৎসকৰ ওচৰ চাপিবলৈ সংকোচবোধ কৰে। এগৰাকী নাৰীৰ প্ৰাপ্তবয়স্ক হোৱাৰ পৰা ৰজোনিবৃতি (মেন’পজ) হোৱালৈকে কম-বেছি পৰিমাণে যোনিৰ ৰস নিৰ্গত হয়। কিন্তু তেনে হোৱাটো কেতিয়া স্বাভাৱিক আৰু কেতিয়া বিসংগতিপুৰ্ণ সেয়া জনাৰ একান্ত আৱশ্যকতা আছে। সাধাৰণতে এগৰাকী যুৱতীয়ে পোনপ্ৰথমবাৰ ৰজস্বলা হ’বৰ সময়ত যোনিদ্বাৰত কিছু পিছল তৰল গোন্ধবিহীন পানীৰ ৰঙৰ পদাৰ্থ নিৰ্গত হোৱা অনুভৱ কৰে। সেই সময়ত শৰীৰত অইষ্ট্ৰজেন হৰম’নৰ পৰিমাণ বৃদ্ধি হয় আৰু স্ত্ৰীৰ জননাংগসমুহৰ ৰক্ত সঞ্চালন বাঢ়িবলৈ ধৰে, যাৰ ফলত এনে ৰসৰ নি:সৰণ ঘটে। কেতিয়াবা নৱজাতকৰো যোনিৰ পৰা এনে ৰস ওলাব পাৰে-সেয়া মাতৃৰ দেহৰ পৰা অহা অইষ্ট্ৰজেন হৰম’নৰ আধিক্যৰ প্ৰভাৱত। মাহেকীয়াৰ মাজভাগত ডিম্ব প্ৰস্ফুটন (Ovulation) হ’বৰ সময়তো কিছু পৰিমাণে পাতল স্ৰাৱ নিৰ্গত হয়। ইয়াৰ উপৰি যৌন উত্তেজনাৰ সময়ত আৰু গৰ্ভ অৱস্থাত এনে যোনিৰ ৰস নিৰ্গত হ’ব পাৰে। এই ৰস হ’ল সুৰক্ষা প্ৰদায়ক- প্ৰজনন তন্ত্ৰক পৰিষ্কাৰ কৰাত সহায়ক হয় আৰু যৌন-মিলনৰ ক্ৰিয়াত সুগমতা প্ৰদান কৰে। এনে ধৰণৰ যোনিৰ স্ৰাৱ হ’ল স্বাভাৱিক।\nকিন্তু যৌনিৰ স্ৰাৱৰ প্ৰকৃতি (ৰং, গোন্ধ, পৰিমাণ) সলনি হ’লে আৰু লগতে নানান আনুষংগিক শাৰীৰিক লক্ষণ (যেনে যৌনাংগৰ খজুৱতি, প্ৰস্ৰাৱৰ সমস্যা) দেখা দিলে সেয়া হ’ল অস্বাভাৱিক। এনে যোনিৰ প্ৰবাহক শ্বেত প্ৰদৰ (বগা স্ৰাৱ) বা লিউকোৰিয়া বোলে। বেছিভাগ ক্ষেত্ৰত যোনিৰ স্ৰাৱৰ বৰণ বগা হয় বাবেই এই নামকৰণ। ইংৰাজী লিউকোৰিয়া (Leucorrhoea)শব্দৰ উৎপত্তি গ্ৰীক লিউকছ+ অৰিয়াৰ পৰা আহিছে, যাৰ অৰ্থ হ’ল বগা প্ৰবাহ। জাতি-ধৰ্ম বাচ-বিচাৰ নকৰাকৈ বিশ্বৰ সকলো ঠাইৰ মহিলাই লিউকোৰিয়াৰ ভুক্তভোগী হ’ব পাৰে।\nকোন সহজতে লিউকোৰিয়াত আক্ৰান্ত হ’ব পাৰে?\nমেদবহুলতা ,হাইপোথাইৰয়েডিজম, পুষ্টিহীনতা, ষ্টেৰইড আৰু গৰ্ভনিৰোধক পিল ব্যৱহাৰকাৰী লোক, এইচ আই ভিত আক্ৰান্ত ব্যক্তি সহজে বগা স্ৰাৱ হোৱা অসুখত ভোগে।\nলিউকোৰিয়াৰ কাৰণ কি কি হ’ব পাৰে?\n১/ সংক্ৰমণ- বেক্টেৰিয়াৰ, উদাহৰণ যৌনব্যাধি (STD); প্ৰ্ট’জোৱাৰ, উদাহৰণ ট্ৰাইকোমনাচ ভেজাইনেলিছ; শেলুৱৈ বা ফাংগাছৰ ভেজাইনেল কেনডিডিয়াছিছ। প্ৰশ্ন হ’ব পাৰে ৰাজহুৱা ছুইমিংপুলৰ পৰা প্ৰ্ট’জোৱাৰ সংক্ৰমণৰ সম্ভাৱনা থাকেনে? উত্তৰত আমাৰ বক্তব্য হ’ল-ভালকৈ তদাৰক কৰা, নিয়মীয়াকৈ উচিত মাত্ৰাত ক্লৰিন দি পানী শোধিত ৰখা ছুইমিং পুলত ট্ৰাইকোমনাছ ভেজাইনেলিছ নামৰ প্ৰ্ট’জোৱাই মিনিটৰ ভিতৰতে সক্ৰিয়তা আৰু সংক্ৰমণশীলতা হেৰুৱায়। কিন্তু অপৰিষ্কাৰ ছুইমিং পুলৰ পৰা ৰোগ বিয়পাৰ বেছ সম্ভাৱনা থাকে।\n২/ হৰম’নৰ বিসংগতি\n৪/ খাদ্যৰ বিসংগতি\n৫/ ৰক্তহীনতা আৰু ডায়েবেটিছ\n৬/শৰীৰৰ ইমিউনিটী হ্ৰাস পোৱা\n৯/সঘন বা বাৰম্বাৰ গৰ্ভপাত\n১০/জৰায়ুৰ মুখত ঘা হোৱা\n১২/খজুৱতিয়ে যৌনাংগত কৰা ঘা\n১৩/ গৰ্ভনিৰোধক সামগ্ৰীৰ প্ৰয়োগ (যেনে ক’পাৰ টি)\n১৪/ জননাংগৰ কৰ্কট ৰোগৰ ফলতো লিউকোৰিয়া হ’ব পাৰে।\nলিউকোৰিয়াৰ লক্ষণসমুহ কি কি?\n-ডাঠ , আঠাসদৃশ, বেয়া গোন্ধযুক্ত বগা, হালধীয়া বা সেউজ বৰণীয়া যোনিৰ স্ৰাৱ ওলোৱা।\n-কঁকাল, কৰঙনত বিষ বা গধুৰ ভাৱ অনুভৱ কৰা\n-শৌচ কচা হোৱা\n-এলাহ আৰু শৰীৰৰ দুৰ্বলতা\n-সঘন মুৰৰ বিষ\n-স্বভাৱ খিঙখিঙিয়া হোৱা\nচিকিৎসা কি দৰে কৰে?\nসংক্ৰমণৰ কাৰণ চিনাক্ত হ’লে সেইমতে উপযুক্ত দৰব খাবলৈ বা লগাবলৈ দিয়া হয়। ট্ৰাইকোমনাৰ সংক্ৰমনত পতি-পত্নী দুয়ো চিকিৎসা ল’ব লাগে। মেট্ৰনিডাজল, চেকনিডাজল, অৰনিডাল আদি হ’ল সঘনাই প্ৰয়োগ হোৱা দৰব। আনহাতে, ফাংগাছৰ চিকিৎসা ফ্ল’লেনাজনেৰে কৰা হয়। যৌনব্যাধি ধৰা পৰিলে উপযুক্ত এন্টিবায়’টিকেৰে চিকিৎসা কৰিব লাগিব। জৰায়ুৰ মুখত ঘাঁ হোৱাৰ বাবে বগা স্ৰাৱ নিৰ্গত হ’লে ডায়েথাৰ্মিৰ সহায়ত সেই অংশটো জ্বলাই (Electrocotorization)দিয়া হয়।\nআজিকালি বিশ্ব স্বাস্থ্য সংস্থাই তিনিবিধ একেলগে থকা দৰব পতি-পত্নী দুয়োজন যৌন সংগীক একেলগে লোৱাৰ পৰামৰ্শ দিয়ে। সেই কেইবিধ হ’ল- ফ্ল’কনাজল+ মেট্ৰনিডাজল+ এজিথ্ৰমাইচিন। যোনিৰ দুৰ্গন্ধ কিয় হয় আৰু আঁতৰাবলৈ ল’বলগীয়া সৰ্তকতাসমুহ কি কি?\nযোনিৰ ৰসৰ পৰা দুৰ্গন্ধ আহিলে সি বেক্টেৰিয়া, প্ৰট’জোৱা, ফাংগাছ বা ইষ্টৰ সংক্ৰমণ হোৱাটো বুজায়।\nফলপ্ৰসু সতৰ্কতামুলক ব্যৱস্থাসমুহ তলত উল্লেখ কৰিলোঁ -\n-নিতৌ পৰিষ্কাৰকৈ গা ধুব। বেছিকৈ ঘামিলে বা ব্যায়াম কৰাৰ পিছত গা নোধোৱাকৈ নাথাকিব।\n-তীব্ৰ গোন্ধ থকা চাবোনৰ সলনি প্ৰাকৃতিক উপাদান থকা (যেনে অমিতা, হালধি, নিম) চাবোন ব্যৱহাৰ কৰিব।\n-গৰম পানীৰ বাথটাব ব্যৱহাৰ নকৰিব। তেনে উষ্ণতাত যোনিত থকা স্বাভাৱিক সুৰক্ষা Doderlein Lactobacilli বিনষ্ট হ’ব।\n-গা ধুবলৈ নিম পাত সিজোৱা পানী কুহুমীয়া বা শীতল কৰি ব্যৱহাৰ কৰিব পাৰে।\n-জননাংগ পৰিষ্কাৰ কৰিবলৈ Douche আৰু Perfumed spray কেতিয়াও ব্যৱহাৰ নকৰিব।\n-শুকান কোমল টাৱেলেৰে জননাংগ মচিব।\n-কপাহী কপোৰৰ পেণ্টিহে পিন্ধিব। বেছি চেপা খোৱাকৈ কাপোৰ নিবিন্ধিব।\n-সুস্বাস্থ্যৰ বাবে সেউজীয়া পাচলি, ফলমুল গ্ৰহণ কৰিব।\n-প্ৰচুৰ পানী আৰু জুলীয়া আহাৰ গ্ৰহণ কৰি নিজকে ডিহাইড্ৰেচনৰ পৰা বচাই ৰাখিব।\n-নিয়মীয়াকৈ ব্যায়াম কৰিব। আসনৰ ভিতৰত পদ্মাসন উপযোগী।\n-প্ৰবায়’টিক নামৰ এবিধ ঔষধ চিকিৎসকৰ পৰামৰ্শমতে গ্ৰহণ কৰিব।\nহাততে পোৱা ঘৰুৱা পদক্ষেপ কেইটিমান -\n-মেথি গুটিৰ চাহ দিনে ২/৩ বাৰকৈ কিছুদিন খালে লিউকোৰিয়াৰ উপশম ঘটে।\n-অলপমান ধনীয়া গুটি ৰাতি তিয়াই থৈ পুৱা সেই পানী খালী পেটত খালে উপকৃত হ’ব।\n-কটা ভেন্দি ১০০ গ্ৰাম কুৰি মিনিট সময় বইল কৰি তাত মৌ মিহলাই খালে বগাস্ৰাৱ কমে।\n-আমলখি গুৰিত মৌ মিহলাই খালেও বগা স্ৰাৱ কমে।\n-আমাৰ অসমীয়াৰ অতি প্ৰিয় তামোল-পাণ নিয়মীয়াকৈ খালে লিউকোৰিয়াৰ উপশম ঘটে।\nৰোগীৰ বাবে উপযুক্ত খাদ্য কি?\n-কল, আমলখি, মধুৰী, ডালিম আদি হ’ল উপকাৰী ফল। গাজৰ, বিলাহী, ভেন্দি, নহৰু, মেথি শাক, সেউজীয়া শাক-পাচলি আদিও হ’ল উপকাৰী।\n-অহিতকাৰী খাদ্যসমুহ-চাহ, কফী, মদ, বাহী খাদ্য, বেছি তেল-মচলাযুক্ত ফ্ৰাইড খাদ্য।\nউপসংহাৰত কেইটিমান লাগতিয়াল পৰামৰ্শ -\n-ৰোগাক্ৰান্ত মহিলাই কপাহী কাপোৰৰ অন্তৰ্বস্ত্ৰ দিনে দুবাৰকৈ সলোৱা ভাল।\n-নিয়মীয়া ব্যায়াম আৰু আসন কৰি, পৰিষ্কাৰ পৰিচ্ছন্নকৈ থাকি স্বাস্থ্যৰ যতন ল’ব।\nলেখক: ডা: ভুপেন শইকীয়া (নিয়মীয়া বাৰ্তা)\nমহিলাৰ বগা স্ৰাৱৰ হোমিঅ’পেথিক চিকিৎসা


পুৰণি জোতাযোৰ পেলাই নিদিব? এজোপা গছক পিন্ধিবলৈ দিয়ক!\nHomeবিবিধাপুৰণি জোতাযোৰ পেলাই নিদিব? এজোপা গছক পিন্ধিবলৈ দিয়ক!\nজোনাক অসম - October 04, 2018\nসদায় নৱতম কিবা এটা কৰিবলৈ মানুহে সদায় প্ৰয়াস কৰি আহিছে ৷পুৰণিৰ ভেটিত নতুনৰ স্থাপন ৷এই পুৰণি কথা\nক’লে কিছুমান পুৰণি বস্তু কেনেকৈ নতুন ৰূপ দিব পাৰি কিছুলোকে তাৰ সুন্দৰ পদক্ষেপ লৈ কাম কৰি আহিছে এই ক্ষেত্ৰত সহজে পোৱা আমাৰ পুৰণা জোতাৰ পৰা কেনেকৈ সুন্দৰ সুন্দৰ কৈ সৰু সৰু গুল্ম জাতীয় গছ পুলি ৰুব পাৰি তাৰ বিষয়ে চমু বিবৰণ দাঙি ধৰিলোঁ ৷\nআমি অকল জোতা পিন্ধা কৰ্মত সীমাবদ্ধ নাথাকি তাক কেনেকৈ সদ ব্যৱহাৰ কৰিব পাৰি তাৰ এটা দিশ জানো আহঁক ৷ আজিকালি মাটিৰ অভাৱ ৷অকনমান মাটিতেই ঘৰটো যেনেতেনে হয়হে আকৌ তাতেই বহুত বস্তু কৰিব থাকি যায় ৷ অসমীয়া মানুহৰ ফুলৰ প্ৰতি যি হেঁপাহ ভাৰতৰ আন জাতি-জনগোষ্ঠী মাজত বহুত কম দেখা পোৱা যায় ৷ঘৰ পদুলিত কমেও দুজোপা ফুলৰ গছ থাকিব লাগিব ৷মাটিত ৰুব নোৱাৰিলে টাবতে ৰুব৷টাব ক্ৰয় কৰি আনি গছপুলি লগাই৷ কিন্তু এই টাববিলাকো যিহে দাম ৷বেছি ভাগ মাটিত পৰিলেই ভাঙে ৷তেনেকৈ বহুত তাব নষ্ট হয় ৷ তেনেস্থলত আমি আমাৰ পুৰণি জোতা বিলাক কিমান যে কামত আহে ৷পুৰণি হব পাৰে অথচ বহুত বছৰলৈকে একো নহয় ৷ফুলৰ বাহিৰে আমি আন সৰু সৰু পাচলিও ৰুব পাৰো ৷জলকীয়া ৰুব পাৰি বিশেষকৈ বহুত জোতা গোটাই মাটি ভৰাই ভোট জলকীয়া খেতি কৰিব পাৰো ৷ভোট জলকীয়া অসমৰ ভৌগলিক নিজা সম্পদ ৷জলবায়ু উপযোগী ৷এক আচঁনি তৈয়াৰ কৰি ঘৰতে উপাৰ্জন পথ উলিয়াই লব পাৰো ৷কিয়নো এজোপা ভোট জলকীয়া গছ ভালকৈ যত্ন ল’লে বহুত জলকীয়া ওলাই ৷বজাত এই অৰ্থকাৰী জলকীয়া উচিত মূল্য পোৱা যায় ৷আজিওঁ গ্ৰাহক ভোট জলকীয়াৰ প্ৰতি আগ্ৰহী ৷\nজোতাত ৰুৱা গছপুলিটোৰ সকলো অংশতে ৰ’দ পাই তাৰ প্ৰতি লক্ষ্য ৰাখিলে ভাল ৷অৱশ্যে বেছি ৰ’দ পোৱা হব নালাগে ৷তিনি বা চাৰি ঘন্টা পালেই হব ৷ঘৰৰ ভিতৰতো কেকটাছ জাতীয় ,কম পানী প্ৰয়োজন উদ্ভিদ লগাব জোতাত পাৰি ৷গৃহসজ্জাত ধুনীয়া ধুনীয়া জোতাত গছপুলি ৰুই মানসিক চাক্ষুক সৌন্দৰ্য উপভোগৰ আনন্দই বেলেগ ৷আলংকাৰিক গছপুলিটো জোতাত ৰুৱা কাৰণে আৰু ধুনীয়া লাগে ৷\nজোতাৰ টাবৰ গছ পুলিবিলাকৰ কাৰণে ঘৰতে আমি সাৰ তৈয়াৰ কৰি লব পাৰোঁ ৷আমাৰ পেলনীয় পাচলি আৰু এক্সপায়াৰ(Expire)দৰৱৰ টেবলেট বা বটলবোৰ পেলাই নিদি এটা ডাষ্টবিনত জমা কৰিব লাগে ৷ডাষ্টবিনটো ভৰ্তি হৈ গ’লে এটুকুৰা পলিথিনত জাৱৰ বিলাক মেলি ৰ’দত শুকাবলৈ দিব লাগে ৷শুকাই গ’লে শুকান গোৱৰ আৰু মাটি মিহলাব লাগে (জলকীয়া কাৰণে বালিমাটি)আৰু সাৰ মিলোৱা গোৱৰমাটি খিনি জোতাত ভৰাই পুলিটো ৰুই দিব ৷মাজে মাজে পানী অলপ অলপ কৈ দি থাকিব ৷কেঁচু সাৰ আজি কালি বজাৰত পোৱা যায় ৷চাউল ধুৱা পানী, পাচলি ধুৱা পানী আৰু পেলনীয় চাহপাত আৰু কণীৰ চোকোৰাবোৰ গুৰি কৰি জোতা ৰুৱা গছপুলিটোত দিব পাৰে ৷এই বিলাক দিওঁতে যাতে পাতবিলাক লেতেৰা নহয় তাৰ প্ৰতি ধ্যান দিব লাগে আৰু ধুলি লাগি লেতেৰা হ’লে তিতা কপাহী কাপোৰ এখনেৰে পাতবোৰ মুচি দিব ৷পানী স্প্ৰেও ব্যৱহাৰ কৰিব লাগে ৷পৰিস্কাৰ হৈ পৰিব ৷জোতা কেইযোৰ ৰংটো উজ্জ্বল দেখাবলৈ নতুনকৈ ৰং কৰি ল’ব পাৰে ৷মাজে মাজে ৰং সলাই থাকিলে কিবা এটা পুৰণি মাজত নতুনত্ব বিচাৰি পাব ৷জোতাবিলাকেও আয়ুস পাই বহুত দিনলৈকে ঠিকে থাকিব আৰু এই নতুনত্বই আপোনাৰ মনটো সজীৱ কৰি ৰাখিব ৷\n( বিঃদ্ৰঃ - তলৰ 👇🏻 হোৱাটচএপত /ফেচবুক শ্বেয়াৰ বুটামটোত ক্লিক কৰি হোৱাটচএপ/ফেচবুকত শ্বেয়াৰ কৰক ।আৰু আন দহজনকো পঢ়াৰ সুবিধা দিয়ক...


বিদ্যুৎ | দশম শ্ৰেণী | বিজ্ঞান | অধ্যায় 12 - GyanVeda247 Best SEBA & CBSE Notes Blog\n8. যেতিয়া এটা অজ্ঞাত ৰােধ 12v ৰ এটা বেটেৰীৰ লগত সংযােগ কৰা হয় তাত 2.5 mA প্রবাহ চালিত হয়। ৰােধকটোৰ ৰােধ উলিওৱা।\n9. এটা9v বেটাৰীৰ লগতলগত 0.2 Ω, 0.3 Ω, 0.4 Ω , 0.5 Ω আৰু 12 Ω. ৰােধক কেইটা শ্রেণীৱদ্ধভাৱে সংযােগ কৰা হৈছে। 12 Ω ৰােধৰ ৰােধকটোৰ মাজেৰে কিমান প্রবাহ চালিত হৈছে?\n10. 176 Ω ৰ কিমানটা ৰােধক (সমান্তৰাল সংযোগ) হলে 220V ৰ লাইন এটাত5A প্রবাহ পােৱা যাব ?\n(i)6Ω ৰোধৰ ৰোধক দুটা সমান্তৰাল সজ্জাত সজাই সিহঁতৰ লগত আনটো6Ω ৰোধৰ ৰোধকটো শ্ৰেণীবদ্ধ সজ্জাত সজালে সজ্জাটোৰ সমতুল্য ৰোধ9Ω হ’ব\n(ii)6Ω ৰোধৰ ৰোধক দুটা শ্ৰেণীবদ্ধ সজ্জাত সজাই সিহঁতৰ লগত আনটো6Ω ৰোধৰ ৰোধকটো সমান্তৰাল সজ্জাত সজালে সজ্জাটোৰ সমতুল্য ৰোধ4Ω হ’ব\nউত্তৰ :- ঘৰুৱা বর্তনীবিলাকত শ্রেণীবদ্ধ সজ্জা ব্যৱহাৰ কৰা নহয় কাৰণ –\nশ্ৰেণীবদ্ধ সজ্জাত বৰ্তনীটোৰ মাজেৰে যোৱা প্ৰবাহৰ মান গোটেই বৰ্তনীটোত একেই থাকে ৷ এনেধৰণৰ বৰ্তনীত বৈদ্যুতিক সঁজুলিবোৰ সঠিকভাৱে চলাব নোৱাৰি৷\nশ্ৰেণীবদ্ধ সজ্জাত কোনো এটা উপাদান বিকল হ’লে বাকী উপাদানবোৰো কাম নকৰা হয় ৷\n(d) এডাল পৰিবাহীৰ ৰােধ ইয়াৰ প্রস্থচ্ছেদৰ কালিৰ লগত কিদৰে পৰিবর্তন হয় ?\nউত্তৰ :- এডাল পৰিবাহীৰ ৰােধ ইয়াৰ প্রস্থচ্ছেদৰ কালিৰ ব্যস্তানুপাতিক ৷ পৰিবাহীডালৰ প্রস্থচ্ছেদৰ কালি বাঢ়িলে ৰোধ কমিব আৰু প্রস্থচ্ছেদৰ কালি কমিলে ৰোধ বাঢ়িব ৷\n(e) বৈদ্যুতিক সৰবৰাহৰ বাবে সাধাৰণতে তাম আৰু এলুমিনিয়াম তাঁৰ কিয় ব্যৱহাৰ কৰা হয় ?\nউত্তৰ :- তাম আৰু এলুমিনিয়াম বিদ্যুতৰ সু-পৰিবাহী ৷ সিহঁতৰ ৰোধকতা অন্য ধাতুৰ তুলনাত ক’ম ৷ সেইবাবে বৈদ্যুতিক সৰবৰাহৰ বাবে সাধাৰণতে তাম আৰু এলুমিনিয়াম তাঁৰ ব্যৱহাৰ কৰা হয় ৷\nByBijit Kalita\t February 26, 2021 February 27, 2021\nপ্ৰাকৃতিক সন্পদৰ ব্যবস্থাপনা SEBA Class 10 Science Chapter 10 Notes class9Seba Notes ত আমি পঢ়ি আহিছো প্ৰাকৃতিক সম্পদসমুহে কিদৰে চক্ৰাকাৰে সৰবৰাহ হৈ থাকে। এইটো অধ্যায়ত আছে এই সম্পদসমূহৰ ব্যবস্থাপনাৰ বিষয়ে। আজিৰ এই Class9science seba Notes ত আমি পাঠটোৰ অতি প্ৰয়োজনীয় দফা বোৰ বিষয়ে আলোচনা কৰিম। পৰিবেশ ৰক্ষাৰ বাবে আমি তিনিটা R…\nRead More SEBA Notes For Class 10 Science Chapter 16 প্রাকৃতিক সম্পদ ব্যবস্থাপনাContinue


Nitrobid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Nitrobid ar byavahar, ppali, parshwakriya, upkaar, kriya-pratikriya aaru satarkatabani\nउत्पादक: Bio Geniccs Pharmaceuticals\nmember can buy this for ₹94.48\nNitrobid की जानकारी\nNitrobid ৰ লাভ আৰু ব্যৱহাৰসমূহ- Nitrobid Benefits & Uses in Assamese- Nitrobid ar laabh aaru byavaharsamuh\nNitrobid ৰ পালি আৰু সেয়া কেনেদৰে ল'ব- Nitrobid Dosage & How to Take in Assamese - Nitrobid ar paali aaru xeya kenedore lobo\nNitrobid ৰ পাৰ্শ্চক্ৰিয়াসমূহ- Nitrobid Side Effects in Assamese- Nitrobid ar parshwakriyasamuh\nNitrobid সংক্ৰান্ত সতৰ্কতাবাণীসমূহ- Nitrobid Related Warnings in Assamese- Nitrobid xonkranta xatarkatabanisamuh\nঅইন দৰৱৰ সৈতে Nitrobidৰ গুৰুতৰ ক্ৰিয়া-প্ৰতিক্ৰিয়া- Severe Interaction of Nitrobid with Other Drugs in Assamese- Oinor xoite Nitrobid ar gurutor kriya-pratikriya\nNitrobid মতভেদসমূহ- Nitrobid Contraindications in Assamese- Nitrobid nishedhsamuh\nNitrobid ৰ বিষয়ে সততে সোধা প্ৰশ্নসমূহ- Frequently asked Questions about Nitrobid in Assamese- Nitrobid ar bikhoye satate xodha prashnasamuh\nখাদ্য আৰু মদৰ সৈতে Nitrobid ক্ৰিয়া-প্ৰতিক্ৰিয়া- Nitrobid Interactions with Food and Alcohol in Assamese- khadya aaru modor xoite Nitrobid kriya-pratikriya\nNitrobid ৰ লাভ আৰু ব্যৱহাৰসমূহ - Nitrobid Benefits & Uses in Assamese - Nitrobid ar laabh aaru byavaharsamuh\nNitrobid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNitrobid ৰ পালি আৰু সেয়া কেনেদৰে ল'ব - Nitrobid Dosage & How to Take in Assamese - Nitrobid ar paali aaru xeya kenedore lobo\nNitrobid-ৰ উপাদানসমূহ - Nitrobid Active Ingredients in Assamese - Nitrobid-ar upadaansamuh\nNitrobid ৰ পাৰ্শ্চক্ৰিয়াসমূহ - Nitrobid Side Effects in Assamese - Nitrobid ar parshwakriyasamuh\nগৱেষণাৰ ভিত্তিত, Nitrobid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNitrobid সংক্ৰান্ত সতৰ্কতাবাণীসমূহ - Nitrobid Related Warnings in Assamese - Nitrobid xonkranta xatarkatabanisamuh\nNitrobid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nNitrobidৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Nitrobid নাখাব আৰু আপোনাৰ চিকিতসকৰ পৰামৰ্শ লওক।\nNitrobid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Nitrobid ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Nitrobid গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Nitrobid কি প্ৰভাৱ দেখা গৈছে?\nবৃক্ক ৰ বাবে Nitrobid সম্পূৰ্ণৰূপে সুৰক্ষিত।\nযকৃতত Nitrobid কি প্ৰভাৱ দেখা গৈছে?\nকলিজা ৰ বাবে Nitrobid কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Nitrobid ৰ কি প্ৰভাৱ দেখা গৈছে?\nNitrobidৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Nitrobidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Nitrobid with Other Drugs in Assamese - Oinor xoite Nitrobid ar gurutor kriya-pratikriya\nNitrobid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNitrobid মতভেদসমূহ - Nitrobid Contraindications in Assamese - Nitrobid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Nitrobid লোৱা অনুচিত যাতে -\nNitrobid ৰ বিষয়ে সততে সোধা প্ৰশ্নসমূহ - Frequently asked Questions about Nitrobid in Assamese - Nitrobid ar bikhoye satate xodha prashnasamuh\nএই Nitrobid-এ অভ্য়াস বা নিচাৰ সৃষ্টি কৰে নেকি?\nনহয়, Nitrobid আসক্তি সৃষ্টি কাৰক বুলি কোনো সাক্ষ্য নাই।\nনহয়, Nitrobid লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Nitrobid লোৱাটো নিৰাপদ।\nমানসিক ৰোগৰ চিকিত্সাৰ বাবে Nitrobid লৈ কোনো লাভ নাই।\nখাদ্য আৰু মদৰ সৈতে Nitrobid ক্ৰিয়া-প্ৰতিক্ৰিয়া - Nitrobid Interactions with Food and Alcohol in Assamese - khadya aaru modor xoite Nitrobid kriya-pratikriya\nখাদ্য আৰু Nitrobidৰ ক্ৰিয়া-প্ৰতিক্ৰিয়া\nখাদ্যৰ সৈতে Nitrobid লোৱাট নিৰাপদ।\nমদ আৰু Nitrobidৰ মাজৰ প্ৰতিক্ৰিয়া\nNitrobidৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nNitrobid ৰ অনুকল্প - Substitutes for Nitrobid in Assamese\nNitrobid ৰ মূল্য আৰু পেকৰ চাইজ - Nitrobid Price and Pack Size in Assamese - Nitrobid ar mulya aaru pakor size\nNitrobid Tablet ₹99.5 खरीदें\nআপুনি বা আপোনাৰ পৰিয়ালৰ কোনোবাই Nitrobid লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Nitrobid ব্যৱহাৰ কৰিছিল নেকি?\nআপুনি কিমান পৰিমাণে Nitrobid সেৱন কৰিছিল?\nআপুনি Nitrobid ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Nitrobid সেৱন কৰে?


শীৰ্ষ সংবাদ - The Cross Current\nThe CrossCurrent\t May 10, 2022 0\nজামিন লাভ কৰিলে চিত্ৰশিল্পী নীলিম মহন্তই\nকাজিৰঙা আৰু কাগজ কলক লৈ ৰাজ্য চৰকাৰৰ কেবিনেট বৈঠকত গুৰুত্বপূৰ্ণ…\nExpose: Bhuban Gam’s business nexus with close aide to Sarbanada…\nমা, আমি ভয় খাইছো….: ৰাষ্ট্ৰসংঘত ইউক্ৰেইনৰ ৰাষ্ট্ৰদূতে পঢ়িলে ৰুছ সেনাৰ চিঠি\n‘ মা , আমি এতিয়া ইউক্ৰেইনত ৷ ইয়াৰ পৰিস্থিতি খুবেই বেয়া ৷ ইয়াত সঁচাকৈ যুদ্ধ আৰম্ভ হৈছে ৷ আমি ভয় খাইছো ৷ একেসময়তে সকলো চহৰত বোমা নিক্ষেপ কৰিছো ৷ আনকি সাধাৰণ মানুহকো আক্ৰমণ কৰিছো ৷ আমাৰ খুউব কষ্ট হৈছে মা…৷’ সোমবাৰে ইউক্ৰেইন – ৰাছিয়াৰ যুদ্ধক…\nঅৰুণাচল প্ৰদেশত হিমস্খলনৰ ফলত প্ৰায় ৭ জন ভাৰতীয় সেনা আৱদ্ধ\nThe CrossCurrent\t Feb 7, 2022\nদেওবাৰৰ পৰা অৰুণাচল প্ৰদেশৰ কামেং চেক্টৰৰ উচ্চ উচ্চতা অঞ্চলত হোৱা হিমস্খলনৰ ফলত প্ৰায় ৭ জন ভাৰতীয় সেনা আৱদ্ধ। এটা টহলৰ অংশত আৱদ্ধ হৈ আছে ভাৰতীয় সেনাসকল। বৰ্তমানো সেনাসকলক উদ্ধাৰৰ অভিযান চলাই আছে। উদ্ধাৰ অভিযানত সহায় কৰিবলৈ বিশেষ দলবোৰক…\n১৫ ফেব্ৰুৱাৰী পৰা খোলা হ’ব ৰাজ্যৰ শিক্ষানুষ্ঠান: মুখ্যমন্ত্রী\n*১৫ ফেব্ৰুৱাৰী পৰা খোলা হ'ব ৰাজ্যৰ শিক্ষানুষ্ঠান। *ক'ভিডৰ সংক্রণ হ্রাস পোৱা বাবেই এই সিদ্ধান্ত ৰাজ্য চৰকাৰৰ। *দুই-তিনিদিনৰ ভিতৰতেই শিথিল হ'ব ৰাতিৰ কাৰ্ফিউ। *১১ বজালৈ কাৰ্ফিউৰ সময় পিছুৱাই দিয়া হ'ব। *ক'ভিডৰ সংখ্যা ১০০০ৰ তললৈ আহিলেই…\nবিকানীৰ – গুৱাহাটী এক্সপ্ৰেছ দুৰ্ঘটনাগ্ৰস্থ : নিহত ৯ , আহত ৩৬\nপশ্চিমবংগৰ জলপাইগুৰিত সংঘটিত ভয়ানক ৰে’ল দুৰ্ঘটনাত নিহতৰ সংখ্যা ৯ জনলৈ বৃদ্ধি পাইছে ৷ শুকুৰবাৰে দুৰ্ঘটনাস্থলীত পুণৰ দুটা মৃতদেহ উদ্ধাৰ হয় ৷ ৩৬ গৰাকী আহতক চিকিৎসালয়ত ভৰ্তি কৰোৱা হৈছে ৷ উল্লেখযোগ্য যে বৃহস্পতিবাৰে বিয়লি জলপাইগুৰিত বিকানীৰ –…\nমানুহৰ দেহত গাহৰিৰ হৃদপিণ্ড সফলতাৰে সংৰোপন\nThe CrossCurrent\t Jan 11, 2022\nআমেৰিকাৰ এখন চিকিৎসালয়ত এগৰাকী ব্যক্তিৰ দেহত সফলতাৰে সংৰোপন কৰা হয় গাহৰিৰ হৃদপিণ্ড। আমেৰিকাৰ মেৰিলেণ্ড ইউনিভাৰচিটী অৱ মেডিকেল স্কুলত এই কাৰ্য সফলতাৰে সমাপ্ত হৈছে। এগৰাকী ৫৭বছৰীয়া লোকৰ দেহত গাহৰিৰ হৃদযন্ত্ৰ সফলতাৰে সংৰোপন কৰা হয়। সোমবাৰে এই…\nভাৰতত কোভিডত আক্ৰান্ত ৰোগীৰ সংখ্যা বৃদ্ধি\nসমগ্ৰ দেশতে প্ৰতিদিনে বৃদ্ধি পাইছে কোভিডত আক্ৰান্ত ৰোগীৰ সংখ্যা। ভাৰতত সোমবাৰৰ দিনটোত ১,৭৯,৭২৩ জন ৰোগী নতুনকৈ কোভিড-১৯ আক্ৰান্ত হৈছে। বৰ্তমানৰলৈকে মুঠতে ভাৰতত ৭,২৩,৬১৯ জন লোক আক্ৰান্ত হৈছে কোভিডৰ তৃতীয়টো ঢৌত। যোৱা ২৪ ঘণ্টাত ১৪৬ জন ৰোগী…\nদেশৰ ৫ ৰাজ্যত ৭ টা পৰ্যায়ত বিধানসভা নিৰ্বাচন , ফলাফল কেতিয়া ?\nকোভিড আকৌ আহিছে ৷ বিদ্যালয় বন্ধ হৈ থাকিব ৷ জনজীৱনত নতুন প্ৰতিবন্ধকতা আৰোপ কৰা হৈছে ৷ কিন্তু তাৰ মাজতে অনুষ্ঠিত হ’ব নিৰ্বাচন৷ দেশত কোভিডৰ তৃতীয় লহৰ অৰম্ভ হোৱাৰ সময়তে আজি ভাৰতীয় নিৰ্বাচনী আয়োগে ঘোষণা কৰিছে পাঁচ ৰাজ্যৰ বিধানসভা নিৰ্বাচনৰ দিন ৷…


Search Result of Sonia Gandhi\nছোনিয়া, ৰাহুল গান্ধীক সাক্ষাৎ মমতা বেনাৰ্জীৰ; ক'লে মই অকলে একো নোৱাৰিম, সকলো এক হ'ব লাগিব\nপশ্চিমবংগৰ মুখ্যমন্ত্ৰী গৰাকীয়ে ৫ দিনৰ বাবে দিল্লী ভ্ৰমণলৈ গৈছে\nNational Herald Case: Court issues notice to Sonia, Rahul\nCongress President Sonia Gandhi on Saturday appointed six All India Congress Committee (AICC) secretaries attached to the general secretaries of Assam and Kerala with immediate effect.\nModi wishes Sonia Gandhi long and healthy life on her birthday\nExtending birthday greetings to Congress President Sonia Gandhi on Wednesday, Prime Minister Narendra Modi wished heralong and healthy life.\nManmohan Singh, Sonia Gandhi, Rahul Gandhi condole demise of Ahmed Patel\nপ্ৰধানমন্ত্ৰী ইন্দিৰা গান্ধীৰ চৰিত্ৰত অভিনয় কৰাৰ কথাক ৰবীনা টেণ্ডনে কৰিলে অস্বীকাৰ\nআগতে খবৰ পোৱা গৈছিল যে তেওঁৰ চৰিত্ৰটো প্ৰয়াত ভাৰতীয় প্ৰধানমন্ত্ৰী ইন্দিৰা গান্ধীৰ দৰেই তৈয়াৰ কৰা হৈছিল।\nগান্ধীজীৰ বিৰুদ্ধে অভব্য মন্তব্য কৰা স্বয়ম্ভূ ধৰ্মগুৰু কালীচৰণক গ্ৰেপ্তাৰ\nস্বঘোষিত ধর্মগুৰুজনৰ বিৰুদ্ধে দেশদ্রোহৰ অভিযোগ আনে ছত্তিশগড়ৰ কংগ্রেছ নেতা মোহন মাৰকামে।\nগান্ধীৰ ভাৰত গডছেৰ ভাৰত'লৈ পৰিৱৰ্তিত হৈছে: মেহবুবা মুফতি\nধোনীৰ ইনিংছৰ বাবে ভাৰতে পাকিস্তানৰ বিৰুদ্ধে জয়লাভ কৰা খেলখনৰ সময়ত মুছাৰফ ষ্টেডিয়ামত উপস্থিত আছিল।\nঅন্ধ্ৰপ্ৰদেশৰ বিশাখাপত্তনমৰ কস্তুৰবা গান্ধী ছোৱালী বিদ্যালয়ৰ প্ৰায় ৭০ জন শিক্ষাৰ্থীৰ খাদ্যত বিষক্ৰিয়া হৈ অসুস্থ\nখাদ্যৰ বিষক্ৰিয়া তেওঁলোকৰ অসুস্থ হোৱাৰ কাৰণ বুলি সন্দেহ কৰা হৈছে।\nআৰিয়ান খান কাৰাগাৰত থাকোঁতে ৰাহুল গান্ধীয়ে শ্বাহৰুখলৈ লিখা বিশেষ পত্ৰখন\nব'ম্বে উচ্চ ন্যায়ালয়ে যোৱা বৃহস্পতিবাৰে আৰিয়ান খানক জামিন দিয়াৰ সিদ্ধান্ত গ্ৰহণ কৰিছিল\nAll Rights Reserved 2022 © The Janambhumi | Total visits : 71484851


Job 1 | AsmULB | STEP | উচ দেশত ইয়োব নামেৰে এজন মানুহ আছিল। সেই পুৰুষ সিদ্ধ, সৰল, ঈশ্বৰলৈ ভয় ৰাখোঁতা, আৰু দুষ্টতাৰ পৰা আঁতৰি থাকোঁতা।\nইয়োবৰ সাধুতা আৰু তেওঁৰ উন্নতি\n1উচ দেশত ইয়োব নামেৰে এজন মানুহ আছিল। সেই পুৰুষ সিদ্ধ, সৰল, ঈশ্বৰলৈ ভয় ৰাখোঁতা, আৰু দুষ্টতাৰ পৰা আঁতৰি থাকোঁতা। 2তেওঁৰ সাতোটা পুতেক আৰু তিনি জনী জীয়েক জন্ম হয়। 3তেওঁৰ সাত হাজাৰ মেৰ ও ছাগ, তিনি হাজাৰ উট, পাঁচ শ হাল বলদ, পাচ শ গাধী, আৰু অতি অধিক দাস-দাসী আছিল; এই কাৰণে সেই পুৰুষ পুব দেশৰ লোকবিলাকৰ মাজত সকলোতকৈ মহান আছিল।\n4তেওঁৰ পুতেকবিলাকে গৈ, যি দিনা যাৰ পাল পৰে, সেই দিনা তাৰ ঘৰত ভোজ খায়গৈ, আৰু মানুহ পঠাই তেওঁবিলাকৰ তিনি জনী ভনীয়েককো তেওঁবিলাকৰ লগত ভোজন-পান কৰিবলৈ নিমন্ত্ৰণ কৰে। 5পাছে তেওঁবিলাকৰ ভোজনৰ দিন উকলি গলে, ইয়োবে মানুহ পঠাই তেওঁবিলাকক পৱিত্ৰ কৰায়, আৰু ৰাতিপুৱাতে উঠি তেওঁবিলাকৰ সকলোৰে সংখ্য়া অনুসাৰে হোম-বলি দিয়ে; কাৰণ ইয়োবে কয়, কিজানি মোৰ পো-হঁতে পাপ কৰি অন্তৰৰ পৰা ঈশ্বৰক বিদায় দিলে। ইয়োবে সদায় এইদৰে কৰে।\nইয়োবৰ প্ৰথম পৰীক্ষা\n6কোনো এদিন ঈশ্বৰৰ সন্তানবিলাক যিহোৱাৰ সম্মুখত থিয় হবলৈ উপস্থিত হলত, তেওঁবিলাকৰ লগত চয়তানো উপস্থিত হল। 7তাতে যিহোৱাই চয়তানক সুধিলে, তুমি ক’ৰ পৰা আহিলা? চয়তানে যিহোৱাক উত্তৰ দি কলে, মই পৃথিৱী ভ্ৰমণ কৰি, আৰু তাৰ মাজত ইফালে সিফালে ফুৰি আহিলো। 8তেতিয়া যিহোৱাই চয়তানক সুধিলে, তুমি মোৰ দাস ইয়োবলৈ মন কৰা নাই নে? কিয়নো তেওঁৰ নিচিনা সিদ্ধ, সৰল, ঈশ্বৰলৈ ভয় ৰাখোতা, আৰু দুষ্টতাৰ পৰা আঁতৰি থাকোঁতা লোক পৃথিৱীত কোনো নাই।\n9চয়তানে উত্তৰ দি যিহোৱাক কলে, ইয়োবে জানো বিনালাভে ঈশ্বৰলৈ ভয় ৰাখে? 10আপুনি তেওঁৰ চাৰিওফালে, আৰু তেওঁৰ ঘৰৰ ও সৰ্ব্বস্বৰ চাৰিওফালে জানো বেৰা দিয়া নাই? আপুনি তেওঁৰ হাতৰ কাৰ্য্যবোৰ আশীৰ্বাদযুক্ত কৰিলে আৰু তেওঁৰ সম্পত্তিও দেশত বৃদ্ধি ফালে। 11কিন্তু আপুনি এবাৰ হাত মেলি তেওঁৰ সৰ্ব্বস্ব স্পৰ্শ কৰক; তাতে তেওঁ অৱশ্যে আপোনাৰ সাক্ষাতেই আপোনাক বিদায় দিব। 12তাতে যিহোৱাই চয়তানক কলে, চোৱা, তেওৰ সৰ্ব্বস্বৰ ওপৰত তোমাৰ ওপৰত তোমাৰ ক্ষমতা আছে; কেৱল তেওঁৰ ওপৰতহে হাত নিদিবা। তেতিয়া চয়তান যিহোৱাৰ ওচৰৰ পৰা ওলাই গল।\n13কোনো এদিন ইয়োবৰ পুতেক-জীয়েকবিলাকৰ বৰককায়েকৰ ঘৰত ভোজন, আৰু দ্ৰাক্ষাৰস পান কৰি থাকোঁতে, 14ইয়োবৰ ওচৰলৈ এজন দুতে আহি কলে, গৰুবোৰে হাল টানিছিল আৰু গাধীবোৰ সেইবোৰৰ ওচৰত চৰি আছিল; 15এনেতে চিবায়ীয়াহঁতে আক্ৰমণ কৰি সেই সকলোকে লৈ গল, এনে কি, সিহঁতে তৰোৱালৰ ধাৰেৰে দাসবিলাকক বধ কৰিলে; আপোনাক সম্বাদ দিবলৈ কেৱল মই অকলেহে ৰক্ষা পালোঁ।\n16সি কৈ থাকোতেই আৰু এটাই আহি কলে, আকাশৰ পৰা ঈশ্বৰৰ অগ্নি পৰি, দাসে সৈতে মেৰৰ জাকক দগ্ধ কৰি সেইবোৰক গ্ৰাহ কৰিলে; আপোনাক সম্বাদ দিবলৈ কেৱল মই অকলেহে ৰক্ষা পালোঁ। 17সি কৈ থাকোঁতেই, আৰু এটাই আহি কলে, কলদীয়াহঁতে তিনি দল হৈ উটবোৰক আক্ৰমণ কৰি সেইবোৰক লৈ গল, এনে কি, সিহঁতে তৰোৱালৰ ধাৰেৰে দাসবিলাকক বধ কৰিলে; আপোনাক সম্বাদ দিবলৈ কেৱল মই অকলেহে ৰক্ষা পালোঁ।\n18সি কৈ থাকোতেই, আৰু এটাই আহি কলে, আপোনাৰ পো-জীবিলাকে তেওঁবিলাকৰ বৰ ককায়েকৰ ঘৰত ভোজন, আৰু দ্ৰাক্ষাৰস পান কৰি আছিল; 19এনেতে চাওক, অৰণ্যৰ সিফালৰ পৰা বৰ ধুমুহা এটা আহি ঘৰটোৰ চাৰিও চুকত লগাত, সেই ডেকাবিলাকৰ ওপৰত ঘৰটো পৰিল, তাতে তেওবিলাকে প্ৰাণত্যাগ কৰিলে; আপোনাক সম্বাদ দিবলৈ কেৱল মই অকলেহে ৰক্ষা পালোঁ।\n20তেতিয়া ইয়োবে উঠি নিজৰ চোলা ফালি আৰু মুৰ খুৰাই, মাটিত পৰি প্ৰণিপাত কৰি কলে, 21মই মাতৃৰ গৰ্ভৰ পৰা উদঙে আহিলোঁ, আৰু উদঙে তালৈ উলটি যাম; যিহোৱাই দিছিল, আৰু যিহোৱাই নিলে; যিহোৱাৰ নাম ধন্য হওক। এই সকলোতো ইয়োবে পাপ নকৰিলে, আৰু ঈশ্বৰত অজ্ঞানতাৰ দোষাৰোপ নকৰিলে।


বিদেশীনীৰে বিয়া? চৰকাৰে নিৰ্ধাৰণ কৰিলে কঠোৰ নিয়ম - Prag News\nHomeআন্তঃৰাষ্ট্ৰীয়বিদেশীনীৰে বিয়া? চৰকাৰে নিৰ্ধাৰণ কৰিলে কঠোৰ নিয়ম\nবিদেশীনীৰে বিয়া? চৰকাৰে নিৰ্ধাৰণ কৰিলে কঠোৰ নিয়ম\nৰিয়াধ : বিয়া পাতিবলৈও এতিয়াৰ পৰা মানিব লাগিব চৰকাৰী নীতি নিৰ্দেশনা। চৰকাৰী ব্যৱস্থাৰ মাজেৰে আবেদন কৰিব লাগিব, দিব লাগিব ভালেমান নথি-পত্ৰও। যদিহে বিদেশীনীক বিয়া পাতিব বিচাৰে তেতিয়া প্ৰযোজ্য হ’ব এই নতুন নিয়ম। অৱশ্যে এয়া ভাৰতৰ কথা নহয়। ছৌডি আৰৱৰ হে নীতি। ছৌডি আৰৱে দেশখনৰ পুৰুষসকলক চাৰিখন দেশৰ নাৰীক বিয়া কৰোঁৱাৰ পৰা বাৰণ কৰিছে।\nআৰু পঢ়িব পাৰিব :তৃতীয়টো যুটীয়া মহাকাশ অভিযানৰ বাবে ভাৰত-ফ্ৰান্সৰ প্ৰস্তুতি\nছৌডি আৰৱৰ লোকসকলে এতিয়াৰ পৰা পাকিস্তান, বাংলাদেশ, ৰিপাব্লিক অব চাদ আৰু ম্যানমাৰৰ যুৱতীৰে বিবাহত বহিব নোৱাৰিব। ছৌডি আৰৱৰ সংবাদ মাধ্যমৰ উদ্ধৃতিৰে পাকিস্তানৰ সংবাদপত্ৰ ‘ডন’-এ এই প্ৰতিবেদন প্ৰকাশ কৰিছে। চৰকাৰী তথ্য অনুসৰি এই চাৰিখন দেশৰ প্ৰায় ৫লাখ মহিলাই ছৌডি আৰৱত বসবাস কৰি আছে। এতিয়াৰে পৰা বিদেশীনীক বিয়া পাতিব খোজা ছৌডি পুৰুষে কঠোৰতৰ নীতিগত বাধাৰ সন্মুখীন হ’ব।\nআৰু পঢ়িব পাৰিব :স্বামীৰ মৃত্যুৰ পাছতে হেৰুৱাইছে বাসগৃহঃ কন্যাসহ ৰাজপথত মাতৃ\n‘মাক্কাহ’ নামৰ দৈনিক সংবাদপত্ৰখনত আৰক্ষী সঞ্চালক মেজৰ জেনেৰেল আছাফ আল-কুৰেশ্বীৰ উদ্ধৃতিৰে এই কথা প্ৰকাশ পাইছে। ছৌডি আৰৱৰ লোকসকলক বিদেশীনীক বিয়া কৰোঁৱাৰ পৰা বাধা দিবলৈ এই ব্যৱস্থা গ্ৰহণ কৰা হৈছে আৰু এনে কৰিব বিচৰা লোকসকল ভালেমান নীতিগত প্ৰতিবন্ধকতা আঁতৰাই আগবাঢ়িব লাগিব। যিসকলে বিদেশী মহিলাক বিয়া কৰাব বিচাৰে তেওঁলোকে প্ৰথমে ইয়াৰ বাবে চৰকাৰৰ সন্মতি ল’ব লাগিব আৰু তাৰ পাছত চৰকাৰী ব্যৱস্থাৰ জৰিয়তে বিয়াৰ আৱেদন কৰিব লাগিব। এই কথা প্ৰকাশ কৰিছে আৰক্ষী সঞ্চালক কুৰেশ্বীয়ে।\nআৰু পঢ়িব পাৰিব :ৰাজনৈতিক হেঁচাৰ বাবে অধ্যাপকৰ পদত্যাগ! বিশ্বজুৰি প্ৰতিক্ৰিয়া\nতেওঁ লগতে প্ৰকাশ কৰে যে, বিবাহ বিচ্ছেদ ঘটা লোকে ছমাহৰ ভিতৰত আবেদন কৰিব নোৱাৰিব। বিবাহৰ আবেদন জনোৱা লোক ২৫বছৰৰ ঊৰ্ধ্বৰ হ’ব লাগিব আৰু তেওঁ উপযুক্ত পৰিচয়পত্ৰ আবেদনৰ সৈতে সংলগ্ন কৰি দিব লাগিব আৰু ফেমিলী কাৰ্ডৰ প্ৰতিলিপিও সংলগ্ন কৰি দিব লাগিব। তদুপৰি বিষয়াগৰাকীয়ে প্ৰকাশ কৰা মতে, ‘যদিহে আবেদনকৰ্তা বিবাহিত হয় তেন্তে তেওঁ পত্নী অক্ষম, কোনো ক্ৰনিক ৰোগত আক্ৰান্ত বা অথৰ্ব বুলি হাস্পতালে দিয়া প্ৰমাণপত্ৰ গাঠি দিব লাগিব।’\nPrevious articleতৃতীয়টো যুটীয়া মহাকাশ অভিযানৰ বাবে ভাৰত-ফ্ৰান্সৰ প্ৰস্তুতি\nNext articleমহাৰাষ্ট্ৰৰ কেমিকেল ফেক্টৰীত বিস্ফোৰণ, নিহত চাৰিজন


শৰাইঘাটৰ যুদ্ধ - অসমীয়া ৱিকিপিডিয়া\n(শৰাইঘাটৰ ৰণৰ পৰা পুনঃনিৰ্দেশিত)\nআহোম-মোগলৰ সংঘৰ্ষৰ অংশ\n১৬৭১ চনৰ মাৰ্চ মাহৰ মাজভাগত\nযুদ্ধত আহোমৰ জয়\nআহোম ৰাজ্য মোগল সাম্ৰাজ্য\nলাচিত বৰফুকন, চক্ৰধ্বজ সিংহ, অতন বুঢ়াগোহাঁই ৰামসিংহ, মুন্নাৱৰ খান আৰু শেষ্টা খান\n৪০০০ সৈন্য, ৩ জন আমিৰ\nশৰাইঘাটৰ যুদ্ধৰ ঘটনাৱলী\nমীৰ জুমলাৰ আক্ৰমণ\nগুৱাহাটী পুনৰ দখল লাচিতৰ\nৰাম সিংহই দিল্লী এৰে\nৰাম সিংহৰ দিল্লীলৈ প্ৰত্যাৱৰ্তন\nমানাহত আহোম-মোগলৰ সংঘৰ্ষ\nগুৱাহাটীলৈ আহোমৰ যাত্ৰা\nলালুক সোলা বৰফুকন\nৰাম সিংহৰ অভিযান\nমীৰ জুমলাৰ অভিযান\nশৰাইঘাট যুদ্ধৰ সময়ৰ ঘটনাৱলী\nশৰাইঘাটৰ যুদ্ধ (ইংৰাজী: Battle of Saraighat) ১৬৭১ চনত সংঘটিত হৈছিল মোগল সাম্ৰাজ্য ( Kachwaha ৰজা, ৰাজা ৰামসিংহৰ নেতৃত্বত), আৰু আহোম ৰাজ্যৰ (লাচিত বৰফুকনৰ নেতৃত্বত) মাজত। এই যুদ্ধ ব্ৰহ্মপুত্ৰৰ শৰাইঘাটত (বৰ্তমানৰ গুৱাহাটীত) হৈছিল। আহোম সৈন্য মোগল সৈন্যৰ সন্মুখত দুৰ্বল আছিল যদিও গৰিলা যুদ্ধ কৌশল, psychological warfare, কূটনীতি আৰু সমভূমিৰ উপযুক্ত ব্যৱহাৰ কৰি আহোম সৈন্যই মোগল সৈন্যক পৰাস্ত কৰে। মোগলৰ নৌ-সেনা দুৰ্বল আছিল আৰু আহোম সৈন্যই ইয়াৰ বহুত সুবিধা গ্ৰহণ কৰিছিল।\nএই যুদ্ধৰ দ্বাৰাই মোগলে অন্তিমবাৰৰ বাবে অসমলৈকে নিজৰ সাম্ৰাজ্য বিস্তাৰিত কৰাৰ প্ৰচেষ্টা কৰিছিল। পিছলৈ মোগলে গুৱাহাটী অধিকাৰ কৰিছিল যদিও ১৬৮২ চনত আহোমে গুৱাহাটীখন নিজৰ অধীনলৈ আনে। তাৰ পিছৰ পৰাই অসমত আহোমৰ ৰাজত্ব শেষ হোৱালৈকে নিজৰ অধীনত ৰাখে।\n2 আহোমৰ যুদ্ধলৈ প্ৰস্তুতি\n3 আহোমৰ গুৱাহাটী পুনৰ দখল\n4 মোগলৰ ৰাজকীয় অভিযান\n5 আহোমৰ কূটনৈতিক পৰিকল্পনা আৰু মোগলৰ আক্ৰমণ\n6 আলাবৈৰ ৰণ\n7 ৰামসিংহৰ কূটকৌশল\n8 শৰাইঘাটৰ মূল যুদ্ধ\nপ্ৰধান প্ৰবন্ধ: আহোম-মোগলৰ সংঘৰ্ষ\n১৬০২ চনত ঢাকাৰ নবাবে পশ্চিম অসমৰ ধুবুৰীৰ ৰজা পৰীক্ষিত নাৰায়ণক আক্ৰমণ কৰি নিজৰ দখললৈ আনে আৰু অসম ৰাজ্যলৈকে মোগল সাম্ৰাজ্য বিস্তাৰ কৰিবলৈ মোগল সকলৰ আগ্ৰহ জন্মে। পৰীক্ষিতৰ ভাতৃ বালি নাৰায়ণক আহোমে সুৰক্ষা দিছিল। সেয়ে, ১৬১৫ চনত আহোম ৰজা প্ৰতাপ সিংহৰ ৰাজত্বকালত মোগলে অসম আক্ৰমণ কৰে। ১৬৩৯ চনত এই যুদ্ধৰ মিমাংসা ৰূপে আহোম-মোগলৰ মাজত অসুৰৰ আলিৰ সন্ধি হয়। এই সন্ধি মতে, উত্তৰে বৰনদী আৰু ব্ৰহ্মপুত্ৰৰ দক্ষিণে অসুৰৰ আলি আহোম আৰু মোগলৰ সীমা নিৰ্ধাৰিত কৰা হয়। ১৬৪১ চনত কোঁচ ৰজা পাণ্ডুত পৰাজিত হয়। ফলস্বৰূপে, কামৰূপ (গুৱাহাটী আৰু হাজো) মোগলৰ অধীনলৈ যায়।\n১৬৫৮ চনত মোগল সম্ৰাট শ্বাহ জাহানৰ পতন ঘটে। এই সুযোগতে কোঁচ বিহাৰৰ ৰজা প্ৰাণ নাৰায়ণে কোঁচ হাজো দখল কৰাৰ চেষ্টা কৰে। কিন্তু আহোমৰ ৰজা জয়ধ্বজ সিংহই গুৱাহাটী দখল কৰি তেওঁক ধুবুৰীলৈকে খেদি পঠিয়ায়। ইয়াৰ পিছতে, ঔৰংগজেৱ মোগলৰ ৰাজপাটত উঠে। ১৬৬০ চনত মীৰ জুমলা বংগৰ চুবেদাৰ (Subahdar)ৰ পদত অধিষ্ঠিত হয়। তেওঁক অসম দখল কৰিবলৈ কোৱা হয়। মিৰজুমলাই ১৬৬১ চনত আহোম ৰাজ্য আক্ৰমণ কৰে আৰু আহোম সৈন্যক কেইবাটাও সংঘৰ্ষত পৰাস্ত কৰে। অৱশেষত মোগলে আহোমৰ ৰাজধানী গড়গাঁও দখল কৰে। কিন্তু আতন বুঢ়াগোহাঁইৰ দগ্গা যুদ্ধ বা গৰিলা যুদ্ধ আৰু নেৰানেপেৰা বৰষুণৰ ফলত মোগল সৈন্যৰ মাজত যোগাযোগ বিচ্ছিন্ন হোৱাৰ বাবে মিৰজুমলাই অসমখন মোগলৰ অধীনলৈ নিব নোৱাৰিলে। এই কথা আহোম ৰজা জয়ধ্বজ সিংহই জনা নাছিল আৰু তেওঁ মিৰজুমলাৰ লগত শান্তিৰ বাবে সন্ধিৰ প্ৰস্তাৱ দিয়ে।অৱশেষত, ১৬৬৩ চনত আহোম আৰু মোগলৰ মাজত ঘিলাধাৰী ঘাটৰ সন্ধি (ইংৰাজী: Treaty of Ghilajharighat) হয়। এই সন্ধি মতে, গড়গাঁও পুনৰ আহোমৰ অধীনলৈ যায়।\nআহোমৰ যুদ্ধলৈ প্ৰস্তুতি[সম্পাদনা কৰক]\nমিৰজুমলাৰ হাতত পৰাস্ত হৈ জয়ধ্বজ সিংহই হতাশাত মৃত্যুবৰণ কৰে। ইয়াৰ পিছত চক্ৰধ্বজ সিংহ আহোম ৰাজপাটত উঠে। ইয়াৰ পিছতেই, তেওঁ আহোম ৰাজ্যৰ উন্নতি সাধন কৰে। যিসকল লোকৰ মিৰজুমলাৰ আক্ৰমণত ক্ষতি হৈছিল, তেওঁলোকক পুনৰ সংস্থাপন দিয়ে। ৰাজ্যৰ খাদ্য আৰু সামৰিক বাহিনীৰ উন্নতি কৰা হ’ল, নতুন দুৰ্গ আৰু সুৰক্ষিত স্থান নিৰ্মাণ কৰা হ’ল আৰু লাচিত বৰফুকনৰ নেতৃত্বত এটা সুদক্ষ সামৰিক বাহিনী গঠন কৰা হয়। (Sarkar 1992:199) জয়ন্তীয়া আৰু কছাৰী ৰাজ্যৰ সৈতে পুনৰ মিত্ৰতা স্থাপন কৰা হ’ল। এই সময়চোৱাত, মোগলৰ দাবীসমূহ আহোম সকলে ঔচিত্যবোধসম্পন্নভাৱে (tactfully) তিৰস্কাৰ কৰিবলৈ ল’লে। ১৬৬৭ চনত গুৱাহাটীৰ নতুন ফৌজদাৰ, ফিৰোজ খানে বিষয়টো গুৰুত্ব সহকাৰে ল’লে। তেওঁ এই দাবী পূৰণ কৰিবলৈ আহোম সকলক জোৰ কৰে। (Sarkar 1992:204) অৱশেষত ১৬৬৭ চনৰ আগষ্টত লাচিত বৰফুকন আৰু অতন বুঢ়াগোঁহাই লগ হৈ গুৱাহাটী পুনৰ দখল কৰিবলৈ আগবাঢ়ি যায়।\nআহোমৰ গুৱাহাটী পুনৰ দখল[সম্পাদনা কৰক]\nলাচিতে পূৰ্বতে বৰফুকনৰ অধীনত থকা কলিয়াবৰত নিজৰ সেনাৰ চাউনী পাতিলে আৰু ব্ৰহ্মপুত্ৰৰ দুয়োপাৰে গুৱাহাটীৰ দিশে আগবাঢ়ি যায়। ১৬৬৭ চনৰ ছেপ্তেম্বৰৰ প্ৰথম ভাগত ডেকা ফুকনে উত্তৰ পাৰৰ বাঁহবাৰী দখল কৰে। দক্ষিণ পাৰত নাওশলীয়া ফুকন আৰু অন্যান্যসকলে মাটি আৰু পানী উভয়েদি আগবাঢ়ে। তেওঁলোকে কপিলী নদী আৰু গুৱাহাটীৰ মাজত থকা কাজলী, সোণাপুৰ, পানীখেতি আৰু তিতামৰাৰ দুৰ্গ দখল কৰে। আহোমসকল গুৱাহাটী পায় আৰু ব্ৰহ্মপুত্ৰৰ দুয়োপাৰে থকা পাঁচটা চৌকি (উত্তৰ—কানাই-বৰশী-বোৱা, হিল্লাৰ, হিন্দুৰিঘোপা, পাটদুৱাৰ আৰু কৰাই; দক্ষিণ—লতাশিল, জয়দুৱাৰ, ধৰমদুৱাৰ, দুৱাৰগুৰিয়া আৰু পাণ্ডু)ৰ লগত তেওঁলোকৰ সংঘৰ্ষ হয়। এই সংঘৰ্ষত আহোমৰ সামান্য ক্ষতি হ’ল যদিও অৱশেষত চাহ বুৰুজ আৰু ৰঙামহল দুৰ্গ দখল কৰে। আহোমে জয়দুৱাৰ আগুৰি ধৰে, পাণ্ডু দখল কৰে আৰু ইটাখুলিলৈ আগবাঢ়ি যায়। ইয়াৰ পিছত ইটাখুলি দুৰ্গত (বৰ্তমানৰ উপায়ুক্তৰ চৰকাৰী বাসগৃহ থকাৰ স্থানত) তেওঁলোকৰ সংঘৰ্ষ হয়। ১৬৬৭ চনৰ ৪ নৱেম্বৰত, এই সংঘৰ্ষ আৰম্ভ হয় যেতিয়া আহোমসকলে জখলা ব্যৱহাৰ কৰি দেৱাল পাৰ হৈ দুৰ্গৰ ভিতৰত প্ৰৱেশ কৰে। আহোমে উটাখুলি দুৰ্গ দখল কৰাৰ দুমাহৰ পিছত ১৬৬৭ চনৰ নৱেম্বৰৰ মাহৰ মাজভাগত ই ধ্বংস হয়। এই সংঘৰ্ষত বহুতো সৈন্যক হত্যা কৰা হয়, কিছুমানে আত্মসমৰ্পণ কৰে আৰু আন কিছুমান পলাই যাবলৈ সক্ষম হয়। এনেদৰে মোগলৰ যুদ্ধৰ খাদ্য-সামগ্ৰী, সম্পত্তি আৰু বহুতো যুদ্ধৰ সামগ্ৰী আহোমৰ হাতত পৰে(Sarkar 1992:206–207)।\nএই সময়তে মোগলৰ সেনাত কিছু নতুন সৈনিকে যোগদান কৰে আৰু আহোমৰ ওপৰত প্ৰতিশোধ ল’বলৈ চেষ্টা কৰে। আহোমে নৌ-সেনা ব্যৱহাৰ কৰি উমানন্দ আৰু বৰহাটৰ পৰা মোগলৰ সেনা বাহিনীৰ চাউনী দখল কৰে। মোগলে মানাহমুখ (মানাহ নদীৰ উপনৈ)ক কিছু সময়ৰ বাবে নিজৰ দখলত ৰাখিছিল। কিন্তু তেতিয়া ফিৰোজ খানে আত্মসমৰ্পণ কৰে আৰু আহোমে তেওঁক বন্দী কৰি ৰাখে। এনেদৰে আহোমে গুৱাহাটী পুনৰ দখল কৰে আৰু ৰাজ্যৰ সীমা পূৰ্বৰ মানাহ লৈকে বঢ়াবলৈ সক্ষম হয়। ইয়াৰ কিছুদিন পিছতে, ৰাজা ৰামসিংহই বিশাল সৈন্য বাহিনী লৈ আহোমক আক্ৰমণ কৰে আৰু গুৱাহাটী পুনৰ দখল কৰে।\nমোগলৰ ৰাজকীয় অভিযান[সম্পাদনা কৰক]\n১৬৬৭ চনৰ ১৯ ডিচেম্বৰত, মোগল সম্ৰাট ঔৰংগজেৱক মোগলৰ পৰাজয়ৰ কথা জনোৱা হয়। লগে লগে তেওঁ ৰাজা ৰাম সিংহক গুৱাহাটী পুনৰ দখল কৰিবলৈ আদেশ দিয়ে। ১৬৬৭ চনৰ ২৭ ডিচেম্বৰত ৰাম সিংহই দিল্লী এৰে আৰু ১৬৬৯ চনৰ ফেব্ৰুৱাৰীত ৰঙামাটিত উপস্থিত হয়। ইয়াত গুৱাহাটীৰ পূৰ্বৰ ফৌজদাৰ ৰছিদ খাঁ আৰু শিখ গুৰু টেগ বাহাদুৰ-এ পাটনাৰ পৰা সহায় আগবঢ়ায়। ৰাম সিংহৰ দলত ৪০০০অশ্বাৰোহী সৈন্য (trooper), ১,৫০০ আহাদী (ahadis) আৰু ৫০০ বাৰ্কাণ্ডাজ (barqandezes) সৈন্য আছিল। ঔৰংগজেৱে এই দলৰ লগত ৩০,০০০ পদাতিক সৈন্য, নিজৰ সৈন্য বাহিনীৰ সৈতে ২১ জন ৰাজপুত বিষয়া, ১৮,০০০ অশ্বাৰোহী সৈন্য, ২,০০০ ধনুৰ্ধৰ (archers) আৰু ৪০খন জাহাজ (Sarkar 1992:211) লগত যোগ দি আহোম ৰাজ্য দখল কৰিবলৈ পঠিয়ায়।\nযেতিয়া লাচিতে মোগলৰ সৈন্যৰ কথা গম পাইছিল, তেতিয়া কৈছিল, “এইয়া বৰ দুখৰ কথা যে, মই ফুকনৰ পদত থকাৰ সময়ত মোৰ দেশখনে ভয়ংকৰ সমস্যাত ভুগিছিল। মোৰ দেশৰ ৰজা আৰু প্ৰজাসকলে কেনেদৰে এই দুৰ্যোগৰ পৰা ৰক্ষা পাব? মোৰ উত্তৰ পুৰুষসকলক কেনেকৈ ৰক্ষা কৰিব পাৰিম?” (Sarkar 1992:229)\nআহোমৰ কূটনৈতিক পৰিকল্পনা আৰু মোগলৰ আক্ৰমণ[সম্পাদনা কৰক]\nঅশ্বাৰোহী সেনা আৰু মুক্ত ঠাইত মোগল সেনা শক্তিশালী হোৱাৰ বিপৰীতে আহোমসকল দুৰ্বল আছিল। সেয়ে লাচিত আৰু অন্যান্য বিষয়াসকলে সমতল অঞ্চলত যুদ্ধৰ প্ৰস্তুতি কৰিছিল। গুৱাহাটীক যুদ্ধক্ষেত্ৰ হিচাবে নিৰ্বাচন কৰা হয়। কাৰণ, গুৱাহাটী পাহাৰীয়া অঞ্চল আছিল। শৰাইঘাটত আহোমসকলে নৌসেনাৰ দ্বাৰা মোগলক লগত যুঁজিবলৈ প্ৰস্তুত কৰিছিল। মোগল সৈন্য কিমান দূৰ আগবাঢ়িছে সেই বিষয়ে জানিবলৈ লাচিতে গুৱাহাটীত গড় নিৰ্মাণ কৰাইছিল। গড় নিৰ্মাণৰ বাবে লাচিতে মোমায়েকক দায়িত্বভাৰ দিছিল। কিন্তু কামত গাফিলতি কৰাৰ বাবে মোমাইয়েকৰ শিৰশ্চেদ কৰিছিল। লাচিতে কৈছিল যে, “দেশতকৈ মোমাই ডাঙৰ নহয়। ” ইয়াৰ পিছত একে ৰাতিৰ ভিতৰতে বনুৱাসকলে গড় নিৰ্মাণ কৰি উলিয়াইছিল। মোগলে গুৱাহাটী আহি দেখিলে যে ইয়াৰ চাৰিওদিশৰ পৰা গড় নিৰ্মাণ কৰা হৈছে। তেতিয়া তেওঁলোকে নৌ সেনা ব্যৱহাৰ কৰিবলৈ বাধ্য হ’ল। মোগলৰ নৌ সেনা যথেষ্ট দুৰ্বল আছিল। কামাখ্যা আৰু সুখ্ৰশ্বেৰ পৰ্বতৰ মাজৰ অন্ধৰুবলিত চাউনী পাতিলে(Sarkar 1992:213)।\n১৬৬৯ চনৰ মাৰ্চ-এপ্ৰিলত মোগল মানাহ নদীলৈকে আগবাঢ়ি আহিল আৰু কেইবা ঠাইতো আহোম সৈন্যক পৰাস্ত কৰিলে। লাচিতে গুৱাহাটীলৈ পলায়ন কৰিবলৈ সিদ্ধান্ত ল’লে। তিনিওজন ৰাজখোৱাক গুৱাহাটীলৈ মাতি মোগলৰ লগত যুঁজিবলৈ প্ৰস্তুত হ’বলৈ কোৱা হ’ল। মোগল গুৱাহাটীৰ ওচৰ পাই আগিয়াথুটিত চাউনী পাতিলেহি। তেতিয়া লাচিতে ৰাম সিংহক ছলনাৰে "ভাই ৰজা" বুলি কৈ যুদ্ধৰ মীমাংসা কৰিব বিচাৰিলে। কিন্তু মোগল আক্ৰমণৰ বাবে প্ৰস্তুত হোৱাত ফিৰোজ খানৰ হতুৱাই ৰাম সিংহলৈ লাচিতে বাৰ্তা পঠিয়ালে যে, গুৱাহাটী আৰু কামৰূপ মোগলৰ নহয়। কাৰণ, কোঁচৰ পৰা ইয়াক দখল কৰা হৈছে। ইয়াৰ বাবে অসমীয়া শেষ পৰ্যন্ত যুঁজিবলৈ প্ৰস্তুত আছে(Sarkar 1992:214)।\nইয়াৰ পিছত গুৱাহাটীত কেইবাবাৰো আহোম আৰু মোগলৰ মাজত সংঘৰ্ষ হ’ল। দুৰ্গসমূহ কেতিয়াবা আহোম অথবা মোগলৰ অধীনত আছিল। এই যুদ্ধসমূহত মোগল সৈন্যক চাৰিটা ভাগত ভাগ কৰা হয়(Sarkar 1992:215):\nউত্তৰ পাৰ : ৰাম সিংহই নিজে নিয়ন্ত্ৰণ কৰিছিল\nদক্ষিণ পাৰ :, আলি আকবৰ খান, মিৰ ছেয়দ খান, ৰাজা ইন্দ্ৰমণি, ৰাজা জয়নাৰায়ণ আৰু মৰুল খানৰ অধীনত\nসিন্ধীৰিঘোপা প্ৰৱেশদ্বাৰ : জাহীৰ বেগ, কায়াম খান, ঘনশ্যাম বক্সী আৰ কোচ বিহাৰৰ তিনিজন বৰুৱা- কবিশেখৰ, সৰ্বেশ্বৰ আৰু মনমাথাৰ অধীনত\nনদী : নৌ সেনাৰ বিষয়া মনছুৰ খান, লতিফ খান, ঈশ্বৰপতি, কপিদান ৰজা-ই নিৰীক্ষণ কৰি আছিল।\nএই সময়ত আহোমে গাৰো, জয়ন্তীয়া, নগা, দৰঙৰ ৰাণীৰ লগত বন্ধুত্ব স্থাপন কৰিলে। ১৬৬৯ চনৰ বাৰিষাত তেওঁলোকে যুদ্ধত যোগ দিছিল। আহোমৰ সৈন্যসকল দুটা ভাগত ভাগ কৰা হয়(Gogoi 1968:39–43):\nউত্তৰ পাৰ : আতন বুঢ়াগোঁহাইৰ নেতৃত্বত।\nদক্ষিণ পাৰ : লাচিত বৰফুকনৰ নেতৃত্বত।\nদুয়োজন বিষয়াৰ অধীনত বহুতো পালি বিয়য়া আছিল। ৰাম সিংহৰ সৈন্যৰ যুদ্ধ নিৰীক্ষণ কৰি পালিসমূহক নিযুক্তি দিয়া হৈছিল।\n১৬৬৯ চনত ঔৰংগজেৱে মোগল সেনাৰ দুৰ্গতিৰ বিষয়ে গম পালে। তেওঁ বেংগলৰ চুবেদাৰ শেষ্ঠা খানৰ হতুৱাই ৰাম সিংহৰ সৈন্যত নতুন সৈন্য যোগ দিয়ালে। এই সময়চোৱা অতন বুঢ়াগোঁহাইৰ দগ্গ যুদ্ধ (guerilla warfare)। ৰাম সিংহই বিৰোধ কৰি কৈছিল যে, এইয়া "যুদ্ধৰ মৰ্যাদা"ৰ বিৰোধী। ইয়াৰ পিছতে মোগলে পিছ হুহুকি যায় (অক্টোবৰ, ১৬৬৯ – মাৰ্চ, ১৬৭০)। (Sarkar 1992:218–219)\nআলাবৈৰ ৰণ[সম্পাদনা কৰক]\nবৰফুকনৰ কূটনৈতিক কৌশলত ৰাম সিংহ উত্তেজিত হৈ পৰিছিল। সেয়ে, ৰাম সিংহই আহোম ৰজাক দ্বন্দ্বযুদ্ধ (Duel)ৰ বাবে প্ৰস্তাৱ দিলে। তেওঁ পৰাস্ত হ’লে মোগল সৈন্যৰ সৈতে তেওঁ সেই ঠাই পৰিত্যাগ কৰিব বুলি প্ৰতিশ্ৰুতি দিছিল। লাচিতে এই কথা ৰজাক জনোৱাত ৰজা জয়ধ্বজ সিংহই ইয়াক প্ৰত্যাখান কৰে। মোগলক প্ৰতিহিত কৰিবৰ বাবে আহোম ৰজাই লাচিতক আদেশ দিলে। মীৰ নবাবৰ থকা ১০,০০০ মোগল সৈন্যৰ লগত যুঁজিবলৈ আহোমৰ ২০,০০০ অশ্বাৰোহী সৈন্য সাজু কৰা হৈছিল। ৰামসিংহৰ এই প্ৰস্তাৱটোত তেওঁৰ “অহংকাৰ, পৰাক্ৰম আৰু প্ৰতিশোধ”ৰ কথা অনুমান কৰিব পাৰি। আনহাতে, আহোমে ইয়াক প্ৰত্যাখ্যান কৰাৰ কাৰণ আছিল যে “কূটনৈতিক কৌশল, ছলনা আৰু মিছা উপস্থাপন (mispresentation)”ৰ দ্বাৰা নিজৰ দুৰ্বলতাসমূ্হ লুকুৱাই ৰখা। পাছত ২০,০০০ সৈন্যৰ সলনি ৪০,০০০ সৈন্য সাজু কৰা হ’ল। ধনুৰ্দ্ধৰ (archers) আৰু হিলৈধাৰী সৈন্যসকলক ব্ৰাহ্মণৰ সাজত যুদ্ধলৈ সাজু কৰোৱা হ’ল। যাতে, ৰাজপুত সৈন্যসকলে তেওঁলোকক হত্যা নকৰে। ইয়াৰ বিপৰীতে, ৰামসিংহই মোগল সৈন্যৰ নেতৃত্ব দিবলৈ মদনাৱতী নামৰ মহিলা এগৰাকীক পুৰুষ সাজত পঠিয়ালে। যাতে, যুদ্ধত আহোম জিকিলেও গৌৰৱ কৰিব নোৱাৰে। ১৬৬৯ চনৰ ৫ আগষ্টত আলাবৈৰ ওচৰৰ অঞ্চলত এই যুদ্ধ হৈছিল।\nপ্ৰথমতে, মদনাৱতীয়ে আহোমৰ সৈন্যক পৰাস্ত কৰিবলৈ সক্ষম হৈছিল। কিন্তু, বৰফুকনে মাজত দ খাৱৈ নিৰ্মাণ কৰি থৈছিল। দ্বিতীয় পৰ্য্যায়ত, মদনাৱতী ব্ৰহ্মপুত্ৰ নদী পাৰ হ’বলৈ ব্যৰ্থ হ’ল আৰু তেওঁক হত্যা কৰা হ’ল। ইয়াৰ পিছত, মীৰ নবাবে যুদ্ধত যোগদান দিলে। আহোমৰ ছলাহীত ৰাম সিংহ ক্ৰুদ্ধ হৈ পৰে। সেয়ে তেওঁৰ দক্ষ অশ্বাৰোহী সৈন্যক যুদ্ধৰ বাবে আদেশ দিলে। এই হত্যাকাণ্ডত আহোমৰ ১০,০০০ সৈন্যৰ মৃত্যু হয়।\nঔৰংগজেৱ মোগলৰ সফলতাত সন্তুষ্ট হ’ল। তেওঁ ৰামসিংহক গুৱাহাটী দখল কৰিবলৈ আদেশ দিলে। যদি অসফল হয়, তেতিয়া ধ্বংস কৰি মানুহবিলাকক লুণ্ঠন কৰিবলৈ আদেশ দিয়ে।\nৰামসিংহৰ কূটকৌশল[সম্পাদনা কৰক]\n১৬৬৯ চনৰ শেষভাগত মোগল আগবাঢ়ি অহাৰ পাছত, ৰাম সিংহই ৰাজনৈতিক চক্ৰান্ত কৰিলে। অসমীয়াক গুৱাহাটীৰ পৰা খেদিবলৈ আহোমলৈ এটা প্ৰস্তাৱ আগবঢ়ায়। ৩,০০,০০০ টকাৰ বিনিময়ত পূৰ্বৰ ১৬৩৯ চনৰ অসুৰৰ আলিৰ সন্ধিৰ সময়ৰ আহোমৰ সীমা নিৰ্ধাৰিত কৰিবলৈ প্ৰস্তাৱ দিয়ে। ইয়াৰ পিছত ৰাম সিংহই ঘোচ দি আহোমৰ সেনা বিষয়া (ফুকন) সকলৰ মাজত ভেদাভেদৰ সৃষ্টি কৰিবলৈ চেষ্টা কৰে। সেই সময়তে, আহোম ৰজা চক্ৰধ্বজ সিংহৰ মৃত্যু হয় আৰু তেওঁৰ ভাতৃ উদয়াদিত্য সিংহ ৰাজপাটত উঠে। দীঘলীয়া যুদ্ধৰ ফলত আহোম ৰাজ্য অসন্তুষ্ট হৈছিল। ৰাম সিংহই আহোমলৈ পুনৰ সেই প্ৰস্তাৱ আগবঢ়ায় আৰু আহোমে ইয়াক গ্ৰহণ কৰিবলৈ ইচ্ছা প্ৰকাশ কৰে। আহোম ৰজা অসন্তুষ্ট আছিল যদিও সিদ্ধান্ত ল’বলৈ গুৱাহাটীৰ বিষয়াসকলৰ ওপৰত এৰি দিয়ে। এই আলোচনাত লাচিত বৰফুকন আৰু আতন বুঢ়াগোঁহায়ো আছিল। আতন বুঢ়াগোঁহাই এই প্ৰস্তাৱৰ বিৰুদ্ধে আছিল।\nঅতন বুঢ়াগোঁহাইৰ মতে, ৰাম সিংহৰ যি আশ্বাস দিছে সেয়া দিল্লীৰ সম্ৰাটে যে মানি ল’ব তাৰ কোনো বিশ্বাস নাই। মোগলে গুৱাহাটী দখল কৰাৰ পাছত কোনো ভৰসা নাই যে তেওঁলোকে আহোম ৰাজ্য পুনৰ আক্ৰমণ কৰি গড়গাঁও অথবা নামৰূপ দখল কৰিবলৈও চেষ্টা কৰিব পাৰে(Sarkar 1990:224)। এনেদৰে আতন বুঢ়াগোঁহাইয়ে বাকী বিষয়াসকলক সন্মত কৰাবলৈ সক্ষম হ’ল। ৰাম সিংহৰ ৰাজনৈতিক কৌশল পুনৰবাৰ বিফল হ’ল।\nশৰাইঘাটৰ মূল যুদ্ধ[সম্পাদনা কৰক]\nশৰাইঘাটৰ যুদ্ধ, মাৰ্চ ১৬৭১\nসেই সময়ত, মোগলৰ সেনা আৰু ৰাজকীয় বিষয়া (Omraos), মোগল এডমাইৰেল, মোন্নাৱৰ খান মোগল ভাইচৰয় শেষ্টা খান ৰাম সিংহৰ দলত যোগদান দিয়ে। ৰাম সিংহক বাৰ্তা দিয়া হ’ল যে তেওঁক অসমীয়াৰ সৈতে যুঁজিবলৈ পঠিওৱা হৈছে, বন্ধুত্ব গঢ়িবলৈ নহয়(Sarkar 1992:225)। ৰাম সিংহই গুৱাহাটীত শেষ যুদ্ধৰ বাবে প্ৰস্তুতি কৰি উত্তৰপাৰে আগুৱাই যায়। শুৱালকুছিৰ ওচৰত তেওঁৰ লগত পাঁচজন চৰ্দাৰৰ নেতৃত্বত গোলন্দাজ সৈনিক (ইংৰাজী: artillery) আৰু ধনুৰ্দ্ধৰ (archers)বাহিনীয়ে যোগ দিয়ে। মোগলৰ হাতত বহুতো ডাঙৰ ডাঙৰ নাও আছিল আৰু কিছুমানত ষোল্লটা লৈকে বৰটোপ কঢ়িয়াব পৰা গৈছিল। মোগলৰ দূত, পাদিতৰায়ে (Paditrai) ইয়াৰ কিছুদিন পূৰ্বে গড় নিৰ্মাণত হোৱা কাজিয়াৰ বাতৰি ৰাম সিংহক দিয়ে। ৰাম সিংহই এই কাজিয়াৰ সুযোগ ল’বলৈ চেষ্টা কৰিলে(Gogoi 1968:474–475)।\nআলাবৈত পৰাজিত হোৱাৰ পাছত আহোম সৈন্যসকল নিৰোৎসাহ হৈ পৰে। তেওঁলোকৰ বিষয়া লাচিত বৰফুকন আৰু এডমাইৰেল বেমাৰত ভুগি আছিল। সেয়ে মিৰি সন্দিকৈৰ পুত্ৰ নৰ ৰজাই আহোম সৈন্যক নেতৃত্ব দিছিল। অশ্বক্ৰান্তৰ ওচৰত মাটি আৰু পানী উভয়তে দুয়ো পক্ষৰ মাজত সংঘৰ্ষ লাগে। লালুকসোলা বৰফুকনৰ নেতৃত্বত থকা সৈন্যই মোগল সৈন্যক পৰাজিত কৰিলে। তথাপি মোগলৰ নৌ সেনাই আহোমৰ নৌ সেনাক বৰশিলা (শৰাইঘাটৰ উত্তৰত অৱস্থিত) লৈ পিছ হুহুকলি আহিবলৈ বাধ্য কৰালে। সেয়ে আহোম সৈন্যক ঘেৰি ধৰাৰ ভয়ত তেওঁলোকো পিছ হুহুকি আহিল(Sarkar 1992:226)। মোগল সৈন্য যেতিয়া আন্ধাৰুবলিলৈ দিশে আগবাঢ়ি আহিল, তেতিয়া এই যুদ্ধখন সমাপ্ত হোৱা যেন পৰিলক্ষিত হৈছিল। বৰফুকন আৰু নৰ ৰজাই সৈন্যসকলক উৎসাহিত কৰিবলৈ বাৰ্তা পঠিয়ালে। ইয়াতে আহোমৰ নৌ সেনা কাজলি আৰু ছামধৰা লৈ পিছ হুহুকি অহাত তেওঁলোকৰ নেতৃত্ব দুৰ্বল হোৱা দেখা যায়। ইটাখুলি দুৰ্গৰ পৰা লাচিত বৰফুকনে নৰিয়া গাৰে এই সকলোবোৰ সকলো লক্ষ্য কৰি আছিল।\nযোৰহাটত লাচিত বৰফুকনৰ মূৰ্তি\nমোগল সৈন্য যেতিয়া আন্ধাৰুবলি পাবৰ হ’ল তেতিয়া আহোম সৈন্য বিপদত পৰিলে। সেই সময়তে বৰফুকনে মোগলক মাটি আৰু পানী উভয়েদি আক্ৰমণ কৰিবলৈ কটকীৰ হতুৱাই আহোম সৈন্যলৈ বাৰ্তা পঠিয়ালে। ইয়াৰ উপৰিও তেওঁ নিজৰ বাবে সাতখন যুদ্ধৰ নাও সাজু কৰিবলৈ আদেশ দিলে। এখন নাৱত তেওঁক যুদ্ধক্ষেত্ৰলৈ নিবলৈ Nadai of Kharangi আদেশ দিলে। তেওঁ চিঞৰি চিঞৰি আহোম সৈন্যক উদ্দেশ্য কৰি ক’লে, “বঙালৰ বিৰুদ্ধে যুঁজিবলৈ ৰজাই সকলো লোকৰ নেতৃত্বৰ দায়িত্বভাৰ মোৰ ওপৰত জাপি দিছে। মই মোৰ পৰিবাৰ আৰু ল’ৰা ছোৱালীৰ ওচৰলৈ উভতি যাম নেকি?”। লগত আন ছখন নাওত আহোম সৈন্যৰ সৈতে যুদ্ধক্ষেত্ৰলৈ আগবাঢ়ি যায়(Sarkar 1992:226)।\nযুদ্ধক্ষেত্ৰত লাচিত বৰফুকনৰ আগমন ঘটাৰ পাছতে আহোম সৈন্যৰ উৎসাহ বাঢ়ি যায়। উত্তৰ পাৰে আম্ৰাজুলিত মোগলৰ নৌ সেনাক আহোমে আহোমে আক্ৰমণ কৰে। ইটাখুলি, কামাখ্যা আৰু অশ্বক্ৰান্তত সৈন্য আৰু যুদ্ধৰ নাৱেৰে ভৰি পৰিল। আহোম সৈন্যই মোগলক সন্মুখ আৰু পিছ দুয়ো ফালৰ পৰা আক্ৰমণ কৰিলে। পিছফালৰ পৰা কৰা আক্ৰমণত মোগল এডমাইৰেল মুন্নাৱৰ খানৰ মৃত্যু হয়। ইয়াৰ পিছত মোগল সৈন্য ছেদেলি-ভেদেলি হৈ পৰে। মোগলৰ তিনিজন শীৰ্ষ আমিৰ (ইংৰাজী: amir)আৰু অন্য ৪,০০০ সৈন্য মৃত্যু হোৱাত মোগল সৈন্য দুৰ্বল হৈ পৰে। শৰাইঘাটৰ এই মূল যুদ্ধখন ১৬৭১ চনৰ মাৰ্চ মাহৰ মাজভাগত হৈছিল। এই যুদ্ধখন কোন দিনাখন হৈছিল তাৰ বিষয়ে নিৰ্দিষ্টকৈ জনা নাযায়।\nঅৱশেষত, মোগলসকল আহোম ৰাজ্যৰ পশ্চিম সীমা মানাহ নদীলৈকে পিছ হুহকি যায়। বৰফুকনে নিয়মিতভাৱে মোগলৰ কামসমূহৰ ওপৰত চকু দি ৰাখিছিল, যাতে পুনৰ আক্ৰমণ কৰিব নোৱাৰে। (Gogoi 1968:476) আনহাতে, অতন বুঢ়াগোঁহাই আৰু অন্যান্য বিষয়াসকল যুদ্ধৰ বাবে সাজু হৈ আছিল। দৰঙত মোগল সৈন্যৰ অৱস্থা তেনেই দুৰ্বল হৈ পৰে। ১৬৭১ চনৰ ৭ এপ্ৰিলত, ৰাম সিংহই কামৰূপ এৰি ৰঙামাটিলৈ গুচি যায়। (Gogoi 1968:476)\nশৰাইঘাটৰ যুদ্ধৰ এবছৰৰ পিছতে ১৬৭২ চনৰ এপ্ৰিলত কলিয়াবৰত লাচিত বৰফুকনৰ মৃত্যু হয়। যুদ্ধৰ সময়ত হোৱা জ্বৰৰ ফলত তেওঁৰ মৃত্যু হোৱা নাছিল। (Gogoi 1968:479) এইয়া আহোম আৰু মোগলৰ মাজত অন্তিম যুদ্ধ নাছিল আৰু পিছত গুৱাহাটী মোগলে পুনৰ দখল কৰিছিল। ১৬৭৯ চনত লাচিত বৰফুকনৰ নিজ ভাতৃ লালুক সোলা বৰফুকন-এ গুৱাহাটীক মোগলৰ অধীনলৈ নিবৰ বাবে ইয়াক আহোম ৰাজ্যৰ পৰা পৃথক কৰে। অৱশেষত, মোগলে গুৱাহাটী দখল কৰে আৰু ১৬৮২ চনলৈকে নিজৰ অধীনত ৰাখে। গদাধৰ সিংহ আহোমৰ ৰাজপাটত উঠাৰ পিছত গুৱাহাটী দখল কৰে। এনেকৈয়ে কামৰূপত মোগল ৰাজত্বৰ সমাপ্ত হয়।\n↑ (Sarkar 1992:187)\n↑ A graphic description of the preparation is available in Purani Asam Buranji.\n↑ Sur-bosa, special forces that operated behind enemy lines, led by Bagh Hazarika,aMuslim, entered the Itakhuli fort and rendered the cannons and gunpowder inoperative by pouring water on them.\n↑ Ahom war-boats were called bacharis, which were similar to the war boats in Bengal, called kosa or ranatari, except that the bachari had one leveled plank to the kosa's two projecting horns (Kakoty 2003:109)\nBarua, Ajit, Lachit Borphukan, archived from the original on March 10, 2007, http://web.archive.org/web/20070310224244/http://www.assam.org/mod.php?mod=userpage&menu=90409&page_id=178, r কৰা হৈছে: April 14, 2009\nBhuyan, Surya Kumar (1971), Lachit Borphukan (in Assamese), Assam Publication Board, Guwahati\nGogoi, Padmeshwar (1968), The Tai and the Tai kingdoms, প্ৰকাশক Guwahati: Gauhati University\nSarkar, J. N. (1992), "Chapter VIII Assam-Mughal Relations", in Barpujari, H. K., The Comprehensive History of Assam, 2, প্ৰকাশক Guwahati: Assam Publication Board, pp. 148–256\nSinha, Lt Gen S K, Emulate the spirit and skill of Lachit Borphukan, http://www.hvk.org/articles/0801/92.html\n"https://as.wikipedia.org/w/index.php?title=শৰাইঘাটৰ_যুদ্ধ&oldid=241223"ৰ পৰা অনা হৈছে\nএই পৃষ্ঠাখন ১২ জুলাই, ২০২০ তাৰিখে ২০:৪০ বজাত অন্তিম সংশোধন কৰা হৈছিল।


গলনাংক Lua error in Module:Convert at line 449: attempt to index local 'ranges' (a nil value). (Triple point at 6.060 kPa, 195.4 K)\nউতলাংক Lua error in Module:Convert at line 449: attempt to index local 'ranges' (a nil value).\nত্ৰুটী:3শাৰীৰ শেষত কোনো বৈধ লিংক পোৱা নগ'ল\nএম’নিয়া বা এজেন (ইংৰাজী: Ammonia or Azane) হ’ল নাইট্ৰ'জেন আৰু হাইড্ৰ’জেনেৰে গঠিত এবিধ ৰাসায়নিক যৌগ যাৰ ৰাসায়নিক সংকেত NH3 । জোছেফ প্ৰিস্টলে সৰ্বপ্ৰথমে ১৭৭৪ চনত এম’নিয়াম ক্ল’ৰাইডক চূণৰ সৈতে গৰম কৰি এম’নিয়া গেছ তৈয়াৰ কৰিছিল । ইউৰিয়াৰ অৱক্ষয়ৰ ফলত এম’নিয়া উৎপন্ন হয় NH2CONH2 + 2H2O → (NH4)2CO3 ⇌ 2NH3 + H2O + CO2\nএম’নিয়া উগ্ৰ গোন্ধযুক্ত এবিধ বৰণহীন গেছ । এম’নিয়া ক্ষাৰীয় প্ৰকৃতিৰ । এই গেছ বায়ুতকৈ পাতল আৰু ইয়াৰ বাস্পীয় ঘনত্ব ৮.৫ । এম’নিয়া পানীত অতিশয় দ্ৰৱনীয় । ইয়াৰ হিমাংক ১৯৫.৪২ K আৰু উতলাংক ২৩৯.৮১ K । এম’নিয়া অণুৰ নাইট্ৰ’জেন পৰমাণুত একাকী যুগ্ম ইলেকট্ৰন থকা বাবে ই লিৱিছ ক্ষাৰকৰ ধৰ্ম দেখুৱায় ।\nপ্ৰাকৃতিক উৎস[সম্পাদনা কৰক]\nবায়ুমণ্ডলত খুব সামান্য পৰিমাণে এম’নিয়া পোৱা যায় তথা বৰষুণৰ পানীত অলপ পৰিমাণে এম’নিয়াৰ উপস্থিতি পোৱা যায় । সাগৰৰ পানীত এম’নিয়াম লৱণ পোৱা যায় । প্ৰাণীদেহত অতিৰিক্ত এচিড প্ৰশমিত কৰিলে যকৃতত থকা NH3 নিঃসৃত হয় । সৌৰজগতৰ প্লুটো, মঙ্গল, বৃহস্পতি, শনি, ইউৰেনাচ আৰু নেপচুন গ্ৰহত এম’নিয়াৰ সন্ধান পোৱা গৈছে ।\nইউৰিয়া, এম’নিয়াম ছালফেট, এম’নিয়াম ফছফেট, এম’নিয়াম নাইট্ৰেট আদি ৰাসায়নিক দ্ৰব্য প্ৰস্তুত কৰিবলৈ এম’নিয়া ব্যৱহাৰ কৰা হয়। নাইট্ৰিক এচিড তথা ছ’ডিয়াম কাৰ্ব’নেট নিৰ্মাণত অত্যাধিক পৰিমাণে এম’নিয়া ব্যৱহাৰ কৰা হয় ।আইচক্ৰীম কাৰখানাত শীতলকাৰক হিচাপে আৰু লেবৰেটৰীত প্ৰতিকাৰক হিচাপে এম’নিয়া ব্যৱহাৰ কৰা হয় । এম’নিয়াম কাৰ্ব’নেট বনাবলৈও ইয়াক ব্যৱহাৰ কৰা হয় । ইয়াৰ অত্যাধিক ব্যৱহাৰৰ বাবে গোটেই বিশ্বত ই ব্যাপক পৰিমাণে উৎপাদন হয় । ২০০৪ চনত গোটেই বিশ্বত ইয়াৰ আনুমানিক উৎপাদন ১০ কৌটি ৯০ লাখ টন আছিল  আৰু ২০০৬ চনত ইয়াৰ উৎপাদন প্ৰায় ১৪ কৌটি ৬৫ লাখ টন আছিল । এম’নিয়াৰ উৎপাদনত ভাৰতৰ স্থান চীনৰ পিছত দ্বিতীয় । এই দুয়োখন দেশে বিশ্ব উৎপাদনৰ ক্ৰমে ২৮.৪% তথা ৮.৬% উৎপাদন কৰে । ৰুছ ৮.৪% তথা আমেৰিকাই ৮.২% উৎপাদনত ক্ৰমে তৃতীয় আৰু চতুৰ্থ স্থানত আছে । মুঠ উৎপাদনৰ ৮০% উৰ্বৰক বনাবলৈ ব্যৱহাৰ কৰা হয় ।\nৱিকিমিডিয়া কমন্সত ‘Ammonia’ সম্পৰ্কীয় মিডিয়া ফাইল আছে।\n"https://as.bywiki.com/w/index.php?title=এম’নিয়া&oldid=173473"ৰ পৰা সংকলিত\nএই পৃষ্ঠাখন শেষবাৰৰ বাবে শুধৰোৱা হৈছিল 19 January 2018ৰ 04:19 বজাত


অজয়-কাজলৰ সংসাৰত সোমাইছিল কংগনা! কোনোমতেহে নভঙাকৈ থাকিল সংসাৰ | NEWZ NOW\nHome Entertainment অজয়-কাজলৰ সংসাৰত সোমাইছিল কংগনা! কোনোমতেহে নভঙাকৈ থাকিল সংসাৰ\nঅজয়-কাজলৰ সংসাৰত সোমাইছিল কংগনা! কোনোমতেহে নভঙাকৈ থাকিল সংসাৰ\nঅজয় দেৱগন আৰু কাজলক বলীউডৰ অন্যতম শক্তিশালী দম্পতি বুলি বিবেচনা কৰা হয়। দুয়ো ২২ বছৰ ধৰি সুখৰ সংসাৰ কৰি আছে। কিন্তু অজয় দেৱগন আৰু কাজলৰ সংসাৰতো মাজতে কেৰোণ লাগিছিল। দুয়োৰে সংসাৰ ভাঙি যোৱাৰ পৰা কোনোমতেহে ৰক্ষা পৰিছিল।\nঅজয় আৰু কাজলৰ সংসাৰ ভাঙিবলৈ ওলোৱাৰ আঁৰত আছিল কংগনা ৰাণাৱট। ‘ৱান্স আপন এ টাইম ইন মুম্বাই’ চিনেমাখনৰ শ্বুটিং চলি থকাৰ সময়তে অজয় দেৱগন আৰু কাজলৰ মাজত সংঘৰ্ষ হোৱাৰ খবৰ পোৱা গৈছিল। অজয় দেৱগন আৰু কংগনা ৰাণাৱটৰ নিবিড় সম্পৰ্ক গঢ় লৈ উঠে ‘ৱান্স আপন এ টাইম ইন মুম্বাই’ চিনেমাখনৰ শ্বুটিং চলি থকাৰ সময়ত। এই খবৰ গৈ কাজলৰ কাণতো পৰে।\nকাজলে স্বামী অজয়ক কংগনাৰ পৰা আঁতৰি থাকিবলৈ পৰামৰ্শ দিছিল।কংগনা ৰাণাৱত আৰু অজয় দেৱগণে ছবিখনৰ দৃশ্যগ্ৰহণৰ পিছতো একেলগে যথেষ্ট সময় অতিবাহিত কৰিবলৈ আৰম্ভ কৰিছিল। গছিপ অনুসৰি অজয় দেৱগন আৰু কংগনা ইজনে সিজনৰ খুব ওচৰলৈ আহিছিল। অজয় দেৱগণেও কংগনাক ৰাস্কেল আৰু তেজৰ দৰে চিনেমা লাভ কৰাত সহায় কৰিছিল।\nতেজত বিদ্যা বালানক অফাৰ দিয়া হৈছিল কিন্তু অজয়ে কংগনাক লবলৈ অনুৰোধ কৰাত চিনেমাখন বিদ্যা বালানৰ সলনি কংগনাই লাভ কৰিছিল। এই খবৰবোৰ শুনাৰ পিছত কাজলৰ ইমানেই খং উঠিছিল যে তেওঁ ল’ৰা-ছোৱালী কেইটাক লগত লৈ অজয়ক এৰি যোৱাৰ ধমকি দিছিল। কাজলে ঘৰ এৰি গুচি যাম বুলি কোৱাত অজয়ে তেনে নকৰিবলৈ কয় কাজলক। তেতিয়া কাজলে কয় যে তুমি কংগনাৰ পৰা আঁতৰি থাকিবা আৰু একেলগে চিনেমা নকৰিবা। অজয় দেৱগণে পত্নী কাজলৰ কথা মানি লয় আৰু তেতিয়াৰে পৰা অজয় দেৱগণ আৰু কংগনা ৰাণাৱটক একেলগে কোনো ছবিতে দেখা পোৱা নাই।\nPrevious articleআজি নৱকান্ত বৰুৱাৰ মৃত্যু বাৰ্ষিকী, ৰাজ্যজুৰি সশ্ৰদ্ধ সোঁৱৰণ\nNext articleমই কম্প্ৰমাইজ নকৰো, অপৰাধীৰ বিৰুদ্ধে সকলো ব্যৱস্থা লওক আৰক্ষীয়েঃ মুখ্যমন্ত্ৰী\nগণৰাজ্য দিৱসত ৰাজ্যত কোন মন্ত্ৰীয়ে ক’ত উত্তোলন কৰিব পতাকা? January 22, 2022\nএতিয়ালৈকে শুংসূত্ৰ নাই ভাৰত-চীন সীমান্তৰ পৰা অপহৃত মিৰামৰ, প্ৰধানমন্ত্ৰীৰ নীৰৱ ভূমিকাক লৈ ৰাহুল গান্ধীৰ কটাক্ষ January 22, 2022\nইয়াত এখন নদী আছিল…এখন নদীয়ে বৰ্তমান মৰুভূমিৰ ৰূপ লৈছে! January 22, 2022\nমণিপুৰত বিধানসভা নিৰ্বাচন,উগ্ৰপন্থীয়ে ভোটদান কৰাটো কিমান ন্যায়সংগত ? January 22, 2022\nডাইনীৰ সন্দেহত বৃদ্ধক আক্ৰমণ, কথমপি প্ৰাণৰক্ষা January 22, 2022\nBipin Rawat: বেয়া বতৰৰ বাবে সংঘটিত হৈছিল CDS বিপিন ৰাৱটৰ হেলিকপ্টাৰ দুৰ্ঘটনা! January 15, 2022\nUtter Pradesh:বিজেপিয়ে ঘোষণা কৰিলে উত্তৰ প্ৰদেশৰ বিধানসভাৰ নিৰ্বাচনৰ প্ৰথমখন প্ৰাৰ্থী তালিকা January 15, 2022\nUtter Pradesh:‘‘সমতা ভোজ’’, দলিতৰ সৈতে এসাঁজ খিচিৰি যোগী আদিত্যনাথৰ January 15, 2022\nRepublic Day: গণতন্ত্ৰ দিৱস উদযাপনত সালসলনি কেন্দ্ৰীয় চৰকাৰৰ২৩ জানুৱাৰীৰ পৰা উদযাপন হ’ব গণতন্ত্ৰ দিৱস January 15, 2022\ncorona crisis:পশ্চিমবংগৰ পৌৰ সভাৰ নিৰ্বাচন পিছুওৱাৰ নিৰ্দেশ কলিকতা উচ্চ ন্যায়ালয়ৰ January 15, 2022